
উৎসর্গ 


বীহাদের জীবন গড়িয়া ভুলিবার অবিচ্ছিন্ন চেষ্টায় 
আশুতোষ জীবন দিয়াছেন, 

এই বিরাট কর্মক্ষেত্রে ধাহাদের শুভসাধনসহল্ে 

তিনি বীরের হ্যায় মহাযুদ্ধ করিতে করিতে 
প্রাণপাত করিয়া গেলেন, 
সেই বলদেশের তরুণগণ- _ফীহারা আশুতোষের প্রাণপ্রিয় 
এবং আমাদের জাতীয় আশা-ভরসা, 
তাহাদেরই হস্তে 
“আশুতোষের ছাজ্রজীবন” 
সন্েহে প্রদত্ত হইল । 


নিবেদন 

আদর্শছাত্র আশুতোষের ছাত্রজীবনের অপূর্ব ও অদ্ভুত 
ঘটনাবলী এতদিন পরে প্রকাশিত হইল । ইংরেজী ১৯০৮ 
খু্টাবে এই পুস্তক রচিত হয়, তখন ও পুনরায় ১৯২১ খৃষ্টাযে 
ইহা প্রকাশের উদ্ভোগ হয়, কিন্ত দূরদর্শী মহামতি স্যার আশুতোষ 
নানা কারণে তাহাতে অনভিমত প্রকাশ করেন। স্মৃতরাং ইহার 
প্রকাশ স্থগিত হইয়া যায়। 

এই পুস্তকবর্মিত সমুদয় ঘটমা, ক্ষুদ্র আখ্যায়িকা প্রস্থৃতি 
সমস্তই আমি ন্বর্গীয় মহাপুরুষের নিকট হইতে প্রাপ্ত হইয়াছি। 
একটি কথাও জানিবার নিগিত্ত আমাকে অন্য চেষ্টা করিতে 
হয় নাই। আশ্ততোষের বালক বয়সের কোন ফটৌ- 
গ্রাফ নাই। তৎকালে এখনকার ম্যায় ঘন ঘন ছবি তুলিধার 
প্রথা ছিল না। সুতরাং তীহার বাল্যজীবনের ও কিশোর 
বয়সের সমস্ত ইতিহাসের সহিত একখানিও ফটোগ্রাফ দিছে না 
পারিয়া আমরা বিশেষ ছুঃখিত । 

যে যুবক সদৃবুদধিপ্রণোদিত হইয়া অকা্তকর্মা আুতোষের 
ছাত্রজীবনের কল্যাণকর ঘটনাবলী আদর্শরপে প্রতিষিত রাখিয়া 
্বীয়_ কর্তব্যপথে অগ্রসর হইতে পারিবেন, 'তীহার পক্ষে, 
শ্রেয়োলাভ অবশ্যন্তাবী | সময়ের অভাব; কর্ণের ছুরহতা ও. 
কর্তব্যের গুরুত্ব বা দায়িত্ব আশুতোধকে রেখাদাজ বিউদিব. 

করিতে পারিত না। তাহার বিমল ও গৌরবমণ্ডিত জবলস্ত 
আদর্শ এদেশবাসী ছাত্রসম্প্রদায়কে কর্মে ও কর্তব্যে প্রকৃত পথ 
নির্দেশ করিয়া দিবে এই আশায় এই পুস্তকের প্রচার | 

এই পুস্তক প্রকাশ বিষয়ে শ্রদ্ধাম্পদ শ্রীযুক্ত রমাপ্রসাদ 
মুখোপাধ্যায়, এম্‌. এ» বি. এল্‌. মহাশয় ও তাহার অনুজ 
শ্রীযুক্ত শ্যামাপ্রসাদ মুখোপাধ্যায়, এম্‌. এ” বি. এল্‌. মহাশয় 
আমাকে নানারূপে বিশেষভাবে সাহায্য করিয়াছেন। এই 
অনুগ্রহের নিমিত্ত আমি তাহাদের নিকট কৃতজ্ঞ। বন্ধুবর শ্রীযুক্ত 
স্থরেন্দ্রনাথ সেন, এম্‌. এন পি-এইচ ডি. মহাশয় যত্তবের সহিত 
এই পুস্তকের সমুদয় অংশ দেখিয়! দিয়া আমাকে উপকৃত 
করিয়াছেন । 

্রদ্ধাম্পদ শ্রীযুক্ত রায় দীনেশচন্দ্র সেন বাহাছ্বর শারীরিক 
অস্স্থতা সত্বেও সাগ্রহে এই পুস্তকের আছ্যোপাস্ত দেখিয়া 
দিয়াছেন ও একটি' ভূমিকা লিখিয়৷ দিয়! আমাকে অনুগৃহীত 
করিয়াছেন । 

ঘিতীয় সংস্করণের বিজ্ঞাপন 


“আশুতোষের ছাত্রজীবন” প্রথম মুদ্রণের চারিমাস মধ্যে 
ইহার দ্বিতীয় সংস্করণ প্রকাশিত হইল | ইহা কেবল মহাপুরুষের 
জীবনকথার আলোচনায় বাঙ্গালীর অনুরাগেরই পরিচায়ক । 

এই সংস্করণে গ্রন্থখানি আগ্তোপাস্ত সংশোধিত হইয়াছে 
এবং তিনখানি নৃতন চিত্র ইহাতে সন্নিবেশিত হইয়াছে। 
বইখানিকে সুন্দর ও সাধারণের উপযোগী করিবার জন্য 
যথাসাধ্য চেষ্টা করিয়াছি । আশা করি এই মৃতন সংস্করণও 
পূর্বের ন্যায় বাঙ্গালী পাঠক ও পাঠিকাগণের নিকট আদৃত 
হইবে । 


১০ই, নভেম্বর ১৯২৪ 


পঞ্চম সংস্করণের বিজ্ঞাপন 


১৯২৪ খুষ্টাব্ের জুলাই মাসে এই পুস্তকের প্রথম সংস্করণ 
প্রকাশিত হয়। পাঁচ বৎসরের মধ্যে পঞ্চম সংস্করণ প্রকাশিত 
হইল, ইহা লেখকের পক্ষে সৌভাগ্যের কথা । 

অনেক স্কুলে এই বইখানি পাঠ্যরূপে নির্দিষ্ট হইয়াছে, 
আমি কর্তৃপক্ষদিগকে এজন্য আমার আস্তরিক ধন্যবাদ জ্ঞাপন 
করিতেছি । 

১৯২৯ খৃষ্টাব্দে কলিকাতা বিশ্ববিগ্ভালয়ের ম্যাট কুলেশন 
পরীক্ষার ইংরেজীর প্রশ্নে এই পুস্তক হইতে অংশবিশেষ 
অন্গবাদ করিবার জন্য একটা প্রশ্ন দেওয়া হইয়াছে, ইহাতে 
সুধীসমাজের দৃষ্টি এই পুস্তকের প্রতি আকৃষ্ট হইয়াছে বুঝিতে 
পারা যায়। 

এবারকার সংস্করণে সমস্ত ছবি নৃতন করিয়! তৈয়ারী করা 
হইয়াছে । স্যর আশুতোষের ত্রিশ বৎসর বয়সের একখানি 
ছবি দেওয়া হইয়াছে, এই ছবিখানি ইহার পুবের্ব আর কোথায়ও 
প্রকাশিত হয় নাই । 

এই পুস্তক প্রকাশ সন্বন্ধে স্যর আশুতোষের মহামনা 
পুজগণ স্বতঃপ্রবৃত্ত হইয়া আমাকে যে সকল সাহায্য করিয়াছেন, 
তজ্জন্য আমি চিরকৃতজ্ঞ রহিলাম । 


উস | 


৫ই মে, ১৯২৯ 


ভূমিকা 
১৯০৮ খৃষ্টাবে এই পুস্তক বিরচিত হয়-_তারপর যখন ইহা 
প্রকাশ করিবার জন্য গ্রন্থকার সচেষ্ট হন, তখন আমি একবার 
ইহার ভূমিকা লিখিয়াছিলাম। স্যর আশুতোষ এই পুস্তক 
প্রকাশে অনভিমত প্রকাশ করেন । তিনি নিজ-জীবনের জয়ডঙ্কা 
ঘোষণার পক্ষপাতী ছিলেন না, সুতরাং মহাকন্মীর এই নিষেধ- 
বাণীতে গ্রন্থকার তাহার বহুযত্তে লিখিত পুস্তকথানি প্রকাশের 
চেষ্টা হইতে নিরম্ত হইয়া পড়েন। পুম্তকখানি আশুতোষ ত্বয়ং 
লইয়া গিয়া তাহার সিন্দুকে বন্ধ করিয়া রাখিয়াছিলেন, যে পর্য্যস্ত 
জানা গিয়াছে তাহাতে আদত পুস্তকখানির এখনও উদ্ধার হয় নাই, 
সেই সঙ্গে আমার পুর্র্বলিখিত ভূমিকাটিও অন্তহিত হইয়াছে । 
পুস্তকের একখানি খসড়া! গ্রন্থকারের নিকট ছিল, তাহাই 
অবলম্বন করিয়া এই পুস্তক প্রকাশিত হইল । 
গ্রন্থকার এই পুস্ভক-বণিত অনেক কথাই স্যর আশুতোষের্‌ 
মুখে শুনিয়াছিলেন, ইহাই এ গ্রন্থের বিশেষত্ব । এই মহাপুরুষের 
জীবনীলেখকগণের মধ্যে আর কেহই এরূপ সৌভাগ্য এবং 
স্ববিধার দাবী করিতে পারিবেন না। যে সকল ক্ষুদ্র ক্ষুদ্র 
আখ্যায়িকা ও কৌতুকজনক ঘটনার সমস্বয়ে এই বইখানি 
চিত্তাকর্ষক হইয়াছে, তাহা! তাহাদের বিচিত্রতা ও অভিনবন্থে 
আশ্ডতোষকে নৃতন করিয়া দেখাইধে। গ্রস্থকার চিত্রকরের মত 

বালক আশুতোষের পর পর যে সকল ছবি আকিয়া গিয়াছেন, 
তাহার সকলগুলিই কৌতুহলের উদ্রেক করিবে । 

শিশু আশুতোষ পুকুরের ধারে নিবিষ্ট মনে বসিয়া শিশিতে 
লাল নীল প্রভৃতি বিবিধ রঙ্গের জল ভর্তি করিয়া তাহার পিতার 
ডাক্তারির অভিনয় করিতেছেন,-_স্কুলে প্রবেশ করিয়াই শিশু- 
কলকাকলীপূর্ণ গৃহাটিকে দেখিয়া যাত্রার আসর বলিয়৷ ভ্রম 
করিতেছেন, কখনও হাইকোর্টের জজ দ্বারকানাথকে দেখিয়া 
নিজে হাইকোর্টের বিচারপতি হইবেন মনে মনে এই সঙ্কল্প 
করিতেছেন, এইরূপ কত ছবি পুস্তকখানির প্রথমান্কে ফুটিয়া 
উঠিয়াছে। মথুরায় যাইয়! তিনি পীড়িত অবস্থায় দৈনিক তিন 
সের দুগ্ধ ও মাখন খাইয়া হজম করিতেন, এ কথা অবশ্য সুস্থ ও 
সবলদেহ আশুতোষের পক্ষে খুব বিস্ময়কর নহে। বিদ্যাসাগর 
মহাশয় বালক আশুতোষের অসাধারণ মেধা ও বিদ্া্গরাগ 
দেখিয়া তাহাকে একখানি “রবিন্সন্‌ ভ্রুসো” উপহার দিয়াছিলেন, 
এ কথাই বা কে জানিত? 
.. শ্রস্থকার অভ্ুলবাবু আমাদিগকে জানাইয়াছেন যে, 
আশুতোষ বাল্যকালে “মুখচোরা' ছিলেন। উত্তরকালে যে 
ব্যক্তির মুখের দাপটে কত শত পুরুষসিংহের গর্জন নিরম্ত 
হইয়া যাইত, বাল্যকালে যে সে ব্যক্তি “মুখচোরা” ছিলেন, 
ইহা কি আশ্চর্যের বিষয় নহে? সাউথ মসুবারবন স্কুলে 
পড়িবার সময়ে পিতা গঙ্গাপ্রসাদ যেদিন যেদিন আশুতোং 
ক্লাসে প্রথম থাকিতেন, সেদিন সেদিন তাহাকে এক টাক 

পুরস্কার দিতেন, দ্বিতীর হইলে সেদিন আট আনা দিতেন। 
আশুতোষ বৎসরের অধিকাংশ দিনেই এইভাবে দৈনিক এক 
টাকা পুরস্কার পাইতেন, কচিৎ আট আনা পাইতেন। পড়িবার 
সময়ে তাহার গণিতের প্রতি অসাধারণ অনুরাগ থাকিলেও তিনি 
টম্সনের বহু কবিতা ও মিল্টনের প্যারাডাইস্‌ লষ্টের কোন কোন 
অঙ্ক অনর্গল আওড়াইয়া যাইতে পারিতেন। 

বস্তৃতঃ এই জীবনী আদর্শ ছাত্রজীবনী। যিনি জ্ঞানার্জন 
করিয়া সংসারের কর্মক্ষেত্রে প্রবেশ করিবেন, তাহার পক্ষে এই 
জীবনীখানি অমুল্য, ইহার প্রতি ছত্র হইতে ছাত্রগণ অভিনব 
প্রেরণা পাইবেন। আশুতোষ কোনকালেই নিজের স্বাস্থ্য 
সম্বন্ধে বিশেষ মনোযোগী ছিলেন না। যে পিতার নাম স্মরণ 
করিলে তাহার চিত্তে ভক্তির বান বহিয়া যাইত, যিনি তাহার 
ন্েহময় পুক্রের জীবনটি এরূপ মনের মত করিয়া অপূর্ববভাবে 
গড়িয়া তুলিয়াছিলেন, সেই পিতৃদেবকেও বঞ্চনা করিয়া তিনি 
নিদ্রার ভাণ করিয়৷ পুনরায় প্রদীপ জ্বালিয়া পড়িতে বদিতেন 
এবং রাত্রি শেষ করিয়া ফেলিতেন। এই অদম্য কর্্মশীলতার 
জন্য জীবনে তিনি অনেকবার সাংঘাতিক রোগে আক্রাস্ত 
হইয়াছিলেন। 

এই বহুকর্ম্মচঞ্চল, অবিচ্ছিন্ন-আদর্শমূলক জীবন ত আমরা 
হ্চক্ষে দেখিয়াছি । যেরূপ দেখিয়াছি, এরূপ ত আর দ্বিতীয়টি 
দেখিব না। তীহার বিশাল কর্মজীবন মনে পড়িলে হঠাৎ 
কল্পনা হয়, এই যে চণ্ডীতে সহত্রহত্ত মাতৃমুণ্তির কথ! পড়িয়াছি 

কিংব৷ গীতায় সহত্রশীর্য পুরুষবরের কথা শুনিয়াছি-সে সকল 
বুঝি এইরূপ অসামান্য কম্মী, অসামান্য মেধাশীল কোন 
মহাপুরুষের জীবন্ত মুত্তি হইতে পরিকল্পিত হইয়াছিল । 

আমাদের মধ্যে যিনি ছিলেন, বাহার ভুজাশ্রয়ে আমরা 
বিশ্ববিগ্ভালয়ের এই বৃহৎ কর্মশালায় শিশুর মত নিদ্রিত 
ছিলাম__তাহার তিরোধানে আজ আমরা হঠাৎ জাগ্রত হইয়া 
নিজেদের ক্ষুদ্রতা ও নিঃসহায়তাই বিশেষভাবে উপলব্ধি 
করিতেছি । ডিরেক্টার ক্রফ.ট্‌ সাহেব তাহাকে সরকারী চাকুরি 
দিতেছিলেন। বঙ্গীয় শিক্ষিত যুবকের পক্ষে যাহা “দিল্লীক! 
লাডড, আশুতোষকে অযাচিতভাবে ক্রফ টু সাহেব স্বয়ং সেই 
লাড্ড হাতে হাতে দিতে চাহিয়াছিলেন, কিস্তু আশুবাবু তাহা 
প্রত্যাখ্যান করিলেন, ডিরেক্টারের কথিত চাকুরির নিয়মে তিনি 
স্বীকৃত হইতে পারিলেন না,_এইখানে আমরা প্রথমতঃ তাঁহার 
সেই তেজোদৃপ্ত বিক্রান্ত মুন্তি দেখিলাম, যাহা! শেষ জীবনে 
তাহাকে “বাঙ্গালার ব্যান্্র” নামে স্থপরিচিত করিয়াছিল ; 
গণিতের ছেঁড়া ছইখানি পু'ঘির জন্য নব-যুবক আশুতোষ জানিস 
ওকেনেলির সঙ্গে আড়াআড়ি করিয়া তাহাদের মুল্য অসম্ভবরূপে 
বাড়াইয়! দিয়াছিলেন, এই ক্ষুদ্র ঘটনার মধ্যে উত্তরজীবনে তাহার 
অতুলনীয় লাইব্রেরীর পাঁচ লক্ষ টাকা মুল্যের পুস্তক সংগ্রহের 
ইতিহাসটির আভাস জানিতে পারা যায় । 

সেই বিরাটগুক্ষশোভিত, সর্ধবজন-আনন্দদায়ক, সর্বজন- 


7. ৮/০ |] 


ও সন্ত্রস্ত করিয়া দিত, সেই তেজোদৃপ্ত পাদক্ষেপ, যাহার 
নিরভীক নিশ্চিস্ত সুমন্দগতিতে সমস্ত দ্বারভাঙ্গ গৃহটি এবং বিশাল 
হাইকোর্টের প্রাসাদ কীপিয়া উঠিত, তাহা! চিরকালের জন্য 
অন্তহিত হইয়! গিয়াছে । যিনি চলিলে মনে হইত যেন অচল 
চলিয়াছে, যিনি কথা বলিলে মনে হইত যে শত শত বজ্রনিনাদ 
হইতেছে, যাহার হৃদয় ছিল করুণার ফুল্ল কমলকানন, দ্রেতগতি 
সময়ও বাহার বহুকর্ম্মের তালিকা রাখিতে হার মানিয়া যাইত, 
সেই মহাঁকৃতী বিরাটকায় মহামনম্বী পুরুষবরের ছাত্রজীবন 
জানিবার বিষয় বটে। 

এই মহা আলোকন্তন্তের নিকট দীড়াইয়া হে বাঙ্গালার 
তরুণ যুবক, তোমার ভাবী জীবনের পথ দেখিয়া লও । অসার 
ও জড়তাপূর্ণ বাঙ্গালী জীবনে যিনি নিজ কর্মক্ষেত্র নিজে গড়িয়া 
লইতে পারিয়াছিলেন_ পাহাড় যেরূপ প্রবল প্রভঞ্জনকে বক্ষে 
পাতিয়! লইয়া অটল ভাবে নিজের সাধনানন্দে স্থির থাকে-_- 
সেইরূপ অসীম সাহস-সহিষ্ণুতায় যিনি সমস্ত প্রচণ্ড বাধাবিস্ব 
মহাপুরুষের নিকট অনুপ্রাণন! চাও, ছু্বলতার মুহুর্তে বল চাও, 
নিরাশার সময়ে আশার প্রদীপ জ্ালাইয়া তাহার নিকট 
করজোড়ে সে দীপ না নিবিয়া যায় এই বর প্রার্থনা কর। 
হে ভারতীর সেবক, হে দেশের কল্যাণকামি, হে বিজ্ঞান- 
শিক্ষার্থি, ইতিহাস ও সাহিত্য প্রভৃতি বিদ্ভাপথের' পথিক, 
' বাঙ্গালার পুরুষ-সরত্বতীর পাদ-গীঠে অর্ধ্য প্রদান করিয়া তাহার 

আনণীর্ব্বাদ ভিক্ষা কর-_তাহার বাল্যজীবনের এই ইতিহাঁসটি 
অমূল্য, জীবনযাত্রার পথে এই 'পকেটবুক'টি হারাইয়া 
ফেলিও না। 


সিনেট হাউস, কলিকাতা 1 
২৭শে আধাঢ়। ১৩৩১ 

আগুতোষের ছাত্রজীবন 


প্রথম পরিচ্ছেদ 
বালযজীবন 


পুণ্যসলিল! ভাগীরথীর পশ্চিমোপকৃলে হুগলি জেলায় 
জীরাট-বলাগড় নামে একখানি গ্রাম আছে । এ গ্রামের অতি 
সম্ত্রাস্ত ও উচ্চশ্রেণীর ব্রাহ্গণবংশে ১৮৩৬ 

খৃষ্টাব্দের ১৬ই ডিসেম্বর গঙ্গাপ্রসাদ মুখোপাধ্যায় 

জন্মগ্রহণ করেন । এক শতাবী পূর্ধবে এখনকার ম্যায় বৎসর- 
ব্যাপী ছুঃখ-ছুর্দশায় বঙ্গবাসী পীড়িত ছিল না। তাহাদের 
অভাবও অল্প ছিল, সংসারে নিত্যপ্রয়োজনীয় ড্রব্যাদিও তখন 
রঃ পরিমাণে পাওয়া যাইত। তাহারা আধুনিক সভ্যতার 
হুবিধ অনাবশ্যক বিলাসোপকরণের সংবাদ অবগত ছিল না। 
গ্রামবাসীরা কলনাদিনী ভাগীরঘীৰ পবিভ্র সলিলে অবগাহন 


সৃচন! 


&, আশুতোষ 


করিত, আর পরল-মনে প্রসন্নচিত্তে সংসারের কাজ করিয়া 
যাইত। গ্রামবহিভূতি কোন স্থানের সংবাদ তাহারা 
রাখিত না। 

বালক গঙ্গাপ্রসাদ এই সাধারণ নিয়মের বিপরীত আচরণ 
করিলেন। গুরুমহাশয়ের নিকট পাঠ শেষ করিবার পর তাহার 
বিগ্ভার প্রতি অত্যন্ত অনুরাগ জম্মিল। অতৃপ্ত জ্ঞানার্জনস্পৃহায় 
প্রণোদিত হইয়া গঙ্গাপ্রসাদ কলিকাতা আগমন করিলেন । 

সম্প্রতি কলিকাতা মহানগরী বহুবিধ বিচিত্র শোভায় 
ুশোভিত। প্রশস্ত রাজবত্মব, স্ুরম্য হন্স্যাবলী, সুসজ্জিত 
বিপণিশ্রেণী, বালকগণের হাস্কোলাহলমুখর ক্রীডাক্ষেত্র, 
সোপানরাজিবিরাজিত বাপী, অগণিত বিষ্ভামম্দির এখন 
কলিকাতার শোভা সম্পাদন করিতেছে; কিন্তু শতবর্ষ পূর্বে 
ইহার এ সম্পদ কিছুই ছিল না। স্থানে-স্থানে জঙ্গল, বাসের 
অযোগ্য গৃহ, অপরিচ্ছন্ন হুূর্গন্ধময় রাস্তাঘাট কলিকাতা তখন 
সকল প্রকার ব্যাধির লীলাক্ষেত্র ছিল। এখানে আসিলে 
সকলকেই একবার পেটের অস্ুথে ভুগিতে হইত। বহু কষ্ট 
সহা করিয়া অনেককেই স্বহস্তে রন্ধন করিয়া আহার করিতে 
হইত্ব। যাহারা আসিত, তাহারা ইহা জানিয়াই আসিত। 
গঙ্গাপ্রসাদও এইসকল অস্থবিধার কথা কতক-কতক শুনিয়া- 
ভিলেন, তথাপি তিনি কলিকাতা আসিলেন। তিনি সামান্য কষ্টে 
দমিবার মত বালক ছিলেন না। কলিকাতা আসিয়া বছ চেষ্টার 
পর হেয়ার-স্কুলে ভণ্তি হইলেন এবং ১৮৫৭ খৃষ্টাব্দে বিশ্ব- 

বিষ্ভালয় স্থাপিত হইবার বতসরই প্রবেশিক! পরীক্ষায় উত্তীর্ণ 
হইয়া কলেজে প্রবেশ করিলেন । 

গঙ্গাপ্রসাদের সদ্‌গুণরাশির মধ্যে তাহার অধ্যবসায় বিশেষ 
উল্লেখযোগ্য । “ভাল ক'রে শেখা চাই” ইহাই ছিল তাহার 
জীবনের মুলমন্ত্র। তিনি যে কর্মে প্রবৃত্ত হইতেন, সহজে 
তাহা হইতে নিবৃত্ত হইতেন না; তৎসংক্রাস্ত 
জ্ঞাতব্য সমস্ত বিষয় জানিয়া তবে সন্তুষ্ট 
হইতেন। গলঙ্গাপ্রসাদ সকল বাধাবিত্ব অতিক্রম 
করিয়া ১৮৬১ খৃষ্টাব্দে কলিকাতা বিশ্ববি্ালয় হইতে বি. এ. 
পরীক্ষায় উত্তীর্ণ হইলেন। 

ইদানীং বঙ্গসমাজে যে শ্োত প্রবেশ করিয়াছে, তাহার 
প্রবল আকর্ষণে বাঙ্গালীর পরের জন্য ভাবিবার আর অবকাশ 
নাই। তাহার প্রায় সমস্ত শক্তি ও চিস্তা আপনার ভাবনাতেই 
পর্য্যবসিত ; কিস্তু সে-যুগে লোকের মন অগ্যরূপ ছিল। অন্ন- 
চেষ্টায় এখনকার গ্ঠায় এমন করিয়া ঘুরিতে হইত না। তখন 
বাঙ্গালী পরের উপকার করা জীবনের একটি প্রধান কর্তব্য মনে 
করিত । আর্তের ছুঃখ নিবারণে ও পীড়িতের সেবায় তাহাদের 
অনেক সময় অতিবাহিত হইত । 

বি. এ. পরীক্ষায় উত্তীর্ণ হইবার পর গঙ্গাপ্রসাদ ইচ্ছ! 
করলে অনেক বড় সরকারী চাকুরি করিতে পারিতেন। 
সৈকালে ষীহারা বি. এ. পাশ করিতেন, আধুনিক যুগের অতি 
লোভনীয় ডেপুটা ম্যাজিষ্্রেট প্রভৃতির কার্ধ্য তাহাদের বিশেষ 


পিতার চরিত্রের 
বিশেষত্ব 

আয়াসলভ্য ছিল না। গঙ্গাপ্রসাদ সমস্ত চেষ্টা পরিত্যাগ করিয়া 
চিকিৎসাশাস্ত্র শিক্ষা করিবার জন্য মেডিকেল-কলেজে প্রবেশ 
করিলেন । ৰ 
গঙ্গাপ্রসাদ যখন মেডিকেল-কলেজের তৃতীয় বাধিক শ্রেণীর 
ছাত্র, তথন ১৮৬৪ খুষ্টাব্ের ২৯শে জুন সোমবার অতি প্রত্যুষে 
বৌবাজার মলঙ্গা লেনে এক ভাড়াটিয়া 
বাড়ীতে আশুতোষ জন্মগ্রহণ করেন। প্রথম 
দই বতসর- -গঙ্গাপ্রসাদের ছাত্রাবস্থায় অনেক সময় শিশু 
আশুতোষ তাহার মাতার সহিত কীসারিপাড়াস্থ মাতুলালয়ে 
অবস্থান করিতেন। তীহার মাতুল পণ্ডিত হরিলাল চট্টোপাধ্যায় 
তৎকালে সংস্কৃত-কলেজের একজন প্রসিদ্ধ ছাত্র ছিলেন । তিনি 
বহুদিন কলিকাতা নন্্াল-স্কুলে শিক্ষকতা করিয়া গিয়াছেন। 
শৈশবে আশুতোষ বড় রুগ্ন ও ক্ষীণদেহ ছিলেন, জননী 
বহুযত্বে লালন-পালন করিয়৷ তাহাকে বাঁচাইয়া রাখিয়াছিলেন । 
১৮৬৬ খৃষ্টাব্দে গল্গাপ্রসাদ এম্‌. বি. পরীক্ষায় অতি প্রশংসার 
সহিত উত্তীর্ণ হইলেন। তাহার পক্ষে তখনও গবর্ণমেণ্টের 
বিলি র অধীনে কন্ম পাওয়া কিছুই কঠিন ছিল না, 
রর তথাপি তিনি স্বাধীনভাবে জীবিকা অর্জন 
করাই শ্রেয়স্কর বিবেচনা করিলেন । কোথায় 
ব্যবসায় আরম্ভ করিবেন, এইরূপ ভাবিতেছেন এমন সমপ্জে 
তাহার বন্ধু কৃষ্ণনগরের প্রসিদ্ধ উকীল প্রসন্নকুমার বন্দু মহাশয় 
ভবানীপুরই তাহার ডাক্তারথানা খোলার উপযুক্ত স্থান, এই 


জন্ম 

পরামর্শ প্রদান করিলেন। ইহ! ছাড়৷ তাহার ভবানীপুরকে 
ব্যবসায়-স্থান মনোনীত করিবার পক্ষে একটা সুবিধাও উপস্থিত 
হইল । তাহার কনিষ্ঠ ভ্রাতা ইঞ্জিনিয়ার রাধিকা প্রসাদের শ্বশুর 
চন্দ্রমোহন গাঙ্গুলী মহাশয় ভবানীপুরে বাস করিতেন এবং তথায় 
সর্ধজনপরিচিত ও ক্ষমতাশালী ব্যক্তি ছিলেন। তীহার একটি 
বৃহৎ ওষধালয়ও ছিল। এইসব দেখিয়া-শুনিয়া ডাক্তার 
গঙ্গাপ্রসাদ কলিকাতার দক্ষিণভাগে ভবানীপুরে অবস্থান করিয়া 
ডাক্তারী বাবসা _ চিকিৎসা-ব্যবসায়ে প্রবৃত্ত হইলেন। অতি 
আরগ্ত অল্পদিনেই তাহার চিকিৎসা-নৈপুণ্য ও বিদ্যার 
খ্যাতি চারিদিকে প্রচারিত হইল। তীহার স্ুচিকিৎসায় 
অনেক রোগী দ্বরারোগ্য ও ছুশ্চিকিৎস্য ব্যাধি হইতে মুক্ত 
হইতে লাগিল । 
পিতার ডাক্তারখানা হইতে প্রতিদিন বহু রোগী শিশিতে 
করিয়া ওষধ লইয়। যাইত। কাহারও ওঁধধের বর্ণ লাল, 
টিলার কাহারও সাদা, কাহারও বা হরিদ্রাভ, বালক 
আশুতোষ বসিয়া-বসিয়া এইসব দেখিতেন। 
দেখিয়া-দেখিয়া তাহারও শিশিতে নানাবর্ণের জল ভরা এক 
খেল! হইল । সর্বদাই কয়েকটি শিশি নানাবর্ণের জলে পুর্ণ 
করিতেছেন, একবার ফেলিয়া! দিতেছেন, আবার জল ভরিয়া 
ত্াুলাদে পূর্ণ হইতেছেন। একদিন এই খেলায় বিষম বিপদ 
িপস্থিত হইয়াছিল। বালক আশুতোষ বাড়ীর সন্নিকটবর্তীঁ 
পুকুরের বান্ধান ঘাটে বসিয়া খেলিতে-খেলিতে জলে পড়িয়া 

যান। ভাগ্যক্রমে ডাক্তারখানার একটি চাকর দেখিতে পাইয়া 
তৎক্ষণাৎ তাহাকে তুলিয়া আনে। সেই অবধি ডাক্তার 
গঙ্গাপ্রসাদ পুজকে চ'ক্ষে চ'ক্ষে রাখিতেন ৷ ডাক্তার গঙ্গাপ্রসাদ 
প্রথমে কিছুদিন রসা রোডে বাস করিবার পর তথা হইতে 
পল্পপুকুর রোডে উঠিয়া গেলেন। এখানে তিনি আদিত্রাহ্মসমাজের 
মন্দিরের অপর পার্খে ১৮৭১ খৃষ্টাব্দ পর্য্যস্ত অবস্থান করেন। 
এই সময়ে তাহার চিকিৎসার খ্যাতি চতুর্দিকে সবিশেষ বিভীর্ণ 
হইল । ডাক্তার গঙ্গাপ্রসাদের প্রচুর অর্থাগম হইতে লাগিল । 
তিনি তখন স্বোপাঞ্জিত অর্থে রসা রোডের 
বর্তমান বাটাতে উপর বর্তমান বাটা নিশ্মাণ করাইলেন এবং 
আগমন 
১৮৭২ খৃষ্টানদের এপ্রিল মাসে ( ১ল! বৈশাখ ) 
নবনিশ্মিত গৃহে প্রবেশ করিলেন । 
ডাক্তার গঙ্গাপ্রসা্দের কশ্ম করিবার শক্তি অসাধারণ ছিল । 
তিনি আপনার ব্যবসায়ে অল্পদিনের মধ্যে যথেষ্ট উন্নতি লাভ 
করিলেন এবং এই সময়ের ভিতরেই বাঙ্গালাভাষায় চিকিৎসা- 
বিষয়ক পুস্তকের নিতাস্ত অভাব দেখিয়া তৎপরিপূরণে যত্ববান্‌ 
হইলেন । সর্বদা ধাহারা কার্যে ব্যাপৃত থাকেন, দেখিতে 
পাওয়া যায় তহারাই বহু কার্য্য করিয়া থাকেন। তাহাদের 
শন্তি ও সময় কোনটিরই অভাবের জন্য অপেক্ষা করিয়া 
থাকিতে হয় না । আজকাল বাঙ্গালাভাষায় চিকিৎসাশাস্ত্-সধধন্ধে 
অনেক নৃতন-নৃতন পুস্তক লিখিত হইতেছে বটে, কিন্তু এখনও 
ডাক্তার গঙ্গাপ্রসাদের “চিকিৎসা-প্রকরণ' প্রভৃতি গ্রন্থ আদরণীয়। 





খগায় ডাগর গঙ্গা অসার মখোপাব্যা 

বহুকার্ষ্যে সর্বদ] ব্যাপূত থাকিলেও গঙ্গাপ্রসাদ এক মুহূর্তও 
পুজ্রকে ভুলিয়া যাইতেন না। তাহার দৃষ্টি সতত বালক 
আশুতোষের উপর নিবদ্ধ থাকিত। ক্ষুদ্র তৃণখণ্ড আকাশে 
নিক্ষেপ করিলে যেমন বায়ুর গতি অনায়াসে নির্ণয় করা যায়, 
তেমনি আশুতোষের বাল্যজীবনের সামান্য ছুই-একটি ঘটন! 
হইতেই তীক্ষুবুদ্ধি গঙ্গা প্রসাদ বুঝিতে পারিয়াছিলেন যে, প্রকৃত 
পথে চালাইতে পারিলে এই বালকের ভবিষ্যৎ উজ্জ্বল হইবে । 

গৃহে “প্রথম ভাগ' শেষ করিবার পর পঞ্চম বৎসরে আশু- 
তোষকে “চক্রবেড়িয়া শিশু-বিগ্ভালয়ে' তত্তি করিয়া দেওয়া 
হইল। বালক প্রথমদিন স্কুল হইতে 
আসিয়াই কহিলেন, “আমি আর স্কুলে যাব 
না।” পিতা শুনিয়৷ বিস্মিত হইলেন, কারণ জিজ্ঞাসা করিলে 
আশুতোষ বলিলেন_-ও ত স্কুল নয়, ও তযাত্রা, আমি 
ওথানে যাব না।” আশুতোষ ইহার কিছুদিন পুর্বে পূজার 
সময় এক বাটাতে যাত্র! শুনিতে গিয়াছিলেন, তথায় 
গোলমাল দেখিয়! যাত্রাগানে কেবল গোলমাল হয়, তাহার 
মনে এই ধারণা জন্বিয়াছিল। নীলমণি মিত্র মহাশয়ের পূজার 
দালানে “শিশু-বি্ভালয়, বসিত। সেখানে এক ঘরে সর্ধশ্রেণীর 
শিশুগণ নিজ-নিজ পাঠে মন দিত; কাজেই গৃহখানি নানাবিহজ- 
সমাকুল বটবৃক্ষের হ্যায় সর্বদাই কোলাহলমুখর থাকিত। ডাক্তার 
গঙ্গাপ্রসাদ পুজের কথা শ্রবণ করিয়া বিদ্ভালয়ের কর্তৃপক্ষের 
সহিত সাক্ষাৎ করিলেন এবং তাহাদিগকে বলিয়া-কহিয়া তিন- 


বিদ্ভারস্ত 


৮ আশ্ততোষ 


খানি পৃথক্‌ ঘরে স্কুল বসাইবার বন্দোবস্ত করিয়া দিলেন ৷ এইরূপে 
স্কুলে উপস্থিত হওয়ার প্রথমদিন হইতেই তীহার ভাল-মন্দ 
বিচার আরম্ভ হইল। উত্তরকালে বাঙ্গালাদেশের বিষ্ভালয়সমূহের 
ভাগ্যবিধাতা হইয়! যিনি উহাদিগকে প্রকৃতপথে পরিচালিত 
করিয়াছিলেন, দেশে জ্ঞানবিস্তারের সর্বপ্রধান সহায়রূপে যিনি 
প্রসিদ্ধিলাভ করিয়াছিলেন এবং শিক্ষাসন্বন্ধীয় যাবতীয় ব্যাপারে 
যাহার মত সমগ্র ভারতে সব্বাগ্রে শ্রদ্ধার সহিত গৃহীত হইত, 
সেই আশুতোষ পঞ্চম বৎসর বয়সে বিদ্ামন্দিরে প্রবেশ 
করিয়াই উহার অনুযোগিতা-বিষয়ে অভিমত প্রকাশ 
করিলেন । 

এই সময়ে পিতা তাহাকে অতি প্রত্যুষে শয্যাত্যাগ 
করিতে শিখাইলেন। আশুতোষ এত ভোরে উঠিতেন যে, 

প্রাতরুখানও শেষে পিতা তাহার সহিত পারিয়া উঠিতেন 

ব্দ্া্রাগ না; বালক গৃহের সকলের পুরে উঠিয়া 
বসিয়া থাকিতেন। পিতা উঠিলে তাহার সহিত ভ্রমণ করিয়া 
আসিয়া! পাঠে মনোনিবেশ করিতেন । বেড়াইতে-বেড়াইতে 
সুবিদ্বান্‌ ডাক্তার পুজকে কত বিষয় শিক্ষা দিতেন, কত 
 মহাপুরুষের অলৌকিক চরিত তাহার চক্ষুর সম্মুখে আদর্শরূপে 
ধারণ করিতেন। বালকের অনুচিকীর্্ মন আশায়, আগ্রহে 
ও আনন্দে উদ্বেলিত হইয়া উঠিত। আশুতোষ প্রতিদিন 
প্রাতঃকালে প্রথমে পুরাতন পাঠের পুনরাবৃত্তি করিয়া তৎপরে 
নৃতন পাঠ পড়িতেন এবং দ্বিপ্রহরে স্কুলে গমন করিতেন । 

বিদ্যালয়ের শিক্ষকমহাশয়কে চমত্কৃত করিয়া তিনি কি্ধিদুর্ঘ 
হই বৎসরে সাধারণ শিক্ষার্থীর ছয় বৎসরের পাঠ্য শেষ করিয়া 
ফেলিলেন। 

শিশু-বিগ্ভালয়ের পড়া শেষ হইয়৷ গেলে ডাক্তার গঙ্গাপ্রসাদ 
অমনিই আশুতোষকে কোন ইংরেজী স্কুলে ভণ্তি করিয়া 
পিতার শিক্ষাব্য়ে দিলেন নাঁ-স্বয়ং পুত্রের শিক্ষার ভার 
মভিনত ও বাবা গ্রহণ করিলেন। তিনি বলিতেন, “স্কুলে 
নানারকম ছেলে পড়ে, তাহাদের সঙ্গে মিশিয়া খারাপ 
হইবার সম্ভাবনা বেশী; আর অল্পমেধ! ছাত্রদের সঙ্গে পড়িলে 
আশুতোষের অনেক বিলম্ব হইবে ।' ডাক্তার গঙ্গাপ্রসাদ 
গৃহশিক্ষক নিযুক্ত করিয়া দিলেন এবং নিজে প্রতিবিষয়ে 
পুঙ্খানুপুত্খরূপে তত্বাবধান করিতে লাগিলেন । 

স্কুলে ছাত্রগণ কেবল সাধারণ শিক্ষা প্রাপ্ত হয়। গুহে 
গৃহশিক্ষকের নিকট অধ্যয়ন করিলে যাহার যে-বিষয়ে 
উৎকর্ষ বা নূযুনতা আছে, তাহার সম্যক 
নিন রি সন অনুশীলন রা হইতে পারে । বিদ্যালয়ে 
অল্পমেধা ও তীক্ষধী সকল বিদ্যার্থীই একই পাঠ শিক্ষা করে, 
স্থতরাং সেখানে সাধারণ ছাত্রের উপযোগী করিয়া শিক্ষক- 
মহাশয়কে শিক্ষাবিধান করিতে হয় । শিক্ষার্থিবিশেষের উদ্দীপ্ত 
প্রতিভা কিংবা! অনন্যসাধারণ অধ্যবসায়ের অন্থরূপ শিক্ষা দান 
কর! সেখানে চলিতে পারে না। এইজন্য স্কুলে উৎকৃষ্ট ছাত্রকে 
সবয্পমেধা ছাত্রের জগ্য অপেক্ষা করিয়া! অনেক সময় বৃথা নষ্ট 

করিতে হয়। ফলে কিয়দিন পরে আর ছাত্রগণের মধ্যে 
বিশেষ কোন বৈষম্য লক্ষিত হয় না। 

এখনকার স্কুলের শিক্ষার একটি প্রধান দোষ এই যে, ইহাতে 
চিন্তাশক্তির কোন উদ্দীপনা হয় না। অপরের গ্রন্থ পাঠ 
করিয়া, অন্যের চিন্তারাশি দ্বারা মস্তিফ পরিপূর্ণ করিয়৷ ছাত্রগণ 
বিষ্ভার পরিচয় প্রদান করেন । বিষ্ভালয়ের পরীক্ষার জন্য অল্প 
সময়ে অধিক কথা শিখিতে যাইয়া! কেবল ্মৃতিশক্তির উপর 
অযথা অত্যাচার করা হয়। ধীশক্তিসম্পন্ন ব্যক্তিগণের 
গ্রশন্থসকল অধ্যয়ন করিতে হইবে, সম্যক বুঝিতে হইবে; 
তাহাদের দোষগুণ বিচার করিতে হইবে, এ বিষয়ের অন্যান্য 
গ্রন্থের সহিত তুলনা করিয়া উহাদের বৈষম্য উপলব্ধি করিতে 
হইবে ; তৎপরে সেগুলির সহিত আপনার মত মিলাইয়া 
দেখিতে হইবে, নতুবা বৃথা কথা কণ্ঠস্থ করিয়া লাভ নাই। 
যাহাতে স্বাধীনভাবে চিস্তাশক্তির অনুশীলন ও সম্যক স্ফুরণ 
হয়, তাহাই কর্তব্য । এ-বিষয়ে গৃহশিক্ষার সহিত বিদ্যালয়ের 
সাধারণ শিক্ষার তুলনা হইতে পারে না। 
_ ভাক্তার গল্গাপ্রসাদ পুত্রের বিদ্াশিক্ষার যেরূপ সুব্যবস্থা 
করিয়াছিলেন, অল্প পিতাই এরূপ করিয়া থাকেন। আমাদের 
দেশে বহু অর্থবান্‌ ব্যক্তি আছেন; তাহাদের কয়জনের পুজ্রের 
আশানুরূপ বিষ্ভালাভ হয়? আশুতোষ ভাগ্যবান, তাহার 
পিত! তাহাকে সচ্ছলতার মধ্যে রাখিয়াছিলেন বটে, কিস্ত 
জ্র্বদাই তাহার মনে সবপ্রবৃত্তি জন্মাইতে যত্ব করিতেন । ধন 


বাল্যজীবন ১১ 


ক'দিনের জন্য? চক্ষুর সম্মুখে কত ধনিকতনয়কে পথের 
ভিখারী হইতে দেখা যায় ; তাই স্ুবিবেচক গঙ্গাপ্রসাদ সর্ব্ব- 
প্রযত্ে পুজ্রের অন্তঃকরণে সংগ্রবৃত্তির বীজ বপন করিতে চেষ্টিত 
ছিলেন। বালক আশুতোষ অনেক অসামান্য প্রতিভাসম্পন্ন 
মহাপুরুষদিগকে সময়ে-সময়ে স্বগ্ৃহে দেখিয়া মুগ্ধ হইয়! 
যাইতেন। তাহাদের দৃষ্টান্তে তাহার কোমল হাদয়ে ধীরে-ধীরে 
আশার অঙ্কুর উদীগত হইল । তিনি সর্বদাই তাহাদের মত 
হইতে চেষ্টা করিতেন। তাহাদের প্রতিভার পুণ্যময় প্রভা 
বালক আশুতোষকে প্রকৃত পথ নির্দেশ করিয়া দিল । 

হাইকোর্টের বিচারপতি স্থবিদ্বান্‌ দ্বারকানাথ মিত্রের সহিত 
ডাক্তার গঙ্গা প্রসাদ মুখোপাধ্যায়ের বিশেষ বন্ধুত্ব ছিল। একদিন 
দ্বারকানাথ ডাক্তার গঙ্গাপ্রসাদের গৃহে 
আগমন করিলেন । তাহাকে দেখিয়া! বালক 
আশুতোষের হাদয় উচ্চাভিলাষে ভরিয়া উঠিল । তখন হইতেই 
হাইকোর্টের জজ হইবার আকাঙজ্। তাহার চিত্ত অধিকার করিয়া 
বসিল। পিতার উৎসাহবাক্যে বালকের প্রাণ নবীন তেজে 
পূর্ণ হইল। তখন হইতেই বিশ্ববিগ্তালয়ের শ্রেষ্ঠ পরীক্ষা 
প্রেম্ঠাদ রায়াদ বৃত্তি লাভ করিবার ও হাইকোর্টের বিচারপতি 
হইবার চিস্তায় তিনি অন্য চিন্ত। ভুলিয়া গেলেন । 

* উচ্চাকাতক্ষা মহত্বলাভের ভিত্তিম্বরূপ ৷ উচ্চাভিলাষ ব্যতীত 
মানুষ বি্ধা, জ্ঞান, ধর্ম, কর্ম বা অর্থ-_কোন বিষয়েই শ্রেষ্ঠত্ব 
লাভ করিতে সমর্থ হয় না; কিন্তু শুধু ইচ্ছায় কোন কার্ধ্য 


উচ্চাতিলাধ 


১২ আশুতোষ 


হয় না। দৃটগ্রতিজ্ঞ হওয়া চাই ও সেই প্রতিজ্ঞা-অনুসারে 
সব্বতোভাবে কার্য্য করা চাই । চেষ্টা, আগ্রহ ও একাস্তিক 
যত্ব না থাকিলে কেবল কথায় উন্নতিলাভ করা যায় না। 
সত্যসত্যই যদি বড় হইবার আকাজ্ষা মনে জাগে, প্রকৃতই যদি 
“বড় হইবই”, নিরন্তর এই চেষ্টা থাকে, তবে পৃথিবীতে বিদ্যা 
ধন, মান ও গৌরবের অধিকারী হওয়া কিছুমাত্র বিচিত্র নহে । 
আশুতোষ সব্বগুণসম্পন্ন জনকজননীর ভাগ্যবান্‌ সস্তান । 
ত্বাহার মাতা সাধারণ রমণীগণের ন্যায় ক্ষুদ্র বিষয় লইয়৷ 
কালক্ষেপ করিতেন না। বালক আশুতোষ 
মাতার নিকট লেখা শিখিতেন, তখন জননী 
উপদেশ ও উৎসাহপূর্ণ কথায় পুজ্ের হৃদয়ে মহদভিলাষের মুল 
স্থদ্ঢ় করিতে চেষ্টিত হইতেন ৷ এই সময়ে ডাক্তার গঙ্গাপ্রসাদের 
স্বনাম ও যশঃ অতিশয় বিস্তৃত হইয়া! পড়িয়াছিল। পিতার 
আদর্শ সর্বদাই বালক আশুতোষকে মহত্বলাভে প্রণোদিত 
করিত। বোধ হয় এই নিমিত্তই লেখাপড়ার জন্য তাহাকে 
একদিনও তাড়না করিতে হয় নাই । আস্তরিক উচ্চাভিলাষ ও 
বিদ্ভান্রাগের জন্যই তিনি বঙ্গদেশের বিদ্কা ও শিক্ষা-বিষয়ে 
শ্রেষ্ঠ ব্যক্তি হইয়াছিলেন । 
ডাক্তার গঙ্গাপ্রসাদ সংসারের সকলদিকৃই দেখিয়াছিলেন । 
তিনি বুঝিয়াছিলেন যে, কুসঙ্গ ভিন্ন মানুষের 
পতন হয় না। ফুলের মত পবিত্রোজ্জল 
মুখখানি কুসঙ্গে পড়িয়া ছু"দিনেই নারকীয় চিত্র প্রদর্শন করে । 


জননীর প্রকৃতি 





বাল্যজীবন ১৩ 


সেইজন্য সব্বদেশেই সব্রকালে ছুঃসঙ্গ ত্যাগ করিবার ব্যবস্থা 
আছে । স্ুৃবিজ্ঞ ডাক্তার মানুষের শারীরিক ব্যাধির চিকিৎস৷ 
করিতে-করিতে মানসিক পীড়ারও প্রতীকার করিতে শিখিয়া- 
ছিলেন। তিনি সযত্বে পুক্রকে অন্যান্ত বালকের সংসর্গ 
হইতে দূরে রাখিতেন। আশুতোষকে কাহারও বাড়ী যাইতে 
দিতেন না, কোন বালককেও তাহার নিকট আসিতে 
দিতেন না। 
আশুতোষ গৃহে শিক্ষকগণের নিকট অধ্যয়ন করিতে 
লাগিলেন । তিনি একবার যাহা মনোযোগপূর্ধক শ্রবণ 
কারার করিতেন, তাহা আর তাহাকে দ্বিতীয়বার 
পাঠ করিতে হইত না। গৃহেই ইংরেজী, 
অঙ্ক, বাঙ্গালা ও ভূগোল পড়িতে লাগিলেন। গঙ্গাপ্রসাদ 
সুন্দর ম্যাপ আকিতে পারিতেন। কথাপ্রসঙ্গে একদিন 
ভক্তিভাজন স্তর গুরুদাস বন্দ্যোপাধ্যায় মহাশয় বলিয়াছিলেন, 
গঙ্গাপ্রসাদবাবু ছেলেবেলায় হেয়ার-স্কুলে পড়িবার সময় খুব 
স্বন্দর ম্যাপ জাকিতেন। সেই-সব ম্যাপ রোলারে জড়াইয়া 
রাখা হইয়াছে ।' এক্ষণে ভাক্তার গঙ্গাপ্রসাদ সেইরূপে পুজরকেও 
ম্যাপ আকা শিথাইলেন। আশুতোষ অনেক ম্যাপ আকিয়া- 
ছেন। এই সময় আশুতোষ ইংরেজকবি ক্যান্বেলের একটি 
কবিদ্তারঞ্চ তিনশত লাইন এক-নিশ্বাসে বলিতে পারিতেন। 
পড়াশুনার প্রতি যথেষ্ট অনুরাগ থাকিলেও তাহার পিতা রাত্রে 

তাহাকে পড়াইতেন না। দিবসে তিনি এদিক্‌-ওদিক্‌ রোগী 
দেখিতে যাইতেন, কিন্তু মধ্যে-মধ্যে গৃহে আসিয়৷ দেখিতেন, 
ছেলে কি করিতেছে । বালক আশ্ততোষ অত্যল্পকালমধ্যে 
অনেক বই শেষ করিয়া ফেলিলেন ; কিন্তু এই সময়ে এক 
প্রবল অন্তরায় তাহার উন্নতির পথে আসিয়া দাড়াইল। 

১২৮১ সালের বৈশাখ মাসে তাহার বক্ষঃস্পন্দন-পীড়া 
হইল । ডাক্তার গঙ্গাপ্রসাদ পুজের চিকিৎসার ভার ম্বহস্তে 
না লইয়া তাহাকে মেডিকেল-কলেজের 
অধ্যাপক সুবিখ্যাত ডাক্তার চার্লসের নিকট 
লইয়া গেলেন। ডাক্তার সাহেব কিছুদিনের জন্য সম্পূর্ণ 
বিশ্রাম করিতে পরামর্শ দিলেন। আশুতোষ পড়াশুনা বন্ধ 
করিলেন। পিতার ডাক্তারখানায় যাইয়া একটু-আধটু 
কাজকর্ম করিতে লাগিলেন । কিছুদিন এইভাবে কাটিয়৷ 
গেল, কিস্তু তাহার পীড়ার কোন উপশম হইল না। 
একটু কঠিন কাজ করিতে গেলেই বুক ধড়ফড় করিয়া উঠিত। 
গঙ্গাপ্রসাদ পুজের জন্য চিন্তাকুল হইলেন। 
বায়ুপরিবর্তনে উপকার হইবে মনে করিয়া 
পূজার পরে আশুতোষকে তাহার মাত! ও কনিষ্ঠা ভগিনীর 
সহিত মথুরায় প্রেরণ করিলেন। মথুরায় তাহার বন্ধু সোনার 
তালগাছের প্রতিষ্ঠাতা শেঠ বাবুদের ম্যানেজার ব্বগীয় শীতলচন্দ্ 
মুখোপাধ্যায় বাস করিতেন। গঙ্গাপ্রসাদ তাহার নিকট গীড়িত 
পুর্পকে প্রেরণ করিলেন । 


কঠিন গীড়। 


বাযুপরিবর্তন 

আশুতোষ কোন ওঁষধ ব্যবহার করিতেন না। এখানে 
দৈনিক তিন সের করিয়া ছুগ্ধ ও কিছু মাখন__ইহাই তাহার পথ্য 
ছিল। নৃতন স্থানে মনের আনন্দে চারিদিকে ঘুরিয়া-ফিরিয়া 
বৃন্দাবন ও যয়ুনা-নদী দেখিয়া তাহার সময় কাটিয়া যাইত। 
আশুতোষ অনেক সময় পৃতসলিল! যমুনার 
ন্‌ শোভা দেখিয়া মুগ্ধ হইয়া! বসিয়া! থাকিতেন। 
প্রভাতবাতোখিত ক্ষুদ্র বীচিমালার উপর অরুণরশ্মি হীরকের 
ন্যায় জলিতেছে, তটস্থিত বৃক্ষাবলীর ছায়া চঞ্চল যমুনাবক্ষে 
পতিত হইয়৷ অল্প-অল্প কাপিতেছে-_বালক আশুতোষ অনেক- 
দিন একাকী বসিয়া! নীরবে প্রকৃতির এই সৌন্দর্য্য অবলোকন 
করিয়া স্থখী হইতেন। 
আশুতোষের পিতৃবন্কু মুখোপাধ্যায় মহাশয়ের একখানি 
সুদৃশ্য জুড়িগাড়ী ছিল। ছুইটি বৃহৎ কৃষ্ণবর্ণ অশ্ব সেই 
গাড়ীখানি লইয়া যখন বহির্গত হইত, তখন তাহার পরিচ্ছন্ন 
পোষাক-পরিহিত সহিসছয় পশ্চাৎ হইতে “সাম্নেওয়ালাথণকে' 
“খবরদার” হইতে বলিত। তাহারা একপদ পা-দানের উপর 
স্থাপন করিয়া ও অন্য পদ শূন্যে রাখিয়া এমন একটা চমতকার 
অভিনয় করিতে-করিতে বহি্গত হইত যে, তখন তাহা দর্শক- 
মাত্রেরই দৃষ্টি আকর্ষণ করিত। দেখিয়া-দেখিয়া আশুতোষেরও এক- 
দিম এর'প একপদ শৃন্যে রাখিয়া সহিস হইয়া গাড়ী লইয়। বহিগত 
হইতে একাস্ত সাধ হইল । তিনি অন্যের অলক্ষিতে একদিন 


উন ুরিযা যেমনি, বহি, হইছে সি হঠাৎ তুমিতে 

পড়িয়া গিয়া! গুরুতর আঘাত পাইয়া সংজ্ঞাহীন হইয়৷ পড়েন। 
সেই আঘাত এমন নিদারুণ হইয়াছিল যে, তিন ঘণ্টার পুরে 
আশুতোষ চক্ষুরুন্নীলন করেন নাই । তাহাকে লইয়া সকলে 
কান্নাকাটি আরম্ভ করিয়াছিলেন । আশুতোষ ইহাতে কয়েকদিন 
বেশ কষ্ট পাইয়াছিলেন। তাহার বহুকন্ম-চঞ্চল জীবনে তিনি 
অনেক কষ্টই সহা করিয়াছেন, কিন্ত প্রীণটার জন্য তিনি কখনও 
বিব্রত হইতেন না । 
এইরূপে সুখে-ছুঃখে পৌষমাস পর্য্যন্ত সকলে মথুরায় 
থাকিলেন। এই তিন মাসেই আশুতোষের নষ্টস্বাস্থ্য ফিরিয়া 
আসিল, শরীর অত্যস্ত হ্ৃষ্টপুষ্ট হইল । অস্থখের সময় ধাহারা 
দেখিয়াছিলেন, তাহারা তাহাকে সহসা চিনিতে পারিলেন না। 
পাছে আরও স্ুলকায় হইয়া পড়েন, এই ভয়ে তখন তিনি 
ব্যায়াম অভ্যাস করিতে প্রবৃত্ত হইলেন। 
পৌষমাসে সকলে ভবানীপুরে প্রত্যাবর্তন করিলেন । 
পথে কাশীতে কয়েকদিন বিলম্ব হইল । তথা হইতে ফিরিবার 
সময় মোগলসরাই ষ্টেশনে প্রাতঃম্মরণীয় পণ্ডিত ঈশ্বরচন্দ্র 
বিদ্ভাসাগর মহাশয়ের সহিত আশুতোষের পরিচয় হয় । বালক 
আশুতোষ বিদ্যাসাগর-সম্বন্ধে অনেক কথা শুনিয়াছিলেন, এখন 
বিস্তাপাগরমহাশর  তীহাকে দেখিয়া, তাহার আবেগপুর্ণ সরল 
ও আগুতোৰ প্রাণের কথাবার্তা শ্রবণ করিয়া একেবারে 
মুগ্ধ হইলেন। বিগ্ভাসাগর মহাশয় খুব পাকা 
জনহুরী ছিলেন, তিনিও ছ্বই-চারি কথাতেই বালকের সকল 

খবর বাহির করিয়া লইীলেন । ইহার পরে কলিকাতার থ্যাকার 
স্পিহ্ন কোম্পানীর পুস্তকের দোকানে আশুতোষের সহিত তাহার 
পুনরায় সাক্ষাৎ হয় । বিদ্যাসাগরমহাশয় একখানি সুন্দর “রবিন্সন্্‌ 
ক্রুশো” কিনিয়া আশুতোষকে উপহার দিয়া কহিলেন__ 
“মনোযোগ করিয়া পড়িও |” আশুতোষ খুব মনোযোগের সহিত 
এঁ পুম্তকখানি পাঠ করিয়াছিলেন । মহাপুরুষের নামস্মারক 
পুস্তকখানি আশুতোষের গৃহে আজিও সঘত্বে রক্ষিত আছে 
দেখিতে পাওয়া যায়। 


দ্বিতীয় পরিচ্ছেদ 

শিক্ষাবস্থা ; ক্কুল 
মথুরা হইতে প্রত্যাবর্তন করিবার পর গঙ্গাপ্রসাদ পুত্রকে 
আর গুহে না পড়াইয়া কোনও ভাল স্কুলে ভথ্তি করিয়া দিতে 
স্বল্প করিলেন। তৎকালে ভবানীপুরস্থ সাউথ সুবার্ধ্বন স্কুলের 
ভারি নাম। প্রথিতযশা পণ্ডিত স্বর্গীয় শিবনাথ শাস্ত্রী এম্‌. এ. 
ইহার প্রধান শিক্ষক এবং আলিপুরের স্ুপ্রসিদ্ধ উকীল 
পরলোকগত বাবু আশুতোষ বিশ্বাস এম. এ. তখন এই 
স্কুলের দ্বিতীয় শিক্ষক ছিলেন। ইহাদের অধ্যাপনায় স্কুলের 
খ্যাতি চারিদিকে প্রচারিত হইয়াছিল । গঙ্গাপ্রসাদ বালক 
আশুতোষকে লইয়। এই স্কুলে গমন করিলেন । তথায় শিক্ষক- 
গণ পরীক্ষা করিয়া তাহাকে তৃতীয় শ্রেণীর উপযুক্ত বলিয়া 
অভিমত ব্যক্ত করিলেন; কিন্তু আশুতোষের বয়স কম থাঁকায় 

তাহাকে চতুর্থ শ্রেণীতে ভণ্তি হইতে হইল । 
প্রবীণ ডাক্তার পুক্রকে বহুপ্রকারেই চিনিয়াছিলেন। তিনি 

বলিয়! দিলেন-_“তুমি যতদিন ক্লাসে প্রথম থাকিতে পারিবে, 
প্রত্যেকদিন তোমাকে একটাক! করিয়া দিব। 
দ্বিতীয় স্থানে থাকিলে আট আনা করিয়! 
পাইবে” আশুতোষ সর্ধবিষয়েই এত 
উৎকর্ষ লাভ করিয়াছিলেন যে, বৎসরের মধ্যে মাত্র ত্বই-তিন 
দিন আট আন৷ করিয়! পুরস্কার পাইয়াছিলেন, তন্ভিন্ন প্রতিদিনই 
একটাকা করিয়া! পুরস্কার পাইতেন । 

আশুতোষ ছেলেবেলা হইতেই বিদ্ভান্ুরাগী । যখন মাষ্টার 
পড়াইতে আসিতেন, তিনি তাহার পূর্বেই সমস্ত গুছাইয়া 
প্রস্তুত হইয়া থাকিতেন, মাষ্টার আসিলেই বিনা বাক্যব্যয়ে পড়া 
আরম্ভ করিতেন। বালকের মস্তকের নিকটে একটি ক্ষুদ্র মবৎ- 
প্রদীপ ও দিয়াশলাই থাকিত, তিনি ভোরে উঠিয়া আলো 
জ্বালিয়া পুরাতন পাঠগুলি পুনরাবৃত্তি করিতেন । তিনি ঘখন যাহ 
শিখিতেন, তাহা প্রাণপণে শিখিতেন। গঙ্গাপ্রসাদ সর্বদাই 
রি বলিতেন- -“ভাল- ক'রে শেখা চাই ।” তীহার 
এ নিজের জীবনেও তিনি সমস্ত বিষয় ভাল 
করিয়াই শিখিয়াছিলেন, পুজকেও ভাল 
করিয়৷ সর্ধববিষয়ে ব্যুৎপন্ন করিতে প্রয়াস পাইয়াছিলেন। 
বালক আশুতোষ যে পর্য)স্ত কোন বিষয় সম্যক্‌ হৃদয়ঙ্গম করিতে 
না পারিতেন, ততক্ষণ কিছুতেই তাহ! ছাড়িতেন না । 
আশুতোষের কার্য্যের বিশেষত্ব এই ছিল যে, কোন কার্য্যই 
তিনি দায়-সারা-গোছ বা কোনও প্রকারে সারিতে পারিতেন 


আগুতোষের 
পূরস্কার-লাত 

না। ছাত্রগণের পক্ষে এই দোষ অতি গুরুতর । অর্ধনিদ্রিত 
বা অর্ধজাগ্রৎ অবস্থা কোন বিষয় জম্যগ রূপে আয়ত্ত করিবার 
পক্ষে বিশেষ প্রতিকূল । সংসারে নিরস্তর বড় হইবার চেষ্টা 
ষীহার আছে, তাহার নিকট এইরূপ তামসিক জড়তা ধেঁষিতে 
পারে না । উচ্চাভিলাষ ধাহার থাকে, তাহাকে তন্ন-তন্ন করিয়া 
সকলদিকের সংবাদ লইতে হয়। আশুতোষ যখন যে কাজ 
করিতেন, তখন তাহা প্রাণের সহিতই করিতেন; একাস্তিক 
আগ্রহে তদ্বিষয়ের সমস্ত জ্ঞাতব্য তথ্য সংগ্রহ করিয়া তবে নিরস্ত 
হইতেন। “ভাল ক'রে শেখা চাই” এই স্মত্রটি তাহার মজ্জাগত 
হইয়া গিয়াছিল । 
চতুর্থ শ্রেণীতে অধ্যয়নকালে পিতা অবসর পাইলেই তীহাকে 
পড়াইতেন এবং অনেক বিষয়ে অনেক নূতন কথ! শিখাইতেন । 
পূর্র্ব হইতেই বালক আশুতোষের গণিতের প্রতি অনুরাগ 
বনি লক্ষিত হয়। শিশুকালে ধারাপাত পড়িতে 
তাহার খুব ভাল লাগিত । ডাক্তার গঙ্গাপ্রসাদ 
প্রথম হইতেই তাহা বুঝিতে পারিয়৷ গণিতপারদর্শী শিক্ষকগণকে 
নিষুক্ত করিয়াছিলেন । চতুর্থ শ্রেণীতে পাঠকালেই বালক 
বীজগণিতের কঠিন ভাগ প্রায় শেষ করিলেন। এই সময় 
হইতে আশুতোষ সংস্কৃত-ভাষ! শিক্ষা করিতে আরম্ভ করেন। 
লগুন মিশন কলেজের স্ুপ্রসিদধ পণ্ডিত পধ্ানন পাঁলধি 
মহাশয়ের নিকট তিনি নিয়মমত উনিশ বৎসর কাল একঘণ্টা 
করিয়া সংস্কৃত ব্যাকরণ, কাব্য ও নাটক প্রভৃতি পাঠ করেন । 

গঙ্গা প্রসাদের পৃবর্ব হইতেই সঙ্কল্প ছিল যে, তিনি আশুতোষকে 
চিকিৎসা-ব্যবসায় শিক্ষা দিবেন না । বাল্যকাল হইতেই তাহার 
মনে হাইকোর্টের জজ হইবার প্রবল আকাজক্ষ! দেখিয়! তিনি 
তাহাকে হাইকোর্টের উকীল করিতে ইচ্ছ৷ করিলেন । ওকালতী 
করিতে হইলে বক্তৃতা-শক্তির প্রয়োজন । বহু উকীল আছেন, 
ষাহারা প্রগাঢ় পাণ্তিত্যসত্বেও কেবল বাগ্সিতার অভাবে উন্নতি 
করিতে পারেন না । ঘটনাটি বিশদরূপে বিচাপতির হৃদয়ঙ্গম 
করাইতে ন৷ পারিলে শুধু আইন জানিয়৷ বিশেষ ফললাভ করা 
যায় না। এতস্ডিন্ন বক্তৃতা-শক্তির অন্যবিধ প্রয়োজনও আছে। 
গঙ্গাপ্রসাদ পুজ্ের মেধ! দেখিয়া! গ্রীত থাকিলেও বন্ৃতা-শক্তির 
অভাব-দর্শনে চিস্তিত ছিলেন। আশুতোষ বাল্যকালে 
“মুখচোরা” ছিলেন। গঙ্গাপ্রসাদ একখানি ছোট টুল তেয়ার 
করাইলেন ; টেবিলের নিকট সেই টুলখানির উপর ীড়াইয়া 
বন্তৃতা করিবার মত ভাবভঙ্গিতে আশুতোষকে 

বার  ছ্ুলের পাঠ আবৃত্তি করিতে হইত। এই 
সময়ে বালক বক্তৃতা-সম্বন্ধে নানাবিধ পুস্তক 

পঁড়িতেন, কখনও-কখনও তাহা হইতে অংশবিশেষ লইয়া বক্তৃতাও 
করিতেন । যদ্দি কোন শব্ধের উচ্চারণে ভূল হইত, তাহা হইলে 
টেবিলের উপর চেস্বার্স-কৃত যে ইংরেজী-অভিধান থাকিত, তাহা 
খুলিয়! তৎক্ষণাৎ শব্দটির শুদ্ধ উচ্চারণ দেখিয়া লইতেন। প্রবীণ 
বয়সে ধাহার বক্তৃতার নির্ভীক বজ্রনির্ধোষ উচ্চতম পদস্থিত 

রাজপুরুষদিগকেও বিশ্মিত ও স্তম্ভিত করিয়াছিল, ফাঁহার 
জ্বালাময়ী ভাষা রাজপ্রতিনিধির ব্যবস্থাপক-সভা৷ প্রকম্পিত 
করিয়াছিল, ধাঁহার স্বদেশহিতৈষণ! বাজ্ময়ী হইয়া! কলিকাতাস্থ 
সিনেট হাউস এবং মহীশুর, বেনারস, লাহোর ও লক্ষৌ- 
বিশ্ববিগ্ভালয়ে ভারতের ভাবী আশাস্থল বিচ্ভাধিগণের হিতকল্পে 
নিয়োজিত হইয়াছিল, সেই অসাধারণ বাগ্সিতার এইরূপে সুচনা 
হইল । 

ইংরেজবীর নেল্সনের চরিতাখ্যা়ক রবার্ট সাথে 
বলিয়াছেন__“নেল্‌সন্‌ নৌসেনাদলে প্রবেশ করিয়া আপনার 
ধীশক্তি ও প্রথর-বুদ্ধি-প্রভাবে ইংলগ্ডের প্রধান নৌসেনাপতি 
হইয়াছিলেন। তিনি যদি রাজনীতিক্ষেত্রে প্রবেশ করিতেন, তাহা 
হইলে ইংলগ্ের প্রধানমন্ত্রী হইতে পারিতেন। মহত্বের বীজ 
ধাহার ভিতর থাকে, তিনি এজগতে যে পথই গ্রহণ করুন, 
উন্নতির সবের্বাচ্চ শিখরে তাহার স্থান।” আশুতোষ যদি হাই- 
কোর্টে প্রবেশ না করিয়! পিতৃব্যবসায় অবলম্বন করিতেন, তবে 
আমরা তাহাকে বঙ্গের শ্রেষ্ঠ চিকিৎসকরূপে দেখিতে পাইতাম । 
যদি অধ্যাপকের কার্ধ্য গ্রহণ করিতেন, তাহা হইলে শিক্ষাথি- 
গণের মুখে-যুখে তাহার বিমল যশোগাথা শ্রবণ করিতাম। 
বাস্তবিক মহত্বের বীজ একবার ধীহার অন্তরে অন্প্রবিষ্ট 
হয়, লৌহবত্মের উপর বাম্পীয় শকটের ন্যায় অব্যাহত 
গতি তাহাকে উন্নতির চরম সোপানে উপনীত করে |: 

কেবল স্কুলনির্দিষ্ট হই-একখানি পুস্তক পড়িয়! জাশ্ততোষের 

মনস্তষ্টি হইল না। তিনি নানাবিষয়ের নানাবিধ উৎকৃষ্ট প্রস্থ 
পাঠ করিতে লাগিলেন । যখন তিনি তৃতীয় 
শ্রেণীতে পড়িতেন, তখন এফ. এ. পরীক্ষার 
পাঠ্য ইংরেজ-কবি মিল্টনের “প্যারাভাইস্‌ লষ্ট, প্রথম ভাগ সমগ্র 
পুস্তকখানি মুখস্থ বলিতে পারিতেন। তখনই তিনি অনুশীলনীর 
সহিত চারিভাগ জ্যামিতি কষিয়া অভ্যাস করিয়াছিলেন, 
মাসম্যান্-কৃত ভারতবর্ষের ইতিহাস তিনখণ্ডের বঙ্গা্মবাদ 
করিয়াছিলেন এবং কথামালা, আখ্যানমঞ্জরী, বোধোদয়, 
চরিতাবলী ও নীতিপথ-_এইসকল পুস্তক প্রথম হইতে শেষ 
পর্য্যস্ত ইংরেজী-ভাষায় অনুবাদ করিয়াছিলেন । অনেক ছাত্র 
ইহা৷ দেখিয়া ভীত হইবেন, কিন্তু ইহা সত্যকথা। যাহার 
নিকট সময়ের মুল্য আছে, তাহার পক্ষে এসকল কাধ্য করা 
কিছুমাত্র বিচিত্র নহে । কাজ দেখিয়া যে ভীত হয়, তাহার 
উন্নতি সুদুরপরাহত । 
এই সময়ে কলিকাতাস্থ লণ্ডন মিশন কলেজের অধ্যাপক বাবু 
গঙ্গাধর বন্দ্যোপাধ্যায় এম. এ. ও মিস্টার মধুস্দন দাস এম্‌: 
এ. বালক আশুতোষের গৃহশিক্ষক ছিলেন। 
তাহারা এইসকঙল অনুবাদের ভুল সংশোধন 
করিয়া দিতেন । মিষ্টার দাস রায় বাহাছ্ুর ও সি. আই. ই, 
হইয়াছেন এবং বঙ্গীয় ছোটলাটের ব্যবস্থাপক-সভার সদস্যরূপে 
অনেকবার কার্ধ্য করিয়াছেন । ইনি বিহ্বার ও উড়িস্যা-প্রদেশের 
প্রথম দেশীয় মন্ত্রী নিযুক্ত হইয়াছিলেন। মিষ্টার দাস কটকের 


শিক্ষকগণ 

অতি প্রসিদ্ধ উকীল এবং সমুদয় জনহিতকর কার্য্যে অগ্রণী 
ছিলেন। 

স্কুলে বরাবর প্রথম স্থান অধিকার করিয়া আশুতোষ 
উপরের শ্রেণীতে উঠিতে লাগিলেন। গণিতে তাহার এতদূর 
অনুরাগ জম্মিল যে, দ্বিতীয় শ্রেণীতে পড়িতে-পড়িতেই এফ 
এ, পরীক্ষার গণিত প্রায় সকলই শেষ করিয়া ফেলিলেন। 
ইউক্লিডের জ্যামিতি সমস্ত অধ্যয়ন করিলেন। বিদ্াসাগর 
মহাশয়ের ব্যাকরণ-কৌমুদী চারি ভাগ তখন তাহার কণ্ঠস্থ ছিল । 
এই সময়ে তিনি স্ুপ্রসিদধ ইংরেজলেখক এড মণ্ড বার্কের 
পুস্তকাদি পাঠ করিতেন। চিন্তাপূর্ণ ও জ্ঞানগর্ভ পুস্তক তাহার 
বড় ভাল লাগিত। গ্রন্থকীটের ন্যায় সমস্ত দিবস পুস্তকের পত্রে- 
পত্রে বিচরণ করিয়াও তাহার তৃপ্তি হইত না। পাঠের প্রতি 
এমন অন্রাগ প্রায় দেখা যায় না। আশুতোষ 
চিরদিন অগণিত গ্রন্থরাশির মধ্যে বসিয়া 
বালকের ন্যায় আগ্রহে ও উৎসাহে পাঠ 
করিয়া গিয়াছেন। তাহার পুস্তকাগার দেখিলে বিস্মিত হইতে 
হয়। বাঙ্গালাদেশে এত বড় পুস্তকাগার আর কাহারও নাই । 
শুনা স্তায়, পাঁচ লক্ষ টাকা মুল্যের পুস্তক আশুতোষের গৃহে 
সংগৃহীত হইয়াছে । নৃতন পুস্তকের বিজ্ঞাপন দেখিলেই 
আশুতোষ সেখানিকে ক্রয় না করিয়। নিরস্ত হইতেন না । এই 
অভ্যাস তিনি চিরজীবন ঠিক রাখিয়াছিলেন। মৃত্যুকালেও 
তাহার প্রায় চল্লিশ হাজার টাকার পুস্তকের অর্ডার দেওয়া 


পুস্তকাগার 

ছিল। এইসব করিয়া তাহার একটি দিনও তাস কি পাশ! 
খেলিবার সময় হয় নাই । 

আমাদের দেশে অনেক যুবক ভাষাশিক্ষাচ্ছলে ইংরেজী ও 
বাঙ্গালা উপন্যাস পাঠ করিয়া থাকেন। উপন্যাস-পাঠের 
অপকারিতা-সম্বন্ধে অনেক স্থলে অনেক কথাই 
লিখিত হইয়াছে । যে-সকল পুস্তক কেবল 
ক্ষণকালের জন্য একটু প্রবৃত্তি বা কৌতৃহল 
উদ্দীপিত করিয়া পুরাতন হইয়া যায়, শুধু গল্পাংশটুকু পঠিত 
হইয়া গেলেই আর যাহা দেখিতে ইচ্ছা হয় না, যাহা কেবল 
সরল কথায় তরল মনের চপল ভাব ব্যক্ত করে মাত্র, সেই 
সকল পুস্তক অসার । তাহাদের দ্বারা গ্রস্থকারের কিঞ্চিৎ 
আথিক উপকার হয় বটে, কিন্তু পাঠকের কোনই উপকার হয় 
না। উপন্যাস না পড়িয়াও আশুতোষ কত বিদ্া অর্জন 
করিয়াছিলেন, ইহা চিস্তা করিলে উপন্যাস-পাঠের অনুকূল 
যুক্তির অসারতা প্রতিপন্ন হইবে । আশুতোষ রামায়ণ ও 
মহাভারত পড়িতে অতিশয় ভালবাসিতেন এবং বিগ্ভাসাগর, 
অক্ষয়কুমার দত্ত প্রভৃতির পুস্তক-পাঠে ও তৎকালপ্রচলিত 
বঙ্কিমচন্দ্রের বলগদর্শন-পাঠে অপার আনন্দলাভ করিতেন। 
মাইকেল মধুস্দন দত্তের গ্রস্থাবলী, বিশেষতঃ 
তাহার মেঘনাদবধ তাহার অতিশয় প্রিয় 
ছিল। আশুতোষের নিয়ম ছিল, মন যাহাতে উন্নত হয়, এরূপ 
গ্ন্থই পাঠ্য, তন্তভিম্ন সমস্তই পরিত্যাজ্য । 


উপন্যাস-পাঠের 
কুফল 


তি 

প্রথম শ্রেণীতে পাঠকালে তাহার শরীরের নানাস্থানে ফোড়া 
হয়, আশুতোষ তাহাতে প্রায় তিনমাসকাল অত্যন্ত যন্ত্রণা 
পাইয়াছিলেন। পড়াশুনা বড় একটা করিতে পারিতেন না) 
সব্বক্ষণ রোগের যাতনায় ছট্ফটু করিতেন । অনেকগুলির চিহ্ন 
চিরকাল তাহার শরীরে বর্তমান ছিল । 

১৮৭৯ খৃষ্টাকের নভেম্বর মাসে তিনি এগ্টাান্স-পরীক্ষা 
দিলেন । সে-সময়ে নভেম্বর মাসে পরীক্ষা গৃহীত হইত এবং 
একমাস পরে ফল প্রকাশিত হইত। জানুয়ারী হইতে নৃতন 
বৎসরে কলেজের পড়া আরম্ভ হইবার নিয়ম ছিল। বালক 
আশুতোষ পরীক্ষায় দ্বিতীয় স্থান অধিকার করিলেন । হিন্দু- 
স্কুলের বিখ্যাত ছাত্র প্রসন্নকুমার কার্ফরম! প্রথম স্থান লাভ 
করিলেন । ইনি অত্যন্ত তীক্ষধী ও মেধাবী ছাত্র ছিলেন এবং 
আশুতোষ অপেক্ষা বয়সেও বড় ছিলেন। প্রসন্নবাবু বিদ্তাবুদ্ধি- 
প্রভাবে ডেপুটা-ম্যাজিষ্ট্রেট হইয়াছিলেন। ইনি কিছুদিন 
সবখ্যাতির সহিত কার্ধ্য করিয়া! অল্পবয়সে অকালে মানবলীলা 
সংবরণ করিয়াছেন । 

আশুতোষ প্রথম স্থান অধিকার করিতে পারিলেন না) 
মনে ড় হুঃখ হইল । ইতিহাস, গণিত, ইংরেজী-সাহিত্য প্রভাতি 
সমন্ড বিষয়েই তাহার বিষ্ভা প্রবেশিকা -পরীক্ষার্থীর অপেক্ষা 
সমধিক থাকিলেও পরীক্ষায় প্রতিপ্রশ্নের যথাযথ উত্তর দ্দিতে 
হেয়ার ও হিন্দুস্কুলের ছাত্রগণের শ্যায় তিনি শিক্ষাপ্রাপ্ত হন 
নাই। আজিও বহু স্কুলে পরীক্ষায় প্রশ্নের উত্তর দেওয়া শিখান 

হইয়৷ থাকে । এতন্ডতিন্ন বালক আশুতোষ কখনও কোন পাঠ্য- 
পুস্তকের ব্যাখ্যা বা নোট মুখস্থ করেন নাই। সমস্ত বহখানি 
পড়িতে তাহার বড় আগ্রহ ছিল। তৃতীয় শ্রেণীতে পাঠকালে 
লর্ড মেকলে-প্রণীত হেষ্টিংস্‌ ও ক্লাইভ-সম্বন্ধে প্রবন্ধ্য় তাহার 
একরূপ কণ্ঠস্থ ছিল। পরীক্ষায় প্রথম স্থান অধিকার করিতে না 
পারিলেও আশুতোষ কিছুতেই স্বীয় অধ্যয়ন-প্রণালী পরিবর্তন 
করিলেন না। ্‌ 


তৃতীয় পরিচ্ছেদ 

১৮৮০ খৃষ্টাব্বের জানুয়ারী মাসে আশুতোষ প্রেসিডেন্সি 
কলেজে প্রথম বাধিক শ্রেণীতে ভর্তি হইলেন.। তখন মিষ্টার 
টিনিরিদ সি. এইচ. টনি এই কলেজের অধ্যক্ষ 
ছিলেন। মিষ্টার এফ.. জে. রো ইংরেজীর 
অধ্যাপক ও মিষ্টার ভকব্রিউ বুথ গণিতের অধ্যাপক ছিলেন। 
অধ্যাপক রবসন্‌ অনুবাদ করা শিক্ষা দিতেন ও ব্যাকরণ 
পড়াইতেন। মিষ্টার পাপ্সিভ্াল সেই বৎসর বিলাত হইতে 
কলিকাতা প্রেসিডেন্সি কলেজের অধ্যাপক নিযুক্ত হইয়া 
আসিলেন। আশুতোষ প্রভৃতি তাহার প্রথম ছাত্র । 
ইদানীং মফংম্বলের অনেক স্কুল হইতে ম্যাটি,কুলেশন- 
পরীক্ষায় ছাত্রগণ প্রতিবৎসর গবর্ণমেণ্টের কুড়ি টাক বৃত্তি 
প্রাপ্ত 'হন। প্রথম স্থান এক্ষণে আর হিন্দ্রু ও হেয়ার স্কুলের 
ছাত্রদিগের মধ্যে আবদ্ধ নাই ; কিস্তু তৎকালে এ ছুই স্কুলের 
ছাত্রগণ প্রায় প্রতিবৎসর গবর্ণমেণ্টের উচ্বৃত্তি লাভ করিতেন ৷ 
আশুতোষ ভবানীপুরস্থ সাউথ স্ুবার্ধন স্কুল হইতে এণ্টাান্স পাস 
করাতে কলিকাতার ছাত্রগণ তাহাকে বড় গ্রীতির চ'ক্ষে দেখিতেন 

না। প্রায় কেহই তীহার সঙ্গে মিশিতেন না। আশুতোষ 
বালককাল হইতেই অন্য বালকের সঙ্গে অবস্থান করেন নাই, 
এখানেও সহসা কাহারও সহিত তীহার তেমন বন্ধুত্ব হইল না। 
কলিকাতার ছাত্রগণের কায়দা, বাবুগিরি ও কার্য্যকলাপ তাহার 
মোটেই ভাল লাগিত না। তীাহারাও আশুতোষকে নিতাস্ত 

“নীরস' মনে করিতেন । মফস্বলের ছাত্রগণের মধ্যে ত্রমে 
অনেকের সহিত তাহার বন্ধুত্ব হইয়াছিল । 

' কলিকাতার ছাত্রগণ অনেকেই নিত্য নবসাজে সজ্জিত 
হইয়া কলেজে আগমন করিতেন । স্ুনিপুণ-ভূত্যকর-কৃষ্ধিত 
যুথিকাশুভ্র বস্ত্র ও উত্তরীয় ইহাদের অঙ্গশোভা বর্ধন করিত। 
ইহাদের চকচকে ও ঝকৃঝকে নানাবর্ণের বিচিত্র পাদ্কা হস্ম্যতলে 
সর্ব্বক্ষণ পরিদৃষ্ট হইত। যুবকগণের পরিহাসবহুল সহাস্য 
আলাপে সর্ধদাই বিদ্ভামন্দির প্রতিধবনিত হইত। আশুতোষ 
দেশিয়া-শুনিয়া নীরবে আপনার স্থানে উপবেশন করিয়া স্বকার্ধ্য 
করিয়া যাইতেন। তিনি সাধারণ ধুতি-চাদর পরিয়া কলেজে 
গমন করিতেন। তাহার পিতার আথিক অবস্থা যথেষ্ট সচ্ছল 
হইলেও বালক কখনও উত্তম-উত্তম বসন-ভূষণ পরিধান করিয়া 
আপন এশ্বর্্য দেখাইতে প্রস্তুত ছিলেন না। তাহার সাদাসিধে 
পোষাক অধ্যাপক বুথের বড় ভাল লাগিত, 
তাহাতে আবার তিনি গণিতশাস্ত্রে অত্যন্ত 
অনুরাগী ছিলেন। অল্পদদিনেই আশুতোষ গণিতাচার্ধ্য বুখের 
প্রিয়ছাত্র হইলেন। তিনি আশুতোষের সরল ব্যবহায়ে 

তাহার উপর অত্যন্ত শ্রীত ছিলেন। অধ্যাপক বুথ তাহাকে 
«৪1201919 77090” বলিয়া ডাকিতেন । 

গঙ্গাপ্রসাদ পুজ্রের জন্য যে ব্যবস্থা করিয়াছিলেন, মনে 
হয়, প্রত্যেক পিতারই পুজ্রের ভবিষ্যৎ ভাবিয়া যথাসাধ্য সেইরূপ 
বিধান করা উচিত। উর্বর ভূমিতে স্ববীজ বপন করিলে 
যেমন সহজেই অস্কুরোদগম হয় এবং কালে আশানুরূপ ফল 
লাভ করা যায়, বালকের সুকুমার হৃদয়ে স্থৃশিক্ষা ও সতপ্রবৃত্তির 
বীজ নিহিত করিতে পারিলে পরে তাহাও তেমনি ফলপ্রদ 
হইয়া থাকে । 

আশুতোষ ভবানীপুরস্থ রসা রোড হইতে প্রতিদিন কলিকাতা 
প্রেসিডেন্সি কলেজে অধ্যয়ন করিতে আসিতেন। দুরত্ব- 
নিবন্ধন আট-দশ জন ছাত্র একত্রে একখানি বড় গাড়ীতে 
যাতায়াত করিতেন । ইহাদের মধ্যে ছুইটি স্কুলের ছাত্রও ছিল । 
তাহাদের চারিটার সময় ছুটি হইত, এদিকে কলেজের . পড়া 
শেষ হইত তিনটার সময়ে । প্রতিদিনই স্কুলের বালকদের 
জন্য কলেজের ছাত্রদের একঘণ্টা অপেক্ষা করিতে হইত । 
এই. অবসর সময়ে সকল্গেই নানারূপ স্ফত্তি করিয়া বেড়াইত, 
কিন্ত আশুতোষ কলেজের লাইব্রেরীতে যাইয়া! পুস্তক পাঠ 
করিতেন। 

আশুতোষ বলিয়াছেন, প্রেসিডেন্সি কলেজে ভর্তি 
হওয়াই তাহার জীবনের উন্নতির মূল। কলেজের বিশাল 
লাইব্রেরী দেখিয়া তিনি বিস্ময়ে অভিভূত হইলেন। 

এই বিশাল গ্রন্থসমুদ্র কি একজনের জীবনে উত্তীর্ণ হওয়া 
উন্নতিরনূল; সম্ভব? মানুষের জ্ঞানের কি সীমা নাই? 
পাঠাগার... এহেন বিষয় নাই, যে-বিষয়ে ভূরি-ভূরি গ্রন্থ 
প্রচারিত না হইয়াছে । কি বর্ণনপ্রসঙ্গে, কি চিত্রসম্পদে, কি 
মুদ্রণ-পারিপাট্যে ইহাদের সমকক্ষতা করিবার যোগ্য পৃথিবীতে 
আর কি আছে? মানুষ কেমন করিয়া এত জ্ঞান লাভ করে? 
আমি কি অধ্যবসায় ও পরিশ্রম করিয়া এইরূপ জ্ঞান লাভ 
করিতে পারিব না? বিস্ময়ে, আশায় ও আকাজ্জায় তাহার হৃদয়- 
সাগর উদ্বেলিত হইয়া উঠিল। যেন পুম্পমধুর আত্বাদপ্রাপ্ত মধুকর 
সহস! নানাপুম্পশোভিত বিশাল উগ্ভানের মধ্যে আসিয়৷ 'পড়িল । 
আশুতোষ লাইব্রেরী হইতে পুস্তক লইয়া নিভৃতে বসিয়া 
একাস্তমনে পড়িতে লাগিলেন । যখনই সময় পাইতেন, তখন 
বৃথা গল্পে বা অযথা আমোদে কালাতিপাত না করিয়া পাঠাগারে 
আসিয়া বসিতেন । 
আশুতোষ এইবার গণিতশাস্ত্র ভাল করিয়া! শিখিতে আরম্ত 
করিলেন । কলেজের লাইব্রেরীতে বিলাত হইতে বহু মৌলিক 
প্রবন্ধ ও গবেষণা-সংবলিত মাসিক-পত্র 
মৌিক-পবন্-প্রকাশ আসিত। তাঁহারও এসব কাগজে মৌলিক 
প্রবন্ধ লিখিতে ও প্রকাশ করিতে অত্যন্ত আগ্রহ হইল । তিনি 
যে নিতান্তই বালক, যে সকল কাগজে বিলাতের পককেশ ও 
চিন্তাশীল পণ্ডিতগণ লিখিয়! থাকেন, সেখানে তাহার লেখা 
গৃহীত হইবে কি না, এইসকল বৃথা চিন্তা তাহার অস্তরে স্থান 

পাইল না। তিনি সেই বৎসরই তাহার একটি প্রবন্ধঞ প্রকাশার্থ 
কেন্ধ্িজে পাঠাইয়া দিলেন। যদিও উহা! পাঁচবংসর পূর্বের 
লিখিত হইয়াছিল, তথাপি উহ কেস্বি,জের পত্রিকায় প্রকাশিত 
হইল। আশুতোষের বয়স তখন ১৬ বৎসর মাত্র । 
প্রথম-বাধ্িক শ্রেণীতে পাঠকালেই এম্‌. এ.-পরীক্ষার গণিত- 
শাস্ত্রের নির্দিষ্ট পাঠ্য-পুস্তকগুলির অধিকাংশই তাহার পড়া হইয়া 
গেল। আশুতোষ দেখিলেন যে, ভাল করিয়া অহ্থশাস্ত্র শিক্ষা 
করিতে হইলে ফরাসী-ভাষা জানা আবশ্যক । ফরাসী লাপ্লাস্‌ 
গণিতশাস্ত্রে প্রগাঢ় পণ্ডিত ছিলেন। তাহার স্গভীর চিন্তা ও 
গবেষণাপূর্ণ গ্রন্থনিচয় গণিতশান্ত্ে নবযুগ আনয়ন করিয়াছে ; 
কিস্ত তাহার সমস্ত পুস্তকই ফরাসী-ভাষায় লিখিত; এতস্তিস্ন 
গণিতশাস্ত্রের বহু অমূল্য গ্রন্থ ফরাসী-ভাষায় লিখিত আছে । 
আশুতোষ ভাবিয়া-ভাবিয়া ঠিক করিলেন যে, জ্ঞানের এই 
অফুরন্ত ভাগ্ারের চাবি সংগ্রহ করিতে হইবে। তিনি গৃহে 
আপনিই ফরাসী ও লাটিন ভাষা শিক্ষা করিতে আর্ত 
করিলেন। মন ধীহার সবল, আগ্রহ ধীহার একাস্তিক, 
কর্তব্যসাধনে বিনি দৃঢ়প্রতিজ্ঞ, কোনরূপ বাধা 
বিল্প তাহার পথরোধ করিতে সমর্থ হয় না। 
আশুতোষ নিজের চেষ্টায় ফরাসী-ভাষা সৃন্দররূপে শিখিয়াছিলেন 
এবং এঁ ভাষায় বহু গ্রস্থও অধ্যয়ন করিয়াছিলেন। | 


%00701$206 846555706" 0] 21067675665 নামক পত্রিকায় আশুতোবের প্রবন্ধ, 
“ইউক্রিডের জ্যামিতির ১ম ভাগের ২*শ প্রতিজার নূতন একটি প্রমাণ' প্রকাশিত হয় । 


করীসী-ভাব। শিক্ষ। 

গণিত আপনার প্রিয় বিষয় হইলেও আশুতোষ অন্যান্য 
বিষয়ের প্রতি কখনও উদাসীন ছিলেন না। ইংরেজী-সাহিত্য, 
সংস্কৃত, বিজ্ঞান প্রভৃতি সকল বিষয়ের প্রতিই তাহার সমান দৃষ্টি 
ছিল। ইতিহাস পাঠ করিতে তিনি অত্যন্ত ভালবাসিতেন। 
কোন জাতির উত্থান-পতনের ইতিবৃত্ত পাঠ করিতে-করিতে 
আশুতোষ তন্ময় হইয়৷ যাইতেন। ইতিহাস অতীত কালের 
সাক্ষী । অবস্থাবিপর্য্যয়ে মান্ষ কিরূপ আচরণ করে, সংসার- 
ইনার সাগরের প্রচণ্ড তরঙ্গাভিঘাত তীক্ষষী 
উপকারিতা ব্ক্তিকেও কিরূপ বিচলিত করিতে পারে, 
সেই অবস্থায় নিপতিত হইলে মানুষের 
ভবিষ্তৃতে কেমন আচরণ করিবার সম্ভাবনা, ইতিহাস-পাঁঠে তাহা 
অবগত হওয়া যায়। চক্ষুর সম্মুখে সীমাহীন প্রাস্তরভূমি কিরূপে 
ধীরে-ধীরে লোকাবাসে পরিণত হয়, কেমন করিয়া মানব-মগ্ডলী 
স্থদৃশ্য নগর স্থাপন করিয়া সেই স্থান পরিশোভিত করে, নির্জন 
প্রাস্তরভূমি দিবারাত্র জনকোলাহলে পরিপূরিত হয়, আবার 
কালের তাড়নে ছায়াবাজীর ন্যায় সে সুখসমৃদ্ধি শ্মৃতিমাত্র রাখিয়া 
কোথায় অদৃশ্য হইয়া যায়, ইতিহাসের পৃষ্ঠায়-পৃষ্ঠায় জলস্তবর্ণে 
এই সকল চিত্র অঙ্কিত দেখিয়া মানুষ শিক্ষালাভ করে। 
ইতিহাস-পাঠে আমরা জানিতে পারি, কি উপায়: অবলম্বন 
করিলে জাতীয় ও ব্যক্তিগত উন্নতি সংসাধিত হইতে পারে। 
ইতিহাসে দেখিতে পাই, অহঙ্কার ও বিলাপিতা ব্যতীত মানুষের 
পতন হয় না। দোর্দও-প্রতাপ রোমের গৌরবরবি অস্তমিত 

হইল, প্রভুশক্তির অপব্যবহারে ফরাসী-রাষ্ট্রবিপ্লব জগৎকে স্তম্ভিত 
করিয়া দিল, যে মোগল-বাদসাহগণের কীত্তি চিরদিন জগতে 
বর্তমান থাকিবে, তাহারা বিলাসিতা ও স্বেচ্ছাচারিতার পাপময় 
ক্রোড়ে অঙ্গ ঢালিয়। দিয়া কেমন করিয়া রাজ্য ধ্বংস করিয়া 
ফেলিলেন, ইতিহাস যুগধুগান্তের সেই পুরাতন বার্তা বহন 
করিয়া মানবসমাজকে ভবিষ্যতের জন্য সতর্ক করিয়া দিতেছে । 
এতন্ডিন্ন পুরাকালের আচার, ব্যবহার, সত্যতা, বিদ্ভা ও ধর্ম 
প্রভৃতি সমস্ত বিষয়ই ইতিহাস-পাঠে আমরা অবগত হই। 
ইতিহাস-পাঠে জ্ঞানের বিকাশ হয়, বুদ্ধিবৃত্তি পূর্ণতা লাভ করে 
ও বিচারশক্তি পরিমাজ্জিত হইয়া অসৎপথ হইতে প্রতিনিবৃত্ত 
করিয়! মানুষকে সংকার্ষ্যে প্রবৃত্ত করে। 
পৃবের্বই বলিয়াছি যে, রব.সন্‌ সাহেব প্রথম বাধিক শ্রেণীতে 
পড়াইতেন। তাহার অধ্যাপনার প্রণালী চমতকার ছিল। 
তন্মধ্যে একটি বিশেষত্ব এই ছিল যে, তিনি 
রনি অনেক সময়ে গল্প বলিয়া যাইতেন, ছাত্র- 
দিগকে উহা মনোযোগ করিয়া শুনিতে হইত ; তৎপরে তাহারা 
তখনই সেই গল্পটি নিজের ইংরেজীতে লিখিয়া দেখাইতেন, 
শিক্ষকমহাশয় সংশোধন করিয়া দিতেন । একদিন অধ্যাপক 
রবসন্‌ ককৃস্-কৃত প্রাচীন গ্রীসের পৌরাণিক কাহিনী & হইতে 
একটি পৃষ্ঠা ক্লাসে পাঠ করিলেন, ছাত্রগণ সকলেই মনোধোগ 


ইটের নি 

করিয়া শ্রবণ করিলেন। তখনই উহা লিখিয়া তাহাকে দেখান 
হইল। সাহেব আশুতোষের কাগজ দেখিয়া অত্যন্ত ত্রুদ্ধ 
হইলেন । তাহার লেখায় প্রায় সকল শব্দই পুস্তকের সহিত 
একরপ হইয়া! গিয়াছে । আশুতোষ পুস্তক নকল করিয়া 
লিখিয়াছেন মনে করিয়া অধ্যাপক তাহাকে ভৎসনা করিলেন । 
আশুতোষ মহাবিপদে পড়িলেন। তিনি অনেক করিয়া বুঝাইয়া 
বলিলেন যে, এঁ সব বই তাহার নিকট নাই, আর অধ্যাপক কোন্‌ 
পুস্তক হইতে কবে কি লিখিতে দিবেন, তাহাও নির্দিষ্ট থাকে না, 
এরূপ অবস্থায় আশুতোষের পুর্ব জানিবাব সম্ভাবনা কোথায়? 
শুনিলেই তাহার মনে থাকে, তাই এরূপ হইয়া গিয়াছে । সাহেব 
আশুতোষকে ছুই-একবার পরীক্ষা করিয়া বিস্মিত হইলেন, শেষে 
বলিলেন-_“এমন আশ্চর্য্য স্মরণশক্তি আমি অল্পই দেখিয়াছি । 
তুমি ঘদি এইরূপ অপরের ভাষা মুখস্থ কর, তবে কিছুই শিখিতে 
পারিবে না। সব্ধদাই নিজের ভাষা ব্যবহার করিতে চেষ্টা 
করিবে । মনোযোগ করিয়া শুনিবে, কিন্তু লিখিবার সময়ে মনে 
আসিলেও পুস্তকের একটি কথাও ব্যবহার করিবে না 1” 
আশুতোষ অতি প্রত্যুষে শব্যাত্যাগ করিতেন। প্রাতঃকালে 
নয়টা পর্য্যস্ত পড়িয়৷ স্্ানাহারের পর কলেজে গমন করিতেন । 
কখনও পাঁচটার পূর্ব কলেজ হইতে বাটীতে প্রত্যাবর্তন করিতে 
পারিতেন না। তৎপরে একটু বিশ্রাম করিতে-করিতেই সন্ধ্যা 
হইয়া যাইত; স্থৃতরাং দিনের বেলায় তাহার বিশেষ পড়াশুনা 
হইয়া উঠিত না। কয়েকদিন এইরূপে কাটিলে রাত্রি-জাঁগরণ 

করিয়া তিনি এই ক্ষতি পরিপূরণ করিতে যত্ববান্‌ হইলেন; কিন্তু 
তাহার পিতা কিছুতেই তাহাকে রাত্রি দশটার পরে পড়িতে 
দিতেন না, বলিতেন-_-“এই সময়ের মধ্যে যাহা হয়, তাহাই 
হইবে ।” পাঠের প্রতি তাহার এমন অন্গরাগ ছিল যে, যে 
পিতার কথা বলিতে গেলে ভক্তিতে তিনি আগ্ল,ত হইতেন ও 
তাহার চক্ষু মুহুর্তমধ্যে অশ্রভারাক্রাস্ত হইত, আশুতোষ এক্ষণে 
সেই পরম-ন্রেহময় পিতার অজ্ঞাতসারে গভীর রাত্রি পর্য্যস্ত পাঠ 
করিতে আরম্ভ করিলেন । 

গঙ্গাপ্রসাদ রাত্রি দশটার সময়ে শয়ন করিতে যাইতেন। 
আত্তোষ যে ঘরে থাকিতেন, সেই ঘরের পার্থ দিয়া তাহাকে 
এ হি করিতে হইত। পুক্র পিতার পদশব্দ 

| শ্রবণ করিলেই অমনি প্রদীপ নির্বাপিত 
করিয়া নিঃশবে শয়ন করিয়। থাকিতেন ; ঘরে আলো নাই 
দেখিয়৷ গঙ্গাপ্রসাদ মনে করিতেন যে, পুত্র শয়ন করিয়াছেন । 
তিনি চলিয়া গেলে অর্ধঘন্টা পরে আশুতোষ পুনরায় উঠিয়া 
আলো জালিয়! পাঠারস্ত করিতেন । তিনি রাত্রি বারটার পূর্বে 
কখনও নিদ্রিত হইতেন না, কিন্ত ক্রমে মাত্রা আরও বাড়িয়া 
গেল । রাত্রি দেড়টা বা দুইটা না! বাজিয়া গেলে শয়ন করিতেন 
না। আশুতোষ এমনি নীরবে আপন কার্ধ্য করিয়া যাইতেন যে, 
গৃহশ্থিত কেহই. তাহার এই রজনী-জাগরণ-ব্যাপার জানিতে 
পারেন নাই। এইরূপে কয়েক মাস কাটিয়া গেল। এবািরে 
গভীর নিশীথে গঙ্গাপ্রসাদের নিদ্রাভঙ্গ হইল, .ভিনি. বাছিরৈ 

আসিয়া পুজ্রের কক্ষে আলো! দেখিতে পাইয়া চিন্তিত হুইলেন। 
দরজার নিকট গিয়৷ ডাকিতেই আশুতোষ কবাট খুলিয়া দিলেন। 
গঙ্গাপ্রসাদ বিস্মিত হইয়া দেখিলেন যে, আশুতোষ তখনও পাঠ 
করিতেছেন । সম্মূধে বহু পুস্তক, খাতা ও পেন্সিল ছড়ান। 
আশুতোষ লঙ্জিত হইলেন । গঙ্গাপ্রসাদ পুজকে মৃছ তিরস্কার 
করিলেন, আবার মধুর-বচনে বুঝাইলেন, প্রকৃতির নিয়ম লঙ্ঘন 
করিলে প্রকৃতি সেই দোষীকে বড় কঠিন শান্তি প্রদান করিয়া 
থাকেন; তাহার এত অধিক রাত্রি পর্য্যস্ত পাঠ করা অত্যন্ত 
অন্যায় হইয়াছে । গঙ্গাপ্রসাদ সেইদিন হইতে আশুতোষকে 
আর রাত্রিজাগরণ করিতে দিতেন না। বারে বারে অনুসন্ধান 
করিয়া দেখিতেন। 
এই কঠিন পরিশ্রম তাহার শরীরে সহিল না; আতশ্ততোষ 
ব্যাধিতে আক্রান্ত হইলেন । অত্যধিক মস্তিফ-চালনার ফলে 
তাহার মস্তিষ্কের গীড়া৷ হইবার উপক্রম হইল । শীতকালে তত 
বেশী বুঝা! গেল না, মাচ্চমাসে গরম পড়িতেই গীড়ার প্রকোপ 
ভীষণ বাড়িয়া গেল। আশুতোষ একেবারে 
6 শধ্যাশায়ী হইয়৷ পড়িলেন। 
এই মানবদেহ এক অতি অপূর্ব বস্ত। ইহার প্রত্যেক 
অঙ্গ-প্রত্যঙ্গ স্বতন্ত্রভাবে আপন আপন কার্য করিয়া যাইতেছে । 
নি রনি কোন ভাগের কার্য্য কিছুদিন স্থগিত রাখিলে 
৫, অন্য অংশ দ্বার সে কর্ম সম্পাদিত হয় না। 
শ্রম: না করিলে কার্যযকরী-শক্তি নষ্ট হইয়া বাস: আঁধার 

অত্যধিক পরিশ্রমে শরীর একান্ত ছূর্ববল হইয়া পড়ে। পরিশ্রম 
ও বিশ্রাম ইহাই দেহযন্ত্র-পরিচালনার মুলমন্ত্র। এক্ষণে 
প্রত্যেক স্কুলেই বিদ্াথিগণের ব্যায়ামের ব্যবস্থা হইতেছে । 
গবর্ণমেপ্ট এ বিষয়ে মনোযোগী হইয়া আমাদিগকে কৃতজ্ঞতাপাশে 
আবদ্ধ করিয়াছেন । শারীরিক ব্যায়াম একেবারে পরিত্যাগ 
করিয়া নির্জন কক্ষে সব্বদা পুস্তকপাঠে নিরত থাকিলে 
অত্যক্পনকালের মধ্যেই দৃষ্টিশক্তি কমিয়া যায়। পরিশ্রমের 
অভাবে ক্রমে অগ্নিমান্দ্য, শিরোঘূর্ণন ও বাত প্রভৃতি জীবনী- 
শক্তিনাশক গীড়া হইতে থাকে ; শরীর একেবারে কার্ধ্ের 
অনুপযুক্ত হইয়া পড়ে । শরীর যাহার নিরস্তর অসুস্থ, তাহার 
দ্বারা সংসারের কোন্‌ কার্য্য হওয় সম্ভব ? 

প্রত্যেক ছাত্রেরই অতি প্রত্যুষে শয্যাত্যাগ করিয়া প্রভাতে 
মুক্তবায়ূতে কিছুকাল ভ্রমণ করা এবং তৎপরে পড়িতে বসা 
উচিত। স্ৃর্য্যোদয়ের পূর্বে প্রাকৃতিক শোভা নিরীক্ষণ করিলে 
মন প্রফুল হয়, হৃদয় নিশ্মল হয়। পুর্বাকাশ অরুণরাগরঞ্জিত 
হইয়! উঠিয়াছে, নানাবর্ণচিত্রিত মেঘখণ্ডসকল ধীরে ধীরে কোন্‌ 
অজ্ঞাত প্রদেশাভিমুখে ভাসিয়া চলিয়াছে, সুখস্পর্শ সুশীতল 
প্রভাতবায়ু বৃক্ষপত্র ঈষদান্দোলিত করিয়া স্ধঃগ্রস্ফুটিত কুস্থুম- 
রাশির সুরভি পরিমল চতুর্দিকে বিকীর্ণ করিতেছে । মধুরকণঠ 
বিহগকুল স্বরলহরীতে আকাশমগুল প্লাবিত করিয়া মেঘমুক্ত 
গগনপথে উড়িয়া বেড়াইতেছে। স্বপ্ত বিশ্ব রজনীর অবসানে 
কর্পরাত্ত দেহে নববল লইয়া জাগিয়! উঠিতেছে। এ দৃশ্য কি 

সুন্দর! অপরাহ্থে ধাহার যেমন অভিরুচি, সেইরূপ ব্যায়াম 
করিতে পারেন। প্রতিদিন শারীরিক পরিশ্রম দ্বার৷ স্বেদরনির্গম 
হইলে কোন গীড়ার তেমন আশঙ্কা থাকে না । আহারে, বিহারে 
প্রতিকার্য্যেই নিয়মান্সারে চলিতে হইবে। নিয়ম-বহিভূর্ভ 
কোন কাজ করিব না, এইরূপ প্রতিজ্ঞা করিয়।৷ লইতে হইবে । 
সুস্থ ও সবলকায় ব্যক্তি সকলের দৃষ্টিস্থল ৷ নিজের শরীরের প্রতি 
বাহার দৃষ্টি নাই, তীহার পক্ষে পৃথিবীতে উন্নতিলাভ করা কঠিন । 

আমাদের দেশে ছাত্রগণ পরীক্ষা নিকটবর্তী হইলে প্রাণের 
মায়া বিসর্জন দিয়া গুরুতর পরিশ্রম করিয়া থাকেন । সমস্ত 
বৎসর নিয়মমত পাঠ করিলে সময় হারাইয়া মনঃপীড়া পাইতে 
হয় না । অনেকে অতি ভয়ানক পরিশ্রম করিয়া এবং সমস্ত রাত্রি 
জাগরণ করিয়াও উত্তীর্ণ হইতে পারেন না); কেহ বা পরীক্ষার 
পুর্ক্বেই কঠিন রোগে আক্রান্ত হন। ছাত্রগণ সংসারে উচ্চস্থান 
লাভের প্রয়াসী হইয়া চিরজীবনের জন্য নিম্নে পড়িয়৷ যান, সুখে 
দীর্ঘজীবন অতিবাহিত করিবার আশায় পলে পলে জীবনীশক্তির 
ক্ষয় করেন, সমাজে বড় হইতে যাইয়া অকালে পৃথিবী হইতে 
অস্তহিত হন । অনেকে সময় নাই বলিয়। ছুঃখ প্রকাশ করেন ; 
কিন্তু প্রকৃতপক্ষে সময়ের কখনও অভাব হয় না ; দৃটগ্রতিজ্ঞা ও 
উদ্ধমশীলতার অভাবই সর্বস্থলে দৃষ্ট হয়। 

১৮৮১ থুষ্টাবঝের জানুয়ারী মাসে ডাক্তার গঙ্গাপ্রসাদ পুজের 
রাত্রিজাগরণ ব্যাপার জানিতে পারিলেন। পরবর্তী মার্চমাসেই 
আশ্ততোষ গীড়িত হইয়। পড়িলেন। কিছুদিনের মধ্যেই গীড়া 

এমন বাড়িয়া গেল যে, তিনি যন্ত্রণায় একেবারে অধীর 
রা হইয়া উঠিলেন। পুজ্রৈক-প্রাণ গঙ্গাপ্রসাদ 
আশুতোষের অতিমাত্র যন্ত্রণা দেখিয়া ভীত 
ও কাতর হইলেন । যতই গরম পড়িতে লাগিল, ব্যারামও 
ততই বৃদ্ধি পাইতে লাগিল । পড়াশুনা বন্ধ হইল, কলেজ 
হইতে ছুটি লওয়! হইল। পিতামাতার লক্ষ্যস্থল আশুতোষ 
সর্বকার্য্যের অযোগ্য হইয়া পড়িলেন। 
এপ্রিল, মে, জুন, বড় কষ্টে অতিবাহিত হইল । পিতা 
বহুযত্বে ওউষধ দিতে লাগিলেন; কিছুতেই মস্তকের যন্ত্রণা 
কমিল না, বরং নৃতন এক উপসর্গ আসিয়া জুটিল। যখন 
শরীর বড় অস্থির বোধ হইত, তখন আশুতোষ সংজ্ঞাহীন হইয়া 
পড়িতেন। সমস্ত রাত্রি একটুকুও নিদ্রা হইত না। মন্তকের 
ভিতর অনবরত যন্ত্রণা । অসহা কট দেখিয়। স্সেহময়ী মাতা 
একেবারে অস্থির হইয়৷ পড়িলেন। বহু প্রযত্বেও যখন কিছু 
ফল হইল না, তখন গঙ্গাপ্রসাদ বায়ু-পরিবর্তনে উপকার হইতে 
পারে এই আশায় আশুতোষকে তাহার মাতা, ভ্রাতা ও 
ভগিনীসহ, জুনমাসের শেষভাগে উত্তর-পশ্চিম প্রদেশে 
গান্ভীপুরে পাঠাইয়া দিলেন। গাজীপুরে তাহার ভ্রাতা বাবু 
দুর্গাপ্রসাদ মুখোপাধ্যায় এ জেলার ইঞ্জিনিয়ার 
ছিলেন। পুর্ধববৎসর পুজার সময়ে সকলে 
গাজীপুরে বেড়াইতে গিয়াছিলেন, এক্ষণে গঙ্গাপ্রসাদ ভ্রাতার 
নিকট পীড়িত পুজ্রকে প্রেরণ করিলেন । | 

পুরর্ববংসর অক্টোবর মাসে তেমন গরম ছিল না, এবার 
জুলাই মাসে অসহা গরমে আশুতোষের পীড়া আরও বৃদ্ধি 
পাইল । অনেক সময়েই শরীর অস্থির হইত, আশুতোষ প্রায় 
অর্ধঘণ্ট জ্ঞানশূন্য হইয়া থাকিতেন। শেষে এমন হইল যে, 
আর শয্যা হইতে উঠিতে পারিতেন না। এইরূপে বন কষ্টে 
প্রায় একমাস অতিবাহিত হইল । জুলাই মাসের শেষে বৃষ্টি 
পড়িতে আরম্ভ হইল, সঙ্গে সঙ্গে শীতল বাতাস বহিল। 
লোকজন দারুণ গ্রীষ্মের হাত হইতে মুক্ত হইল মনে করিয়া 
ভগবানকে ধন্যবাদ দিল। একটু ঠাণ্ড। 
পড়িলে আশুতোষ কতকট! সুস্থ হইলেন, 
তখন ভোরে উঠিয়৷ খুব বেড়াইতে আরম্ভ করিলেন । 

গাজীপুর গোলাপ ফুল, গোলাপ জল ও গোলাপী আতর 
প্রভৃতির জন্য বিখ্যাত । বৃহৎ বৃহৎ গোলাপের বাগান দেখিয়। 
আশুতোষ শ্রীত হইলেন । কত বর্ণের কত শত ফুল, কোনটি 
পূর্ণবিকশিত, কোন কোন ফুল অর্দস্কুট, কোনটির বা 
কোরকাবস্থা ; দলে দলে ভ্রমর ও মধুকর প্রভৃতি মধুর গুঞ্জন 
করিয়! পুষ্পে পুষ্পে ফিরিতেছে, মন্দ সমীরণে ক্ষুদ্র শাখা 
আন্দোলিত হইতেছে, কদাচিৎ বা হই একটি ফুল হইতে শুক্ষ 
পাপড়ি খসিয়৷ পড়িতেছে। মধুর সৌরভে চারিদিক্‌.স্বাসিত। 
আশুতোষ দেখিতেন, বৃক্ষে বৃক্ষে নানা আকারের ফুল ; এক 
একটি বৃহত প্রস্ফুটিত গোলাপ স্থলপগ্সকে উপহাস করিয়৷ মৃ্রপবনে 
নৃত্য করিত। কোথাও বা! উচ্চ-শাখার উপরিভাগে তুই একটি 


পীঁড়ার উপশম 

লোহিত পুষ্প যেন নীল আকাশের স্পর্শ আকাজ্ষা করিয়া 
দ্বলিত। আশুতোষের এ শোভা দেখিয়া আশ! মিটিত না। 
যখনই ভ্রমণ করিতে বহির্গত হইতেন, তখনি গোলাপ-বাগানের 
নিকট আসিতেন এবং এই অরুণরাগের সম্পদ ও অপরূপ 
সৌন্দর্য্য দেখিয়া মুগ্ধ হইয়া চাহিয়া থাকিতেন। এইরূপে 
কিছুদিন কাটিয়া গেল। ওষধে কোন উপকার হইল না দেখিয়া 
আশুতোষ ওষধ ব্যবহার পরিত্যাগ করিলেন । যখনই সুবিধা 
বুঝিতেন, তখনই কিছুদূর ভ্রমণ করিয়া আসিতেন। 
পশ্চিমাঞ্চলে জল বড় ছুল্প্রাপ্য । বাঙ্গালার ম্যায় সুজলা 
সফল! ভূমি আর নাই। নয়নগ্রীতিপ্রদ হরিৎ-শস্যসমন্থিত 
প্রাস্তর অথবা স্নিধচ্ছায়াবহছুল তরুরাজি-শোভিত গ্রাম পশ্চিম- 
প্রদেশে দৃষ্ট হয় না । গাজীপুরে অনেক বাটার নিকটে ইন্দারা 
আছে, সহরের অধিবাসিগণ তাহা হইতে জল আহরণ 
করিয়া গৃহকাধ্য নিব্বাহ করেন। ছূর্গাপ্রসাদবাবুর গৃহের 
সন্নিকটেও একটি ইন্দারা ছিল। সেই ইন্দারার নিকট বসিয়া 
একদিন আশুতোষ স্নান করিতেছেন, এমন সময়ে একটি বালক 
তৎপার্ববর্তী বৃক্ষস্থিত ভীমরুলের চাকে সহসা এক প্রস্তরখণ্ড 
নিক্ষেপ করিয়া পলায়ন করিল । ক্রুদ্ধ ভীমরুল শত্রুর উদ্দেশ 
করিতে না পারিয়া নিকটবর্তী স্নাননিরত আশ্ততোষকে 
আক্রমণকারী মনে করিয়া! তাহার গ্রীবাদেশে বিষম দংশন 
করিল। তন্মুহূর্তে ভীষণ যন্ত্রণা তড়িচ্ছটার হ্যায় সর্রশরীরে 
পরিব্যাপ্ত হইল। আশুতোষ সংজ্ঞাশূন্য হইয়৷ ইন্দারার 

পার্থে পতিত হইলেন। গৃহের লোকজন সকলেই সর্বদা 
আশুতোষকে চ'ক্ষে চ'ক্ষে রাখিতেন। তাহাকে পৃড়িয়। যাইতে 
দেখিয়া সকলে ধরাধরি করিয়া! বাড়ীতে আনয়ন করিলেন । 
আর্দরবস্ত্র পরিবর্তন করান হইল । মুচ্ছাভঙ্গের জন্য বছ চেষ্টা 
করা হইল, কিস্তু কিছুতেই কোন ফললাভ হইল নাঁ। অন্যান্থ 
সময়ে তিনি কখনও অর্থ ঘণ্টার অধিক সময় অজ্ঞান হইয়া 
থাকিতেন না, এবারে কোনও ক্রমেই আর জ্ঞান হয় না দেখিয়। 
মাতা ত্রন্দন করিতে আরম্ভ করিলেন। ছরর্গাপ্রসাদবাবু অত্যন্ত 
ভীত ও উদ্ঘিগ্ন হইলেন। ডাক্তার আনা হইল, কিস্তু কোন 
উপায়েই কেহ আশুতোষের চৈতন্য সম্পাদন করিতে পারিলেন 
না। সমস্ত দিন ও রাত্রি তাহাকে লইয়া! এইভাবে সকলে 
বসিয়া কাটাইলেন। পরদিন স্নানের বেলায় ঠিক চবিবশ ঘণ্টা 
পরে আশুতোষ চক্ষুরুম্মীলন করিলেন । 

চেতনালাভ করিয়া আশুতোষের মনে হইল, যেন মাথা 
হইতে গুরুভার নামিয়া গিয়াছে । শরীর যেন সম্পূর্ণ সমস্থ 
বোধ হইতে লাগিল। সত্যসত্যই সেইদিন হইতে তীহার 
মস্তিষ্ষের পীড়া আরোগ্য হইয়া গেল। এই 
অলৌকিক ঘটন! শ্রবণ করিয়া ডাক্তার 
গঙ্গাপ্রসাদ প্রভৃতি বিজ্ঞ চিকিৎসকগণ 
বলিলেন যে, ভীমরুলের বিষ ব্যাধির বিষ নষ্ট করিয়াছে । 
উভয় বিষের সহযোগে শুভফল উৎপন্ন হইয়াছে । যাহা 
হউক, এমন আশ্চর্যজনক দৈব উপায়ে রোগের উপশম না 


দৈবক্রমে আরোগা- 

হইলে শেষফল কি দ্রাড়াইত, কে জানে? আশুতোষের 
শরীর তখনও খুব ছুব্বল ছিল। আরও কিছুদিন গাজীপুরে 
অবস্থিতি করিয়া আগ্ট মাসের শেষভাগে সকলে পুনরায় 
ভবানীপুরে প্রত্যাবর্তন করিলেন । 

এই পধ্যস্তও আশুতোষের কষ্টের শেষ হইল না। 
ভবানীপুরে আসিয়া কিছুদিন পরে যেমন একটু একটু 
পড়াশুনা আরম্ভ করিলেন, অমনি সেপ্টেম্বর 
মাসের প্রথম ভাগে টাইফয়েড, জ্বরে আক্রান্ত 
হইলেন। চতুঙ্দশ দিবস শরীরের উত্তাপ ১০৫ ডিশ্রি পর্য্যস্ত 
ছিল। কলিকাতার বিখ্যাত চিকিৎসকগণ চিকিৎসা করিতে 
লাগিলেন।. কিছুতেই জ্বর বন্ধ করিতে ন৷ পারিয়া তাহারা 
জ্বরের উপরই কুইনাইন প্রয়োগ করিলেন এবং বহু কষ্ট করিয়। 
তাহাতেই জবর বন্ধ করিলেন। অতঃপর ধীরে ধীরে শরীরে 
বলাধান হইতে লাগিল, কিস্ত তাহার দক্ষিণ হস্তাটি বড় 
দ্রর্বল রহিয়! গেল। অধিক সময় দক্ষিণ হস্ত পরিচালন 
করিতে পারিতেন না, এমন কি অনেকক্ষণ লিখিতেও 
পারিতেন না। 

এদিকে নভেম্বর মাসে এফ. এ. পরীক্ষা আসিয়৷ পড়িল। 
আশুতোষের পিতা, মাতা ও আত্মীয়ন্বজন সকলেই একবাক্যে 
এবার পরীক্ষা দিতে নিষেধ করিলেন। সমস্ত বৎসুরটা 
রোগন্ত্রণায় ক্রিষ্ট হইয়া কাটাইয়াছেন, এখনও শরীর সম্পূর্ণ 
স্স্থ হয় নাই, এরূপ অবস্থায় পরীক্ষার চিন্তা ও শ্রম সন্থ 


টাইফয়েড, অর 


কলেজ ; এফ.. এ. পরীক্ষা ৪৫ 


হইবে না, পুনরায় অসুস্থ হইয়া পড়িবেন; তস্ভিন্ন পরীক্ষাতেও 
ভালরূপ উত্তীর্ণ হইতে পারিবেন না-_এইরূপ নানা যুক্তি 
দেখাইয়! আশুতোষকে সকলে নিবৃত্ত করিতে প্রয়াস পাইলেন। 
তথাপি তিনি পরীক্ষা দিবার জন্য অত্যন্ত ব্যগ্র হইয়াছেন 
দেখিয়া ডাক্তার গঙ্গাপ্রসাদ শেষে আর কোনও আপত্তি 
করিলেন না । 

পরীক্ষার সময়ে আশুতোষ নিরূপিত সময় পর্্যস্ত লিখিতে 
পারিতেন না । প্রথম বেল৷ তিন ঘণ্টা লিখিয়াই তাহার হস্ত 
অবশ হইয়া আসিত। ডাক্তার গঙ্গাপ্রসাদ বাটা হইতে 
ব্যাটারী*্* লইয়া গিয়া টিফিনের সময় আশুতোষের হস্তে 
লাগাইয়া! দিতেন ; তাড়িত-তেজে হস্ত কিছুক্ষণের জন্য সবল 
হইত। অপরাহ্ের সকল প্রশ্নেরই উত্তর জানা থাকিলেও 
আশুতোষ কোনদিন দেড় ঘণ্টা, কোনও দিন বা ছুই ঘণ্টার 
অধিক সময় লিখিতে পারিতেন না। এই পরিশ্রমেই হস্ত 
অসাড় হইয়৷ আসিত, শরীরেও বিশেষ দুর্বলতা অনুভব 
করিতেন । এইবরূপে কোনও ক্রমে এফ.. এ. পরীক্ষা দেওয়া 
হইল। সুতরাং ইহার ফলের জন্য কাহারও তেমন আগ্রহ 
রহিল না। একমাস পরে কলিকাতা গেজেটে পরীক্ষার 
ফল প্রকাশিত হুইলে সকলে সবিস্ময়ে দেখিলেন যে, আশুতোষ 
তৃতীয় স্থান অধিকার করিয়াছেন । সংবৎসর ব্যাধিতে ভুগিয়া 
ও নির্দিষ্ট সময় পথ্যস্ত .না লিখিয়াই ৬ স্থান লাভ 

৪৬ আশুতোষ 


করিতে পারায় সকলেই সক্তষ্ট হইলেন। সেই বৎসর সুস্থ 
শরীরে পাঠ করিতে পারিলে কিংবা পরীক্ষা দিতে পারিলে 
কি ফল হইত, তাহা কাহারও বুঝিতে বাকী রহিল না। 

১৮৮১ খুষ্টাবে বাবু গিরীন্দ্রন্দ্র বন্দ্যোপাধ্যায় এফ. এ, 
পরীক্ষায় সর্বোচ্চস্থান অধিকার করেন। ইনি কলিকাতা 
বিশ্ববিষ্ভালয়ের অতি প্রসিদ্ধ ছাত্র ছিলেন । আপনার কৃতিত্ববলে 
গিরীন্দ্রবাবু ডেপুটা ম্যাজিষ্ট্রেট হইয়াছিলেন । 

অনেকে মনে করেন, মস্ত অথবা মাংস আহার না করিলে 
মন্তিফ দুর্বল হইয়৷ যায়। আশুতোষ কিন্তু মস্তিক্ষের পীড়ার 
পর হইতে মংস্য ও মাংস আহার পরিত্যাগ করিলেন । 
তিনি একাদিক্রমে কুড়ি বৎসর উহা ম্পর্শও করেন নাই। 
ইহাতে তাহার শরীরের কোনও ক্ষতি তিনি বুঝিতে পারেন 
নাই। ১৯০০ খৃষ্টাব্দে আশুতোষের খুব কঠিন পেটের অসুখ 
হয়। চিকিৎসকগণ বনু চেষ্টাতেও গীড়ার উপশম করিতে না 
পারিয়া তাহাকে মাগুর মাছের ঝোল ও ভাত পথ্য দেন। 
এই পখ্যে চারি পাঁচ দিনের মধ্যেই তিনি আরোগ্যলাভ 
করিলেন ; কিস্তু তিনি কখনও মংস্য কিংবা মাংস ভালবাসিতেন 
না। নানাকারণে মাংস বৎসরে ছই তিন দিনের অধিক 
খাওয়াই হইত না, মতস্যেও তাহার বিশেষ রুচি ছিল না। 
আশুতোষ তংপরিবর্তে প্রচুর পরিমাণে ছু্ধ পান করিতেন । 
সেই বৎসর (১৮৮১ খৃঃ) ডাক্তার গঙ্গাপ্রসাদ ও তাহার 
কনিষ্ঠ ভ্রাতা ইঞ্জিনিয়ার রাধিকাপ্রসাদের সিনেটের সভ্য 

হইবার প্রস্তাব হয়। কাজকর্ম খুব বেশী ও অবসর মাত্রও নাই 
এবং সম্ভবতঃ সময়মত সভায় যোগদান করিতেই পারিবেন না, 
এইসব বিবেচনা! করিয়া গঙ্গাপ্রসাদ সভ্যপদ গ্রহণ করিলেন 
না; রাধিকাপ্রসাদ “ফেলো' হইলেন। তাহার নিকট 
বিশ্ববিষ্ভালয়ের বু কাগজপত্র, মিনিট্স্‌ ও ক্যালেগ্ডার প্রভৃতি 
আসিত। আশুতোষ বিস্ময়বিমোহিতচিত্তে নিভৃতে বসিয়া 
এসব কাগজপত্র ও মিনিট্স্‌ পাঠ করিতেন । উহা! তাহার এত 
ভাল লাগিত যে, সময় পাইলেই তিনি মিনিট্‌্স্‌ খুলিয়া বসিতেন 
ও তাহার প্রত্যেক পৃষ্ঠা গভীর মনঃসংযোগের সহিত অধ্যয়ন 
করিতেন। এসকল নীরস কথা পাঠ করিতে তাহার একটুকুও 
বিরক্তি বা ক্লান্তি ছিল না। উত্বরকালে যে কলিকাতা 
বিশ্ববিষ্ভালয়ের তিনিই ছিলেন প্রাণ, তিনিই ছিলেন মস্তক এবং 
তিনিই ছিলেন কম্মশক্তি, সেই বিশ্ববি্ালয়ের কার্য্যপ্রণালীর 
সহিত এইরূপে তাহার প্রথম পরিচয় হইল । 


রাগের রবির) 


চতুর্থ পরিচ্ছেদ 
বি. এ. পরীক্ষা 

এফ. এ. পরীক্ষার ফল বাহির হইবার পর একমাসের 
ভিতরেই আশুতোষ বি. এ. পরীক্ষার নির্দিষ্ট পাঠ্যপুস্তকের মধ্যে 
ইংরেজী সাহিত্যের পুস্তকগুলি পড়িয়া ফেলিলেন। অনেক 
পুস্তক তাহার পুর্বে পাঠ করা ছিল । জানুয়ারী মাসেই বি. এর 
ইংরেজী পুস্তক অধীত হইয়া গেল। তৎকালে বি. এ. পরীক্ষা 
এ-কোর্স ও বি-কোর্স এই ছুই ভাগে বিভক্ত ছিল; কিন্তু 
উহাতে একটু বিশেষত্ব ছিল । 

এ-কোর্সে ইংরেজী, গণিত, সংস্কৃত, দর্শন, ইতিহাস ও 
অতিরিক্ত গণিত-এই কয়েকটি বিষয় নির্দিষ্ট ছিল। 
পরীক্ষার্থীকে প্রথম ছুইটি এবং শেষোক্ত চারিটি. বিষয়ের 
মধ্যে তিনটি নিব্ধবাচিত করিয়া লইতে হইত। স্থতরাং 
এ-কোর্সে পাঁচটি বিষয় পড়িবার নিয়ম ছিল, ইহার সমস্ত 
বিষয়েই পরীক্ষা দিতে হইত । পাঁচদিন ধরিয়া পরীক্ষা হইত । 

বি-কোর্সে ইংরেজী, গণিত, ফিজিকৃস্‌ ও কেমিগ্রি 
অথবা প্রাকৃতিক ভূগোল পড়িতে হইত। ইহাদের মধ্যে 
প্রথম ছইটি' এবং অবশিষ্টগুলির মধ্যে যে কোন ছুইটি লইলেই 
চলিত । ীহারা বি-কোর্স লইতেন, তাহারা চারিটি' মাত্র 
বিষয় অধ্যয়ন করিতেন । চারিদিনে চারি বিষয়ের পরীক্ষা 
শেষ হইত । 


বি. এ. পরীক্ষা ৪৯ 


শুনিতে পাই, আমাদের দেশের যুবকবৃন্দকে বিজ্ঞান-শিক্ষার 
দিকে আকৃষ্ট করিবার জন্যই এই ব্যবস্থা করা হইয়াছিল । 
এই নিমিত্ত এ-কোর্সে'র ছাত্র কেহ বি. এ, 
পরীক্ষায় প্রথম স্থান লাভ করিতে পারিতেন 
না। না পারিবারই কথা । একে ত একটি 
অধিক বিষয় পড়িতে হইত, তদ্থপরি সংস্কৃত, দর্শন ও ইতিহাস 
প্রভৃতি বিষয়ে বেশী নম্বর পাওয়া যায় না। দর্শনশান্ত্রে ১০০ 
নম্বরের মধ্যে কেহ ৮* নম্বর পাইলেই নিজেকে সৌভাগ্যবান্‌ 
মনে করিতেন। অথচ ফিজিকৃস্‌ কিংবা কেমিপ্রিতে অনেকে 
প্রায় পূর্ণসংখ্যাই প্রাপ্ত হইতেন। কেবল ইহাই নহে। 
এ-কোসে'র পাঠ) প্রতি বিষয়ে একশত করিয়া মোট পাঁচশত 
নম্বর ছিল; বি-কোর্সে ইংরেজী ও অঙ্কে একশত করিয়া 
নম্বর থাকিত, তত্ভিন্ন অন্য ছুই বিষয়ে দেড়শত করিয়া নম্বর 
নির্দিষ্ট ছিল। ইহার ফলে ১৮৭৪ হইতে ১৮৮৩ খৃষ্টাব্দ পর্যস্ত 
দশবৎসরে একমাত্র মজ£ফরপুরের স্ুপ্রসিদধ মিঃ প্রিঙগল্‌ 
কেনেডি ব্যতীত অন্য কেহ এ-কোর্স লইয়া প্রথম স্থান লাভ 
করিতে সমর্থ হন নাই। সৌভাগ্যের বিষয় বিশ্ববিষ্ভালয় 
অনেকদিন হইল এই নিয়ম পরিবন্তিত করিয়াছেন । 
আুতোষ কোন্‌ কোস লইবেন, প্রথমে তাহা লইয়া একটু 
চো | পূর্ব ছুই পরীক্ষায় প্রথম স্থান অধিকার 
করিতে পারেন নান, এক্ষণে তাহার ক্ষতিপূরণ করিতে বদ্ধপরিকর 
হইলেন । তিনি সমস্ত দিক পর্য্যালোচনা করিয়া এ-কোর্স 


বি-কোর্সের ছাত্রদের 
স্থবিধা 

লইয়া বি. এ. পরীক্ষায় শীর্ষস্থান অধিকার করিবেন, এই বিষয়ে 
দৃঢ়সঙ্কল্প হইলেন এবং ইংরেজী, গণিত, সংস্কৃত, দর্শন ও 
অতিরিক্ত-গণিত এই পঞ্চ বিষয় নির্বাচিত করিয়া লইলেন । 
আশুতোষ নিজে যে-সকল বিষয়ে সমধিক পারদর্শী, তাহা 
পরিত্যাগ করিয়া কঠিনতর পঞ্চবিষয়যুক্ত এ-কোর্স লইয়াই 
প্রেসিডেন্সি কলেজে বি. এ. পড়িতে আরম্ভ করিলেন। 
উত্তরকালে ধাঁহার মনের দৃঢ়তা, একান্তিকতা ও কর্তব্যনিষ্ঠ 
দেশবাসীর শিক্ষাস্থল হইয়াছিল, এই ঘটনা তাহার অদম্য 
মানসিক বলের একটি ক্ষুদ্র উদাহরণ মাত্র। পরবর্তী জীবনে 
শত ক্ষেত্রে সহত্র প্রতিদন্দীর প্রতিপক্ষতা ধাঁহাকে কর্তব্য-পথ 
হইতে রেখামাত্র বিচলিত করিতে পারে নাই, কর্তব্যের গুরুত্ব 
প্রথম জীবনেও তাহার নিরভীঁক হৃদয়ে ভীতির ছায়াপাত করিতে 
সমর্থ হইল না। 
অতিরিক্ত-গণিতের শ্রেণীতে আরও কয়েকজন ছাত্র ভত্তি 
হইলেন। এই সময়ে গণিতাচার্ধা ডক্রর ডব্লিউ. বুথ প্রেসিডেন্সি 
চার কলেজে গণিতের অধ্যাপক ছিলেন। তিনি 
প্রথম হইতেই আশুতোষের সরল প্রকৃতি ও 
গণিতানুরাগ দেখিয়া তাহার প্রতি আকৃষ্ট হইয়াছিলেন। 
গ্রফেসার বুথ আশুতোষকে মনের মত করিয়! পড়াইতে সহল্প 
করিলেন এবং প্রথম দিনেই এক ঘণ্টায় একখানি কঠিন 
পুত্তকেরঞ* ৭৫ পৃষ্ঠা পড়াইয়া ফেলিলেন। অধ্যাপক কেবল 

পাতা উপ্টাইয়া গেলেন, আর বলিতে লাগিলেন, এ সকল অতি 
সহজ, কি আর বুঝাইব? আশুতোষের এ পুম্তকখানি পূর্বে 
পড়া ছিল, তাহার কিছুই অস্থবিধ! হইল না, কিন্তু ধাহারা নূতন 
পড়িতে আসিয়াছিলেন, তাহারা ব্যাপার গুরুতর বুবিয়া 
অতিরিক্ত-গণিত পরিত্যাগ করিয়া! তৎপরিবর্তে অন্যান্য বিষয় 
গ্রহণ করিলেন। আশুতোষ একাই এক শ্রেণীতে পাঠ 
করিতে লাগিলেন । গণিতাচার্য বুথ অধ্যাপক, তীক্ষধী 
আশুতোষ ছাত্র-_মণিকাঞ্চন-যোগ হইল । এমন যোগাযোগ 
কাহারও জীবনে ঘটিয়াছে কিনা জানি না ; ধীহার ঘটে, তিনি 
সৌভাগ্যবান সন্দেহ নাই। . অধ্যাপক বুথ ছুই বৎসরে 
আশুতোষকে বি. এ.র গণিত পড়াইয়৷ শেষ করিয়া এম্‌. এ. 
পরীক্ষারও অধিকাংশ পুস্তক পড়াইয়৷ দিলেন।' 
এবারে আশুতোষ কিছুতেই পরিমাণাতিরিক্ত পরিশ্রম 
করিতেন না । অধ্যয়নের নিমিত্ত কোনওক্রমে অধিক রাত্রি 
জাগরণ করিবেন না, প্রতিজ্ঞা করিলেন। 
প্রত্যুষে শয্যাত্যাগপূর্বক বাহিরের শীতল 
বাতাসে ভ্রমণ করিয়া আসিয়া পড়িতে বসিতেন। সায়ংকালে 
মুণ্ডর লইয়া নানাপ্রকার ব্যায়াম করিতেন । প্রথমবারের গীড়ার 
কথা বিশেষ মনে ছিল না; কিন্ত কয়েক মাস পূর্বেই যে কট 
পাইয়াছিলেন, যে ভীষণ যন্ত্রণায় অহরহঃ ভুগিয়াছিলেন, তাহা 
মনে করিয়া শিহরিয়া! উঠিতেন। স্থতরাং এক্ষণে স্বাস্থ্যসস্বন্থীয়, 
নিয়মারলী অতি যত্বের সহিত পালন করিতে লাগিলেন । 

আশুতোষ অতি শিশুকাল হইতেই সময় নষ্ট করিতে 
অনভ্যন্ত। অমূল্য মুহূর্তসকল লইয়া! মনুষ্যজীবন, ইহা গ্সা- 
প্রসাদ শৈশবে পুজ্রের মনে মুদ্রিত করিয়া দিয়াছিলেন। কলেজে 
অবসর পাইলেই আশুতোষ লাইব্রেরীতে গিয়া বসিতে ভাল- 
বাসিতেন। বসিয়া বসিয়া কত কি ভাবিতেন। কখনও 
নিব্বাক্‌ হইয়া গ্রস্থরাশির দিকে চাহিয়া থাকিতেন ; কখনও বা 
ষাহারা এই সকল অমূল্য গ্রন্থের রচয়িতা, তাহাদিগের অসীম 
জ্ঞানের কথ! চিন্তা করিয়া তাহার মুখমণ্ডল উল্ভাসিত হইয়া 
উঠিত। 

বাস্তবিক সদ্গ্রন্থের হ্যায় বুঝি আর কিছুই জগতে স্থায়িত্ব 
দিতে পারে না । রামায়ণের বিষয়ীভূত মহারাজ দশরথের সে 
বিশাল অযোধ্যাপুরী কোথায়? সেই অসংখ্য 
প্রাসাদ, বিপণি, ক্রীড়াক্ষেত্র, ছুঃখলেশশৃন্য 
অধিবাসিবৃন্দ-_-সব যেন কোন্‌ দেশে উড়িয়া গিয়াছে । এই 
বিশাল ভারতে কত নরপতি খগ্ভোতের হ্যায় কত ক্ষুদ্র প্রদেশ 
ক্ষণেকের তরে আলোকিত করিয়া কালচক্রের আবর্তনে কোন্‌ 
প্রদেশে অস্তহিত হইলেন, তাহার সন্ধান নাই; কিস্তু তমসা- 
তীরধর্তী শাস্তরসপ্রধান আশ্রমে বসিয়৷ মহাম্ুনি বাল্সীকি অমর 
ভাষায় যে মহাগ্রন্থ লিখিয়া গিয়াছেন, আজিও তাহার পত্র জীর্ণ 
হইল না, ভারতবাসী সাগ্রহে তাহা পাঠ করিয়া অপার আনন্দ 
ও জ্ঞান লাভ করিতেছে । 

কোথায় সেই নবরত্বের সভা, আর কোথায় সেই 


সদ্এরস্থ ও স্থার়িথ 

বিদ্যোৎসাহী নরপতি বিক্রমাদিত্য ? তাহাদের জড়দেহ 
পঞ্চভৃতে মিশিয়া গিয়াছে বটে, কিন্তু তাহারা কাব্য-নাটকাদির 
পত্রে পত্রে ছত্রে ছত্রে নিত্য আমাদিগকে নানারূপে অন্প্রাণিত 
করিতেছেন। মানুষ বড় স্থায়িত্বাভিলাধী ৷ জড়বস্ত ছ'দিনেই 
রূপাস্তর পরিগ্রহ করে, তাহ কি স্থায়িত্ব দিতে পারে? জ্ঞান 
নিত্য ও অবিনশ্বর । এই জ্ঞানের ধিনি অধিকারী, তিনি 
ধন্য, তাহার মনুষ্যজন্ম সার্থক । 

সদ্গ্রন্থ মানুষের প্রকৃত বন্ধু, এ কথ বহু প্রকারে বহু ভাষায় 
পৃথিবীর শ্রেষ্ঠব্যক্তিগণ বলিয়া গিয়াছেন। যিনি সদৃগ্রশ্থ 
ভালবাসেন, এ জীবনে তাহার কখনও বিশ্বস্ত বন্ধু, সুবিজ্ঞ মন্ত্রী 
স্ুরসিক সহচর অথব৷ শান্তিদাতার অভাব হয় না। অধ্যয়ন দ্বার! 
মানুষ সমস্ত অবস্থাতে ও সকল ঝতুতে নির্দোষ আমোদের সহিত 
মনের প্রফুল্পতা লাভ করিতে পারে । 

ইংলগ্ডের একজন প্রসিদ্ধ কবি তাহার পাঠাগারে উপবেশন 
করিয়া চতুর্দিকের পুস্তকরাশির দিকে যখন দৃষ্টিপাত করিতেন, 
তখন তাহার মনে হইত, সেকালের সেই জ্ঞানপ্রদীপ্ত মহিমমণ্ডিভ 
মহাপুরুষগণের স্গিগ্ষোজ্জল চক্ষু যেন ত্হার দিকে নিবন্ধ 
রহিয়াছে । তিনি বলিতেন-___“বন্ধুগণ কখনও আমাকে তাহাদের 
গভীর জ্ঞান দ্বারা সাহায্য করিতে পরাজ্মুখ নহেন। আমি 
ইহার্দের সহিত নিত্য সদালাপ করিয়া পরিতৃপ্ত হই। 

সদ্গ্রশ্থ আমাদিগকে সাধারণ আমোদপ্রমোদ অপেক্ষা 

' জগতের ব্রীড়ারসে ডুবাইয়! রাখে । বস্ততঃ পুশুকাগার ৷ 

স্বপ্নরাজ্যের সহিত উপমিত হইতে পারে । এখানে আসিলে 
আমরা গৃহে বসিয়াই পৃথিবীর চতুদ্দিকে পরিভ্রমণ করিতে 
পারি । গৃহে বসিয়া কুক্‌ ও ড্রেক প্রভৃতির সহযাত্রী হইয়া পৃথিবী 
প্রদক্ষিণ করিয়া আসি; লিভিংষ্টোন্‌ ও ্র্যান্লির সহিত অদ্ভুত 
অধিবাসি-পরিবৃত, বিচিত্রনদনদীশোভিত আফ্রিকায় বিচরণ 
করি, হামবোণ্ট, ও হাসেলের সাহচর্য্যে সৌরজগতে পরিভ্রমণ 
করিয়া গ্রহনক্ষত্রাদির গতিবিধি নির্ণয় করিতে সমর্থ হই। 
কখনও ইতিহাস-পাঠে কোন জাতির উতান-পতন দেখিয়া 
বিস্ময়রসে পরিপ্লত হই, কখনও বা কাব্য, নাটক ও পুরাণ প্রস্ৃতি 
পাঠ করিয়৷ অপার আনন্দ লাভ করি। দর্শন আমাদিগকে 
আত্মার অবিনশ্বরত্ব এবং ভগবানের সহিত মানবের সম্বন্ধ বিচার 
করিতে করিতে উর্ধজগতে লইয়! যায় এবং জড়বিজ্ঞান প্রকৃতির 
অনির্র্চনীয় মহিম! প্রদর্শন করাইয়া মুগ্ধ করিয়া রাখে। 
এ্বর্যশালী ধনীর ও কপর্দকহীন ভিখারীর এখানে সমান 
অধিকার । সূৃগ্রন্থ ধনবান্‌কে সার তথ্য প্রদান করিয়৷ গরীবের 
নিকট তাহা লুকায়িত রাখে না। তাহার এরশ্বর্য্যরাশি সে 
জগতের নিকট উন্মুক্ত রাখিয়াছে, বাহার ইচ্ছা, তিনিই পাঠ 
করিয়া! কৃতার্থ হইতে পারেন । 

আশুতোষ ভাবিয়া ভাবিয়া আপন আলয়ে পুস্তকাগার 
স্থাপন করিতে মনস্থ করিলেন। গণিতানুরাগী আশুতোষ 
কলেজে পড়া আরম্ভ করিয়াই নানাবিধ গণিত-পুস্তক সংগ্রহ 
করিতে থাকেন। তাহার লাইব্রেরীতে বড় বড় বই থাকিবে, . 


বি. এ, পরীক্ষা ৫৫ 


অনেক দেশী বিদেশী মাসিকপত্রাদি থাকিবে, ইহ! তাহার প্রধান 
আকাজ্ষার বিষয় হইয়া উঠিল। চারিবংসরে তিনি বনু 
মাসিক পত্রিকা কিনিয়া ফেলিলেন। বি. এ. পরীক্ষার সময় 
তাহার পনের হাজার টাকা মুল্যের পুস্তকরাশি সংগৃহীত 
হইয়াছিল । 
প্রেসিডেন্সি কলেজের লাইব্রেরীতে বহু মাসিকপত্র 
আসিত। তন্মধ্যে এডুকেশন্যাল টাইম্স্‌ (78202410747 
[76768 ) নামে একখানি কাগজ আসিত, উহাতে ইউরোপের 
প্রখ্যাতযশা পণ্ডিতবর্গ নানাপ্রকারের সমস্যা ( 0:019708 ) 
নিসার প্রেরণ করিতেন । কেহ প্রশ্ন করিতেন, কেহ 
তথ্যানুসক্ষান উত্তর লিখিয়া দিতেন। উত্তরগুলিও এ 
কাগজেই প্রকাশিত হইত। এক একটি 
সমস্যা এমন জটিল ও এত দুরূহ থাকিত যে, অনেকদিন অবধি 
তাহার কোন সমাধান হইত না। কোন কোন প্রশ্ন দশ-বিশ 
বৎসর পধ্যস্ত অমীমাংসিত থাকিত, পণ্ডিতমণ্ডলী বহু গবেষণার 
পর উত্তর আবিষ্কার করিতেন । এই কাগজে সমস্তা প্রেরণ 
করিবার নিমিত্ত আশুতোষের প্রবল আগ্রহ হইল। তিনিও 
সমস্যা প্রেরণ করিবেন ও মীমাংসা করিয়া দিবেন, এইরূপ ইচ্ছা 
করিলেন। এইরূপে গণিতশাস্ত্রের মৌলিক তথ্যান্সসন্ধান আরম 
হইল। অনেক নূতন বিষয়ে প্রবন্ধ লিখিতে তিনি যত্বশীল 
হইলেন। ১৮৮৩ খুষ্টাবের এপ্রিল মাসে তিনি পুনরায় গণিত 


৫৬ আশুতোষ 


বিষয়ে একটি প্রবন্ধঞ্ধ লিখিয়৷ কেন্ত্িজে পাঠাইলেন, এটিও 
পূর্ববর্তী কাগজে প্রকাশিত হইল । 

১৮৮৪ খৃষ্টানদের জানুয়ারী মাসে বি. এ. পরীক্ষা হইয়া গেল। 
বল! বাহুল্য এই বৎসর আশুতোষই শীর্ষস্থান অধিকার করিলেন। 
০ টি হইলেনই, তাহার মধ্যেও একটু 
রা বিশেষত্ব ছিল। আশুতোষ পাঁচ বিষয়ের তিন 
বিষয়েই প্রথম স্থান লাভ করিলেন । দর্শনশাস্ত্রে ১০০ নম্বরের 
মধ্যে ৯৬ পাইয়া তিনি পরীক্ষককে চমতকৃত করিয়াছিলেন । 
গণিত, বিজ্ঞান কিংবা রসায়নে অনেক পরীক্ষার্থী এরূপ নম্বর 
পাইয়াছেন সত্য, কিন্তু দর্শনের পরীক্ষায় ১০০ নম্বরের মধ্যে 
৯৬ নম্বর এ পর্য্যন্ত আর কেহ প্রাপ্ত হন নাই। আশুতোষ 
গড়েও প্রথম হইলেন । এইবারে পুর্ব দ্ুই পরীক্ষা ঢাকা পড়িয়া 
গেল। একাস্তিক যত্ব, চেষ্টা ও অধ্যবসায়ের শুভফল প্রাপ্ত 
হইয়া তিনি বিমল আনন্দ লাভ করিলেন। আত্মীয়স্বজন, 
বন্ধুবান্ধব সকলেই এতদিনে আশুতোষের গুণের অনুরূপ 
পুরস্কার হইয়াছে মনে করিয়া সুখী হইলেন। 

আশুতোষ যখন বি. এ. ক্লাসের ছাত্র, তখন ( ১৮৮৩ খু) 
বিশ্বৰিভালয় হইতে প্রেমচাদ রায়াদ স্কলারশিপের পরীক্ষা 
তুলিয়। দিয়া এ অর্থে বিলাতে ছাত্র গাঠাইবার এক প্রস্তাব 


ক [05081010 01 & 212602900 ০1 89817002087 027708226 24685670৮ 
01 84067767704505) ০], 18. 


বি. এ, পরীক্ষা ৫৭ 


হয়। বোম্বাই প্রদেশের বিখ্যাত শ্রেষ্ঠী স্বর্গীয় প্রেমর্াদ 
রাতের রায়াদ মহোদয় ১৮৬৬ খৃষ্টান্বে কলিকাতা 
পরীক্ষায় গোলযোগ বিশ্ববিগ্ভালয়কে কোন বড় কাজ করিবার 

সাহায্যার্থে ভারত গবর্ণমেণ্টের হস্তে ছুই 
লক্ষ টাকা অর্পণ করেন । 

117. 09100011800, 18050108100 821098860. & 19079 
01150 0108 1001067 ৪1)0010 1709 08ড%০0690 60 90109 009 
18729 ০1906 ০0৫ 6০ & 70026101001 80109 19708 0919৮ 
10৮ 10101) 16 20101) 110 168811 106 12810010190, 

ভারত গবর্ণমেণ্ট এ টাকা বিশ্ববিগ্ভালয়ের হস্তে প্রদান 
করিলেন । বিশ্ববিদ্তালয় এমন বদান্য দাতাকে ধন্যবাদ দিয়া 
তাহার নামানুসারে এক পরীক্ষার স্থঠি করিলেন। ছুই লক্ষ, 
টাকার কোম্পানীর কাগজের সুদ তৎকালে বৎসরে দশ হাজার 
টাকা হইত.। স্থির হইল, এম্‌. এ. পরীক্ষার পর এই নৃতন 
পরীক্ষাতে যিনি প্রথম স্থান লাভ করিবেন, তাহাকে এ সুদের 
দশ হাজার টাকা! পুরস্কার দেওয়া হইবে । বিশ্ববিদ্ালয়ের ফাহার! 
মুখোজ্জ্লকারী ছাত্র, তাহার! জীবনব্যাগী পরিশ্রমের পারি- 
তোষিক এই দশ সহ মুদ্রার জন্য আগ্রহান্িত থাকিতেন। 

যুবক আশুতোষের মন এই পরীক্ষা তুলিয়! দিবার প্রস্তাবে 
নিতাস্ত পীড়িত হইল । অতি শিশুঁকাল হইতেই তাহার সন্বল্প 
প্রেমাদ রায়টাদ বৃত্তি লাভ করিবেন, বিশ্ববিভালয়ের সব্ের্ধাচ্চ 
সম্মানের অধিকারী হইবেন এবং হাইকোর্টের বিচারপতি 


৫৮ আশুতোষ 


হইবেন। সহসা এই প্রস্তাব শ্রবণ করিয়া আশুতোষ ক্ষুণ্ 
হইলেন, কিন্ত তিনি সহজে দমিবার পাত্র ছিলেন না। তিনি 
অনেক চিন্তা করিয়া পরীক্ষা-সংস্কার সম্বন্ধে এক পুস্তিকা প্রচার 
করিলেন । সমস্ত বিষয়েই আমাদের পশ্চিমের দিকে তাকাইয়া 
চুপ করিয়া বসিয়া থাকা সঙ্গত নহে । ধফাহারা ইউরোপে গমন 
করেন, তাহাদের সকলেই যে মহাপগ্ডিত হইয়া! ফিরিবেন, সে 
বিষয়ে নিশ্চয়তা কোথায়? পরস্ত ধাহারা কেবল এদেশেই 
শিক্ষালাভ করিয়াছেন, তাহাদের ভিতরেও অনেক মহাপ্রাজ্ঞ ও 
যশব্বী ব্যক্তি আছেন। এদেশেও উচ্চশিক্ষার সম্যক ব্যবস্থা 
করা উচিত ও তাহা বিশ্ববিগ্ভালয়েরই করা কর্তব্য । এই সকল 
কথ অনেক যুক্তি ও মতের সহিত উল্লেখ করিয়া আশুতোষ 
তাহার প্রবন্ধ প্রকাশ করিলেন; কিস্তু তাহাতে নিজের নাম 
দিলেন না। পাছে অপরিণতবয়স্ক যুবকের কথা মনে করিয়া 
পুস্তকের যুক্তিজাল অগ্রাহা হয়, সেইজন্য এই সতর্কত৷ অবলম্থিত 
হইল। পুস্তকের নিম্নে “9১৪০৪ এই নাম মুদ্রিত হইল। 
সুখের বিষয়, সিপ্ডিকেটের সভ্যমহোদয়গণ এই পুস্তক পাঠ করিয়া 
পরীক্ষা৷ তুলিয়! দিবার প্রস্তাব প্রত্যাহার করিলেন । 

«এই সময়ে প্রেসিডেন্সি কলেজের ছাত্রগণ মিলিয়৷ এক সভা 
স্থাপন করেন, তাহার নাম ছিল “প্রেসিডেন্সি কলেজ ইউনিয়ন! । 
এই সভা বাদানুবাদ ও তর্কের ক্ষেত্রন্বরূপ ছিল। আশুতোষ 
বালককালে মুখচোরা ছিলেন, কিন্তু এখানে তাহার বক্তৃতাশক্তির 
পরিচয় পাইয়া ছাত্রগণ তাহাকেই আপনাদের সভার 


বি. এ. পরীক্ষা ৫৯ 


সম্পাদক করিয়া লইলেন। আশুতোষ তখন খুব 
করিতেন । 

সেই সময়ে সুবিখ্যাত বাণী স্বর্গীয় স্ুরেন্দ্রনাথ বন্দ্যোপাধ্যায় 
মহাশয়ের কারাবাস ঘটে। তিনি যেদিন জেল হইতে বাহির 
হইয়া আসিয়াছিলেন, সেদিন কলিকাতা অতি ভীষণ আন্দোলনে 
কাপিয়া উঠিয়াছিল। যেখানে সেখানে সভা আর বক্তৃতা । 
আশুতোষ ডাফ কলেজের সভায় ও কালীঘাটের এক সভায় 
বক্তৃতা করিয়াছিলেন ; কিন্তু আমাদের দেশে এই রকম বক্তৃতা 
নিতান্ত নিষ্ঘল বুঝিয়৷ আর কখনও বৃথা বক্তৃতা করেন নাই । 

১৮৮৩ খুষ্টাঝে কর্ণেল অল্কট্‌ প্রভৃতি কয়েকজন বিখ্যাত 
ব্যক্তি এদেশে আসিলেন। তাহাদের বক্তৃতায় দেশমধ্যে খুব 
থিওসফির ধুম লাগিয়া গেল। যেখানে সেখানে থিওসফির 
আলোচনা ও থিওসফির বক্তৃতা । আশুতোষও তিন বৎসর 
থিওসফি পাঠ করিয়াছিলেন । 
' আশুতোষ যখন চতুর্থ বাষিক শ্রেণীর ছাত্র, তৎকালে একদিন 
ট্রাম হইতে নামিবার সময়ে তাহার গায়ের চাদরখান! ট্রামে 
জড়াইয়৷ গিয়৷ তিনি মাটিতে পড়িয়া গেলেন । হঠাৎ পড়িয়া 
যাওয়াতে বেশ আঘাতও পাইলেন । সেইদিন হইতে প্রতিজ্ঞা 
করিলেন যে, আর চাদর ব্যবহার করিবেন না। এই কথা 
শুনিয়া কলেজের অন্যান ছাত্রগণ খুব ঠাট্রা-বিদ্রপ আরম্ত 
করিলেন। পরদিবস যখন আশ্ততোষ কলেজে আসিলেন, 
তখন কেবল কোট পরিয়া আসিলেন, চাদর আনিলেন না। 


৬০ আশুতোষ 


ছাঁত্রগণ সারি দিয়া আশুতোষের কাণ্ড দেখিতে আসিয়াছিলেন, 
তিনি যখন বিনাচাদরে ট্রাম হইতে অবতরণ করিলেন, তখন 
সকলে করতালি দিয়া উঠিলেন; কিন্তু আশুতোষ তাহাতে 
একটুকুও দমিলেন না। তাহার অসাধারণত্ব এইরূপ ক্ষুদ্র ক্ষুদ্র 
শত শত কার্য্যে নিরস্তর প্রতিভাত হইত । অতঃপর তিনি 
আর কখনও চাদর লইয়া কলেজে গমন করেন নাই। এখন 
ত চাদর ব্যবহার একরকম উঠিয়াই গিয়াছে; কিন্ত 
তৎকালে যাহার! উত্তরীয় ব্যবহার না করিতেন, তাহারা শ্রেষের 
সহিত “চাদর-নিবারণী সভা'র সভ্য নামে অভিহিত হইতেন। 
আমাদের দেশে পুর্বকালে যখন সার্ট, কোট প্রভৃতি সাহেবী 
সঙ্জার প্রচলন ছিল না, তখন কাপড় ও তৎসহ একখানি চাদর 
ব্যবহৃত হইত। উহার নাম “জোড়” । এখন কাহাকেও দিতে 
হইলে কাপড় ও চাদরের “জোড়, দিতে হয় । আমাদের বর্তমান 
পোষাকে সাবেকী কাপড় ও চাদর আছে, সাহেবী কোট, সার্ট ও 
পায়জামা আছে, তদ্বপরি নবাবী আমলের পরিচ্ছদেরও কিছু 
পরিশিষ্ট রহিয়া গিয়াছে । বলা বাহুল্য যে, পরিচ্ছদের এই 
গুরুভার এক্ষণে বাঙ্গালীজাতির পক্ষে ছুবিবসহ হহইয়! 
দাড়াইয়াছে । 


পঞ্চম পরিচ্ছেদ 
এম্‌. এ. ও ই,ডেন্ট শিপ, পরীক্ষা 
মৌলিক তথ্যানুসন্ধান 


এই সময়ে কলিকাতার কতিপয় শিক্ষিত ও বিষ্োৎসাহী 
ব্রাহ্ম ভদ্রলোক মিলিত হইয়! “সিটি কলেজ স্থাপন করেন । এ 
সম্বন্ধে পরলোকগত মহাত্মা আনন্দমোহন বন্থ ও ছুর্গামোহন 
দাসের চেষ্টা ও আগ্রহ বিশেষ উল্লেখযোগ্য । সিটি কলেজ 
প্রথমে একটি স্কুল ছিল। ১৮৮১ খৃষ্টাব্দে স্কুলটি কলেজে 
পরিণত করা হইলে বিশ্ববি্ভালয় এই নৃতন কলেজ হইতে ছাত্র- 
গণকে এফ এ. পরীক্ষ। দিবার অনুমতি প্রদান করিলেন। তাহার 
পর ১৮৮৪ খুষ্টাব্দে এই সিটি কলেজ বি. এ. পরীক্ষাতে ছাত্র 
প্রেরণ করিবার অধিকার লাভ করে । তখন হইতে ইহ! প্রথম 
শ্রেণীর কলেজে পরিণত হইয়াছে। এই কলেজের পুরস্কার- 
বিতরণ সভায় হাইকোর্টের স্বনামধন্য বিচারপতি স্যর রমেশচজ্জ 
মিত্র সভাপতি ছিলেন। তাহার অভিভাষণে তিনি বলিলেন-_ 
“বাঙ্গালী এখন সববিষয়েই অগ্রসর হইতেছেন। বাঙ্গালী 
যদি এমন কলেজ করিয়! চালাইতে সমর্থ হন, তবে গবর্ণমেণ্টের 
বিশেষ কিছু করিবার দরকার নাই । উচ্চশিক্ষার ভার ও 
দায়িত্ব আমরা স্বহন্তে গ্রহণ করিতে পারি।” ্বর্গীয় বিভাসাগর 
মহাশয়ের অক্ষয়কীত্তি মেট্রপলিটান্‌ কলেজের (বর্তমান 

বিদ্ভাসাগর কলেজ ) শিক্ষা ও বন্দোবস্তের উল্লেখ করিয়া বাঙ্গালা 
সংবাদপত্রগুলিতে, বিশেষত; “বঙ্গবাসী” কাগজে স্যর রমেশ- 
চন্দ্রের এই মন্তব্যের যথেষ্ট আলোচনা হইল। সকলেই 
একবাক্যে তাহার কথার সমর্থন করিলেন, উচ্চশিক্ষার ভার 
আমর নিজেরা! এখন হাতে লইতে পারি, আর অন্যের মুখাপেক্ষী 
হইবার প্রয়োজন নাই । 

আশুতোষের এই সকল গোলযোগ আদে ভাল লাগিল 
না। আমরা কি করিয়াছি যে, উচ্চশিক্ষার গুরুতর দায়িত্ 
আপনাদের স্কন্ধে বহন করিতে সমর্থ হইয়াছি? আমাদের না 
আছে ইচ্ছা, না আছে সাম্য, না আছে শ্রমশীলতা । আমরা 
প্রতিজ্ঞা করি, পালন করি না ; আস্ফালন করি, কার্য করি না; 
বড় বড় আশার কথা কল্পনা করিয়! নিজেদের দেন্য দ্বারা 
পরাভূত হই। আমর! কি সাহসে দেশের উচ্চশিক্ষার গুরুভার 
মাথ পাতিয়া লইব? ইহার জন্য যে স্থার্থত্যাগের প্রয়োজন, 
আমাদের মধ্যে কে তাহা করিতে প্রস্তত? আশুতোষ 
£ট্‌সূম্যান' কাগজের সম্পাদক মিঃ নাইটের সহিত সাক্ষাৎ 
করিয়া তাহাকে সমস্ত কথা খুলিয়া বলিলেন ও স্থির করিলেন 
যে,এই প্রস্তাবের প্রতিবাদ করিবেন। ছুই একদিন পরেই 
&, 8৫. স্বাক্ষরিত বড় বড় চিনিটিনলি রান সারগিনি 
প্রকাশিত হইতে আরম্ভ হইল । *. 1 

সহস। এমন ভাবে স্যর রমেশচন্দ্র মিত্রের কথার প্রতিবাদ 
হইতে দেখিয়া দেশবাসী বিস্মিত হইল। পরলোকগত 

মিঃ এন্‌. এন্‌. ঘোষ মহাশয় আশুতোষের প্রতিবাদের উত্তর 
প্রদান করিতে আরম্ত করিলেন ৷ এই প্রতিবাদ-পত্রগুলি কাহার 
লেখা, তাহা লইয়া শিক্ষিত-সমাজে খুব বাদানুবাদ চলিতে 
লাগিল। অনেকেই অনেককে সন্দেহ করিতে লাগিলেন। 
এমন স্থযুক্তিপূর্ণ, প্রবন্ধের পর প্রবন্ধের অবতারণা একজন 
যুবকের পক্ষে অসম্ভব, কাজেই আশুতোষ যে লেখক, এ কথ 
কাহারও মনেই আসিল না। এদিকে ই্টেট্স্ম্যান কাগজে 
অনবরত প্রবন্ধ বাহির হইতে থাকিল। প্রত্যেক প্রবন্ধটির 
নীচে &. 2৫. এই ছু'টি অক্ষর থাকিত ; উহা! দেখিয়া প্রেসিডেন্সি 
কলেজের ইংরেজীর অধ্যাপক মিঃ রো আশুতোষকে ধরিয়া 
ফেলিলেন। 

১৮৮৪ থুষ্টাব্দের জানুয়ারী মাসে আশুতোষ বি. এ' পরীন্মণয় 
কৃতিত্বের সহিত উত্তীর্ণ হইলেন। সেই বৎসর বিশ্ববিস্ভালয় 
এম্‌. এ. পরীক্ষার সময় পরিবপ্তিত করিয়া! দিলেন। ইতঃপূর্বে্ 
ফেব্রুয়ারী মাসে এম্‌. এ. পরীক্ষা গৃহীত হইত, ১৮৮৪ খৃঃ হইতে 
নভেম্বর মাসে পরীক্ষা গৃহীত হইবার নিয়ম হইল । 

পূর্ব নিয়মান্ুসারে বি. এ. পরীক্ষার একমাস পরেই অর্থাৎ 
১৮৮৪ খুষ্টাব্ডের ফেব্রুয়ারী মাসেই আশুতোষ ইংরেজীতে এম্‌, 
এ. পরীক্ষা দিবার জন্য প্রস্তত হইয়াছিলেন। তিনি যখন, 
বি. এ. পড়িতেন, সেই সঙ্গে সঙ্গে ইংরেজীতে এম্‌. এ. পরীক্ষার 
নির্দিষ্ট পাঠ্যপুস্তকগুলিও পাঠ করিয়া ফেলিলেন; কিন্ত 
অধ্যাপক রো৷ কিছুতেই “আতুভোষকে একসঙ্গে ছুইটি পরীক্ষা 

দিতে দিলেন না। রো সাহেব বলিতে লাগিলেন-_“তাহা৷ হইলে 
তুমি বি. এ. পরীক্ষায় ইংরেজীতে প্রথম হইতে পারিবে না।” 
অবশেষে রো সাহেবের কথাই মানিতে হইল ; কিন্তু আশুতোষ 
ইংরেজীতে এম্‌. এ. পরীক্ষার জন্য কষ্ট করিয়া সমস্তগুলি পুস্তক 
তন্ন তন্ন করিয়া পড়িলেও প্রথম চেষ্টায় বাধ পাইয়া আর 
ইংরেজীতে এম্‌. এ. পরীক্ষা দিলেন না। পরবৎসর নভেম্বর 
মাসে আশুতোষ গণিতশাস্ত্রে এম্‌. এ. পরীক্ষা দিয়া সর্বোচ্চ স্থান 
লাভ করিলেন এবং স্বর্ণপদক পুরস্কার পাইলেন। 
সেই বৎসর প্রেম্টাদ রায়টাদ স্কলারশিপ. পরীক্ষারও 
নিয়মাবলী পরিবপ্তিত হুইল । পূর্ধধে যে নিয়ম ছিল, তাহাতে 
পীচ্ট বিষয়ে পরীক্ষা দিতে হইত; কিস্তু সংশোধিত 
বিধানান্ছসারে তিনটি বিষয়ে পরীক্ষা গৃহীত হইবে, এইরপ নির্দিষ্ট 
হইল। একবৎসর সাহিত্য ও একবৎসর গণিত-বিজ্ঞানের 
পরীক্ষা গৃহীত হইবে, এই নিয়ম প্রচারিত হইল । ১৮৮৬ হইতে 
১৯০৭ পর্য্যন্ত এই পরিবন্তিত নিয়মে পরীক্ষা! গৃহীত হইয়াছিল । 
তৎপরে ১৯০৮ হইতে এই নিয়মের আমুল পরিবর্তন হইয়াছে । 
এক্ষণে এই বৃত্তির অর্থ মৌলিক তথ্যান্সন্ধানের প্রকৃত 
সহায়করূপে নিয়োজিত হইতেছে । 
বি. এ. পরীক্ষায় উত্তীর্ণ হইয়াই আশুতোষ ই,ডেন্ট,শিপ, 
পরীক্ষার জন্য প্রস্তুত হইতেছিলেন। বি. এ'তে যে পাচা 
বিষয় লইয়াছিলেন, অর্থাৎ ইংরেজী, দর্শন, সংস্কৃত, গণিত এবং 
অতিরিক্ত গণিত-_তাহাই ই,ডেপ্ট শিপ, পরীক্ষাতেও লইবেন, 

এই তাহার মনের সন্কল্প ছিল। সেইজন্য বি. এ. পাস করিয়াই 
তিনি গণিতে এম. এ. পড়িতেন এবং সমস্ত দিন প্রেসিডেন্সি 
কলেজের লেবরেটরীতে কার্য্য করিয়া বিজ্ঞানের জন্য প্রস্তত 
হইতেছিলেন। নৃতন নিয়ম প্রবপ্তিত হইলে আশুতোষ 
গণিত-বিজ্ঞানেই ই,ডেন্টশিপ পরীক্ষা দিবেন স্থির করিলেন । 
সেইজন্য বিশুদ্ধ গণিত, মিশ্রগণিত এবং বিজ্ঞান এই তিন বিষয় 
নির্বাচিত করিয়া লইলেন। ইংরেজী, দর্শন ও সংস্কৃতভাষায় 
পরীক্ষা দিতে পারিবেন না বলিয়! ছুঃখিত হইলেন । 

পৃবের্ব বলা হইয়াছে যে, আশুতোষের খুল্লপতাত ইঞ্জিনিয়ার 
রাধিকাপ্রসাদ সিনেটের সভ্য ছিলেন । তাহার নামে বিশ্ববিভ্ভালয় 
হইতে যে সকল কাগজপত্র এবং মিনিট্স্‌ যাইত, আশুতোষ 
নিঝিষ্টচিত্ত হইয়া সেগুলি পাঠ করিতেন; কিন্তু বিশ্ববিচ্ভালয়ের 
সৃষ্টি হইতে তৎকাল পর্য্যস্ত কোন ধারাবাহিক ইতিহাপ 
জানিবার তাহার স্থবিধা ছিল না। এতদিন পরে সেই স্থযোগ 
উপস্থিত হইল । 

বহুদিন পুবের্বে কলিকাতা প্রেসিডেন্সি-কলেজে আইন 
অধ্যাপনার ব্যবস্থা ছিল। মিষ্টার ডব্লিউ, এ. মণ্টণাইও 
(1041. ভা. &. 219965108) নামে একজন ব্যারিষ্টার 
তদানীন্তন প্রেসিডেন্সি-কলেজে আইনের অধ্যাপক ছিলেন । 
১৮৮৪"খুষ্টাব্দে এদেশে তীহার মৃত্যু হয়। তৎপরের উপাধি- 
বিতরণ-সভাতে ভাইস্-চ্যাঙ্েলার শুপ্রসিদ্ধ সি. পি. ইলবার্ট 
মহোদয় মিঃ মণ্টইওর সদৃগুণের প্রশংসা করিয়া বলেন ষে, 

বর্তমান হাইকোর্টে মিঃ মণ্টণাইওর ছুইজন ছাত্র বিচারপতির 
সম্মানিত পরে আসীন ।' মণ্টাইও সাহেবের মৃত্যুর পরে 
তাহার লাইব্রেরী নিলামে বিক্রয় হইয়া গেল। মিঃ মণ্টাইও 
সিনেটের সভ্য ছিলেন এবং বিশ্ববিগ্ভালয়ের অনেক খবর 
রাখিতেন। তাহার নিকট এক প্রস্থ ক্যালেগ্ডার ও মিনিট্স্‌ 
ছিল। বিশ্ববিগ্ভালয়ের প্রথম হইতে তিনি এগুলি সংগ্রহ 
করিয়৷ রাখিয়াছিলেন। নিলামে আশুতোষ সেই-সব ক্যালেগার 
ও মিনিট্‌স্‌ কিনিয়৷ ছয়মাসের মধ্যেই সেগুলি, পড়িয়। 
ফেলিলেন। অমন নীরস জিনিষ পড়িতেও আশুতোষের 
কিছুমাত্র ধের্য্যচ্যুতি ঘটিত না। তিনি নীরবে একাস্তমনে 
নির্জন পাঠগৃহে এসকল পুরাতন কথা অতি অপূর্ব সুখপাঠ্য 
সংবাদের ন্যায় পাঠ করিতেন। অন্যান্য ছাত্রগণ যে সময়টা 
বুথাকাধ্যে কিংবা উপন্াসাদি কৌতৃহলজনক পুস্তক পাঠ 
করিয়া কাটাইতেন, আশুতোষ সেই সময়ে বিশ্ববিদ্ভালয়ের 
পুরাতন কথা লইয়া ব্যাপূত থাকিতেন। এইরূপে 
বিশ্ববিদ্ভালয়ের আনুপুরিবিক সমস্ত খবর ছাত্রাবস্থাতেই তীহার 
আয়ত্ত হইয়া গেল। ৃ 

« এদিকে দিবসে ১০টা হইতে সন্ধ্যা ৫টা পর্য্যস্ত কলেজের 
লেবরেটরীতে কার্য করিতেন, বাড়ীতে গণিতশাস্ত্রের যত কঠিন- 
কঠিন পুস্তক, তাহাই পাঠ করিতেন । - তৎকালে;ম্যাক্সৃওয়েল- 
কৃত ইলেক্টিসিটি ( 818381]8 7)19060265 )-নামক 
পুস্তক পাঠ করিতে আরম্ভ করিয়া আশুতোষ বিপদে পড়িলেন। 

উহার ভিতরে এমন সকল কঠিন অঙ্ক আছে, যাহ! আশুতোষ 
তখন বুঝিতে পারিতেন না। কোন কাজ অর্ধেক করিয়া 
ছাড়িয়া দেওয়া তাহার প্রকৃতিবিরুদ্ধ ছিল। পিতার সেই 
“ভাল ক'রে শেখা চাই” এই স্ত্রই তাহার জীবনের উন্নতির 
মুলমন্ত্র হইয়াছিল । তীহার জেদ হইল যে, এই পুস্তকখানি 
পড়িতেই হইবে । আশুতোষ উহা লইয়া একদিন অধ্যাপক 
ইলিয়টের সহিত সাক্ষাৎ করিয়া তাহার অসুবিধার কথ! জ্ঞাপন 
করিলেন। ইলিয়ট সাহেব বলিলেন যে, এ বইথানি তাহার 
ভাল পড়া নাই; বিশেষতঃ তিনি যখন কেন্িজে পাঠ করেন, 
তখন উহা প্রকাশিত হয় নাই । সুতরাং এক্ষণে 'ম্যাক্স্ওয়েল' 
পড়ান তাহার পক্ষে শক্ত । আশুতোষ ক্ষুগ্রমনে ফিরিয়া 
আসিলেন। 
এই ঘটনার উল্লেখ করিয়া এদেশে পড়াশুনার কত 
অন্ুুবিধা, সেই সম্বন্ধে আশুতোষ কেম্তি'জে অধ্যাপক কেলিকে 
অধ্যাপক কোরির গন্ধ এক পত্র লেখেন। কেলি উত্তরে লিখিলেন, 
“কেম্তিজে ছুই-তিনজন অধ্যাপক মাত্র 
ম্যাকৃ্স্ওয়েল পড়াইতে পারেন। গ্রস্থখানি খুবই কঠিন? 
ইত্যাদি; কিস্তু আশুতোষ. ছাড়িবার পাত্র নহেন। তিনি 
এ দুর্‌হ গ্রন্থ পড়িলেন এবং ভাল করিয়াই পড়িলেন। 
তিনি'উহার একথান! ফরাসী-ভাষায় অনুবাদ প্রাপ্ত হন, তাহাতেই 
তাহার খুব স্থৃবিধা হইয়া গেল। ফরাসী ভাষা শিক্ষা করায় 
উত্তরকালে তাঁহার অনেক বিষয়ে প্রচুর উপকার হইয়াছে। 


৬৮ আশুতোর 


ষাহারা উচ্চাঙ্গের গণিতশাস্ত্রে পারদর্শী হইতে ইচ্ছা করিবেন, 
তাহাদের পক্ষে ফরাসী-ভাষ! শিক্ষা করা অবশ্য কর্তব্য ৷ 

এদিকে মৌলিক তথ্যাহ্ুসন্ধান চলিতে লাগিল । আশুতোষ 
কেন্তিজে প্রফেসার কেলির নামে আর একটি' প্রবন্ধ *% প্রেরণ 
করিলেন । উহা ১৮৮৪ খুষ্টাব্ধের জুনমাসে লিখিত ছিল । 
অধ্যাপক কেলি নিজে উহার উপর এক মন্তব্য লিখিয়া 
প্রবন্ধটির খুব প্রশংসা করেন। এই প্রবন্ধও কেস্বিজের এক 
বড় পত্রিকায় প্রকাশিত হয়। 

গণিতশাস্ত্রের যে-সমুদয় তথ্য অতি ছুরহ ও জটিল, যাহা 
সচরাচর কেহ পাঠ করেন না, আশুতোষ এক্ষণে বিশেষ 
আগ্রহের সহিত তাহাই পড়িতে আরম্ভ 
করিলেন । ইহার প্রায় সমস্তই ফরাসী 
ভাষায় লিখিত। শুভক্ষণে আশুতোষ ফ্রেঞ্চ শিখিতে প্রবৃত্ত 
হইয়াছিলেন'। বিখ্যাত ফরাসী-পণ্ডিত লাপ্লাসের “মেকানিক 
'সিলেষ্টি' ণ উচ্চাঙ্গ গণিতের একখানি উৎকৃষ্ট গ্রন্থ । ইহা 
যেমন সুন্দর, তেমনি কঠিন ; ইহা পাঁচ খণ্ডে বিভক্ত । আশুতোষ 
এই পুস্তকখানি পাঠ করিতে আরম্ভ করিলেন। প্রথম-প্রথম 
কঠিন বলিয়া তাহার বড় অস্থবিধা হইতে লাগিল । কিছুদিন 
পরে তিনি ইহার ইংরেজী-অনুবাদের জন্য চারিদিকে অনুসন্ধান 


মেকানিক সিলেটি 

করিতে আরম্ভ করিলেন । সংবাদ পাইলেন যে, আমেরিকাতে 
বওডিচ, * নামে একব্যক্তি লাপ্লাসের এই গ্রন্থের ইংরেজী- 
অন্গবাদ প্রকাশিত করিয়াছেন; কিন্ত বহু চেষ্টা এবং 
অন্সদ্ধানেও তিনি সেই অনুবাদ-প্রকাশকের ঠিকানা সংগ্রহ 
করিতে পারিলেন না। 

এমন সময় তিনি শুনিতে পাইলেন যে, কলিকাতা -হাইকোর্টের 
অন্বাদক বাবু পূর্ণচন্দ্র দত্তের নিকট একখানি বওডিচের গ্রন্থ 
আছে । আশুতোষ অবিলম্বে পূর্ণবাবুর বাড়ীতে গমন করিলেন 
এবং তাহাকে বলিয়া-কহিয়া অনেক অনুনয় বিনয় করিয়া প্রথম 
খণ্ডের অনুবাদ অতি জরাজীর্ণ একখানি পুস্তক লইয়া আসিলেন। 
এইবারে আশুতোষ অগ্রসর হইবার পথ পাইলেন। তৎপরে 
বালিন নগর হইতে তৃতীয় ও চতুর্থ খণ্ডের অনুবাদ সংগ্রহ 
করেন। তৎকালে আর কোন খণ্ড পাওয়া গেল না। বিশ্ব- 
বিচ্ালয়ের পাঠ শেষ করিয়া যখন তিনি হাইকোর্টে উকীল 
হইলেন, তখন তিনশত মুদ্রা মূল্যে লাপ্লীসের এ গ্রন্থের সমগ্র 
অনুবাদ বিলাত হইতে আনাইয়! লইয়াছিলেন। 

১৮৮৫ থুষ্টাব্দের নভেম্বর মাসে গণিতশাস্ত্রে এম. এ' 
পরীক্ষাতে আশুতোষ বিশ্ববিগ্ভালয়ের প্রথম স্থান লাভ করেন। 

মাননীয় প্রসন্নকুমার ঠাকুর, সি. এস্‌. আই. মহোদয় মৃত্যুর 
পুর্বে ঘে “উইল' করিয়াছিলেন, তাহাতে কলিকাতা বিশ্ব- 

বিষ্ালয়কে মাসে এক সহত্র টাকা দিবার বন্দোবস্ত ছিল। সর্ত 
থাকে যে, “এই অর্থের দশ সহত্র দ্বারা এক একজন বিচক্ষণ 
সম্বন্ধে কোন বিষয়ে প্রতিবৎসর বক্তা 
দেওয়াইতে হইবে । ফীহার ইচ্ছা, তিনিই এই বক্তৃতা বিনাব্যয়ে 
শ্রবণ করিতে পারিবেন । অতঃপর সেই-বক্ৃতাগুলি মুদ্রিত করিয়া 
বিতরণ করা হইবে ।” বিশ্ববিষ্ভালয় নানাকারণে এই নিয়মের 
একটু ব্যতিক্রম করিয়াছেন এবং অধ্যাপকের পারিশ্রমিক 
বাৎসরিক নয় হাজার টাকা! নির্দিষ্ট করিয়াছেন। ১৮৭২ খুষ্টাবে 
বিখ্যাত পণ্ডিত ই. বি. কাউয়েল মহোদয় সর্বধপ্রথমে ঠাকুর- 
আইনের অধ্যাপক নিযুক্ত হইয়া হিন্দু আইন-সম্বন্ধে বক্তৃতা 
প্রদান করেন। 
আশুতোষ ইতিমধ্যে ঠাকুর-আইনের অধ্যাপকের বক্তৃতা 
শ্রবণ করিতে আরম্ভ করিলেন। ১৮৮৪ খৃষ্টাব্ে মাননীয় 
আমীর আলি অধ্যাপক ছিলেন । অধ্যাপনার বিষয় * ছিল 
মুসলমান-আইন। ইনি পরে হাইকোর্টের বিচারপতি হইয়া 
অতি দক্ষতার সহিত কার্ধ্য করিয়া বিলাতে প্রিভি-কাউন্সিলের 
মেশ্বর নিযুক্ত হইয়াছিলেন। মিঃ আমীর আলী বিলাতে অবস্থান 
করিয়া শেষজীবনে নানারূপ কার্য্যে ভারতের মুসলমান- 
' সম্প্রদায়ের উন্নতির চেষ্টা করিয়া গিয়াছেন। অধ্যাপক আমীর 

আলী একজন হিন্দুছাত্রকে মুসলমান-আইনে এমন পারদর্শী 
দেখিয়া বিস্মিত হইলেন । আশুতোষ পরীক্ষাতে প্রথম হয়! 
ন্বর্ণপদক লাভ করিলেন 

পরবৎসর অধ্যাপনার বিষয় ছিল হিন্দু-আইনঞ*%, অধ্যাপক 
ছিলেন রিপণ-কলেজের ভূতপূরর্ব অধ্যক্ষ কৃষ্ণকমল ভট্টাচার্য্য 
মহাশয় । অশুতোষ সর্ববোচ্চস্থান লাভ করিয়া পুন্র্ার ব্বর্ণপদক 
পুরস্কার পাইলেন। 

তৃতীয় বৎসর মিঃ কে. এম. চাটাঙ্জি সম্পত্তিসন্বন্ধীয় 
আইনের অধ্যাপক ছিলেন। বল! বাহুল্য, এ-বৎসরও 
আশুতোষ পুনরায় শীর্বস্থান অধিকার করিয়া স্বর্ণপদক লাভ 
করিলেন। একজন ছাত্রকে উপযুপরি তিনবৎসর স্বর্ণপদক 
লাভ করিতে দেখিয়া অধ্যাপকমণ্তলী ও বিশ্ববিদ্ভালয়ের 
কর্তৃপক্ষগণ বিস্মিত ও চমকিত হইলেন । 

পূর্বেই বলা হইয়াছে যে, বিলাতের গণিতসন্বন্ধীয় কাগজে 
আশুতোষ প্রবন্ধ প্রেরণ করিতেন । এই স্ুত্রে কেম্বি,জের এর 
বিখ্যাত পত্রিকার! সম্পাদক মিঃ গ্রেসায়ারের 
সহিত তাহার পত্রে পরিচয় হয় | মিঃ গ্নেসায়ার 
বিলাতে রয়াল এসিয়াটিক সোসাইটির খ্যাতনামা সভ্য ছিলেন। 


বিলাতের উপাধিলাভ 

সেখানে তাহার যথেষ্ট সম্মান ও প্রতিপত্তি ছিল। তাহার অনু- 
রোধে সভ্যগণ বাঙ্গালী যুবক আশুতোষ মুখোপাধ্যায়কে 
আপনাদের সোসাইটির সভ্যশ্রেণীভূক্ত করিয়া লইলেন। পর- 
বৎসর কেম্তিজের গণিতাচার্য্য অধ্যাপক কেলি আশুতোষকে 
এডিনবরার রয়াল সোসাইটির সভ্য করিয়া দিলেন। আশুতোষ 
সা, টি, 4, 9.5 |, চি, বি. ঘ) হইলেন। ইতঃপূবের্বে আর 
কোনও বাঙ্গালী এই সম্মান লাভ করেন নাই। 
এই সময়ে একদিন শিক্ষাবিভাগের ডিরেক্টর স্যর আল্ফেড 
ক্রফ:ট আশুতোষকে ডাকিয়া পাঠান। আশুতোষ তাহার 
আফিসে যাইয়া স্তর আল্ফ্রেডের সহিত 
টির সাক্ষাৎ করিলেন। সাহেব বিশ্ববিগ্ভালয়ের 
পরীক্ষাগুলিতে তাহার কৃতিত্বের উল্লেখ করিয়া 
তাহাকে গবর্ণমেণ্টের অধীনে কর্ম গ্রহণ করিতে অনুরোধ 
করিলেন । স্যর আল্ফেড প্রথমেই ২৫০২ টাকা মাহিন! দিতে 
্থীকার করিলেন । আশুতোষ উত্তর করিলেন-_-“গবর্ণমেন্টের 
অধীনে কর্ম্ম গ্রহণ করা অতি সম্মানের কথা; কিন্ত আমি এই 
২৫০২ টাকা মাহিনাতে স্বীকৃত হইতে পারি না। আমাকে 
বিলাতৃ-ফেরতদের সমান গ্রেড দিতে হইবে এবং তাহাদের গ্ায় 
দ্ই-তৃতীয়াংশ-হিসাবে বেতন দিতে হইবে । আমাকে কখনও 
কলিকাতা-প্রেসিডেন্সি-কলেজ হইতে অন্যত্র বদলি করা হইবে 
না। আপনি দয়া করিয়া ইহাতে সম্মত হইলে আমি কর্ম 
গ্রহণ করিতে পারি 1” 

স্যর আল্ফ্রেড একটু বিরক্ত হইলেন। তিনি বলিলেন__ 
“তুমি কর্ম্ম গ্রহণ করিলে গবর্ণমেন্টের যেখানে প্রয়োজন হইবে, 
তোমাকে সেইথানেই যাইতে হইবে । ইহাই চিরন্তন প্রথা । 
আমরা কেহই ইহার অন্যথাচরণ করিতে পারি না ।” তারপর 
দ্রই-তৃতীয়াংশের কথা-সম্বন্ধে স্তর আল্ফ্রেড বলিলেন-__-“উহাতে 
বিলাতে ভারত-সচিবের হাত, উহাতে তাহার কোন হাত নাই । 
তবে উহা! হয়ত পরে হইতে পারে ।% 

আশুতোষ এই উত্তরে সস্তষ্ট হইতে পারিলেন না। তিনি 
বলিলেন__-“তবে আমি প্রফেসারি করিতে ইচ্ছা করি না।” 

স্যর আল্ফ্রেড--“তুমি তাহ! হইলে কি করিবে ?” 


আশুতোষ__“আমি হাইকোর্টের উকীল হইতে ইচ্ছা 
করি |৮ 


স্যর আল্ফেড বলিলেন-_-“হাইকো্ে বু উকীল আছেন, 
সেখানে তোমার যাইবার কোন প্রয়োজন নাই । আর গেলে 
যে বড় সুবিধা হইবে, তাহা আমার মনে হয় না ।” 

আশুতোষ তথাপি চাকুরি গ্রহণ করিলেন না । “আমি চাই 
না” বলিয়া চলিয়। আসিলেন। স্যর আল্ফেড ক্রফ টু মহোদয় 
ইহাতে অত্যন্ত অপমানিত বোধ করিলেন। একটি বাঙ্গালীর 
ছেলে মুখের উপর ২৫০২ টাকা মাহিনার চাকুরি “চাই না' 
বলিয়া. প্রত্যাখ্যান করিয়া চলিয়া যাইতে পারে, এ-ধারণা তাহার 
ছিল না। এই ঘটনার পর হইতে স্যর আল্ফেড ক্রফ্‌ট 
আশুতোষের উপর বরাবর একটু ক্র" ছিলেন। তাহারও 

বিশেষ দোষ নাই। তিনি ত আর জানিতেন না৷ যে, আশুতোষ 
পরে কি হইতে পারেন? তিনি ২৫০২ টাকা মাহিনার চাকুরি 
দিয়া মনে করিতেছিলেন যে, বাঙ্গালী যুবকের পক্ষে ইহাই 
যথেষ্ট । ইহাতে সন্তুষ্ট না হওয়া তাহার অন্যায় । আমরা এখন 
বুঝিতেছি যে, আশুতোষ এ চাকুরি না লইয়া ভাল কি মন্দ 
করিয়াছিলেন । 

ডাঃ গঙ্গাপ্রসাদের চরিত্রের একটি বিশেষ গুণ ছিল-_তীহার 
অর্থের প্রতি স্পৃহাশুন্যতা ৷ এ-যুগের মোটরবাহিত ডাক্তারগণের 
সহিত তাহার মোটেই তুলন! হয় না । চিকিৎসা-নেপুণ্যেও নহে, 
রোগীর প্রতি সদয় ও সহৃদয় ব্যবহারেও নহে। ডাক্তার 
গঙ্গাপ্রসাদ রোগীর নিকট উপস্থিত হইলে রোগী পুলকে উঠিয়া 
বসিত। আতশুতোষের প্রতিভার বিমল জ্যোতিঃ যখন ধীরে-ধীরে 
বিস্তুত হইতেছিল, সেই সময় পিতা৷ তাহার বিবাহ দিবার সন্থল্প 
করিলেন। তাহার অভিলাষ অবগত হইয়া বহু অর্থবান্‌ 
সঙ্গতিপন্ন সদ্বংশজাত ব্যক্তি অনেক টাকাকড়ি দিয়া কন্ঠ 
সম্প্রদদান করিতে চাহিলেন। এ-দেশের একটি ব্রাঙ্গণ-রাজা 
নগদ দশ হাজার টাকা দিবেন অঙ্গীকার করিলেন; কিন্ত 
গঙ্গাপ্রসাদকে কেহই প্রলুব্ধ করিতে পারিলেন না। অনেক 
দেখাশুনা ও বাছাবাছির পর ১৮৮৬ খুষ্টাব্দের জানুয়ারী মাসে 
(বাঙ্গালা ৪ঠা মাঘ তারিখে ) কৃষ্ণনগরের পণ্ডিত রামনারায়ণ 
ভট্টাচার্য মহাশয়ের মধ্যম! কন্যা শ্রীমতী যোৌগমায়া দেবীর 
সহিত আশুঁতোষের বিবাহ হয়। ডাক্তার গঙ্গাপ্রসাদ লক্ষ্মী- 

স্বরূপিণী পুক্রবধূ পাইয়া এত শ্রীত হইয়াছিলেন যে, বৈবাহিকের 
গৃহ হইতে সামান্য দ্রব্য “তত্ব আসিলেই আনন্দে অধীর 
হইতেন। কেহ সেই সকল দ্রব্যাদি-সম্বন্ধে কিছু বলিলে অর্গনি 
তিনি বলিতেন- _“আহা, তাহারা অমন দেবী যখন দিয়াছে, 
তখন তার বেশী তাদের আছেই বা কি ; আর দিবেই বা কি !” 
ইংরেজী ১৮৮৬ সালে আশুতোষ প্ররেম্াদ রায়ঠাদ 
্,ডেন্ট,শিপ-পরীক্ষার জন্য প্রস্তুত হইলেন এবং পুনরায় 
7 বিজ্ঞানে এম্‌. এ. পরীক্ষা দিবার অনুমতি 
প্রার্থনা করিয়া বিশ্ববিষ্ভালয়ে দরখাস্ত 
করিলেন। সিনেট-সভা বিনা আপত্তিতে আশুতোষকে পুনরায় 
এম্‌. এ, পরীক্ষা দিবার অনুমতি প্রদান করিলেন । আশুতোষ 
ইডেন্টশিপ এবং এম্‌*. এ. পরীক্ষা একসঙ্গেই দিলেন। 
প্রথম সপ্তাহে সোমবার হইতে রবিবার পর্য্যস্ত সাতদিন 
ইডেণ্টশিপ পরীক্ষা হইল; তাহার পরে একদিনও বিশ্রাম 
না করিয়া পুনরায় সোমবার হইতে শনিবার পর্য্যস্ত এম্‌. এ. 
পরীক্ষা দিলেন । এই ত্রয়োদশ দিবস ৮টা-৯টার সময় আহার 
করিয়া আসিতেন, সমস্ত দিন লিখিয়া সন্ধ্যার সময় গৃহে ফিরিয়া 
যাইতেন। আজকাল অনেকেই ছুই বা ততোধিক বিষয়ে 
এম্‌. এ. পরীক্ষা দিতে আরম্ভ করিয়াছেন ; কিন্ত এইরকম পরীক্ষা 
দিবার পথ আশুতোষই প্রথম প্রদর্শন করেন। 
যথাসময়ে পরীক্ষার ফল প্রকাশিত হইল । আশুতোষ 
প্রেমর্টাদ রায়টাদ বৃত্তি লাভি করিলেন। সে-বৎসর অধ্যাপক 


৭৬ আশুতোষ 


ইলিয়ট, গিলিল্যাণ্ড ও বুথ ইহারা তিনজন প্রেমটাদ রায়টাদ 
ডেন্টশিপ-পরীক্ষার পরীক্ষক নিযুক্ত হইয়াছিলেন। ইহারা 
আঙুতোষের কাগজ দেখিয়া অত্যন্ত প্রীত হন। আশুতোষ 
গণিতের প্ররেমের কাগজে পূর্ণসংখ্য1! লাভ করেন । বিজ্ঞানেও 
১০০ নম্বরের মধ্যে ৯৬ নম্বর প্রাপ্ত হন। পরীক্ষক মহোদয়গণ 
নিম্নলিখিত রিপোর্ট দাখিল করেন £-- 

এই বৎসর আশুতোষ এসিয়াটিক সোসাইটির সভ্য হন । 

সত্যশ্রেণীভুক্ত হইয়াই তিনি অনবরত গণিত সম্বন্ধে প্রবন্ধের 
পর প্রবন্ধ লিখিতে লাগিলেন । তৎকালে সেই সকল প্রবন্ধের 
ভিতর হইতে ছুইটি' বিলাতের গণিতের আদি স্থান স্থবিখ্যাত 
কেন্ধ্িজ বিশ্ববিগ্ালয় আশুতোষের নাম উল্লেখ করিয়! 
পাঠ্যতুক্ত করিয়া লইয়াছেন ৭। বিদ্ভার অধিষ্ঠাত্রী দেবী 
সরত্বতী মুক্তহস্তে আশুতোষকে আপনার রত্বরাজি দান 
করিয়াছিলেন । 

* 0519065 07015515165 01105668 £০21888-819 0. 282. 

আশুতোষ ১৮৮৪ হইতে ১৮৮৬ পর্য্যস্ত সিটি-কলেজে 
আইন (বি. এল্‌. ) পাঠ করেন। ততকালে পরলোকগত মিঃ 
আনন্দমোহন বস্তু, মিঃ কালীচরণ বন্দ্যোপাধ্যায়, পণ্ডিগুবর 
কৃষ্ণকমল ভট্টাচার্য্য, ডক্টর গুরুদাস বন্দ্যোপাধ্যায়, মিঃ এস্‌. পি. 
সিংহ প্রভৃতি অধ্যাপক ছিলেন। তখন কলেজে পড়া হইত। 
ছাত্রমণ্ডলী এই সকল যশম্বী পুরুষদিগের বক্তৃতা শুনিবার 
জন্য অত্যন্ত আগ্রহ প্রকাশ করিতেন। 

এ সঙ্গে আশুতোষ সংস্কৃত-কলেজের বিখ্যাত পণ্ডিত 
মধুল্দন স্মৃতিরত্ব মহাশয়ের নিকট স্মৃতি পড়িতে আর্ত 
করিলেন । মনু, যাজ্ঞবন্থ্য, মিতাক্ষরা, দায়ভাগ, দত্তকচন্দ্রিকা 
প্রভৃতি টীকাসমেত আশুতোষ পাঠ করিলেন। পণ্ডিত-মহাশয় 
ছাত্রের মেধা এবং পাঠে একাস্তিকতা দেখিয়া মুগ্ধ হইলেন। 

সংস্কৃত-কলেজে স্মৃতি পড়িয়া আশুতোষের তৃপ্তি হইল 
না। তিনি ব্বগৃহে স্মৃতিশাস্ত্র পুনরায় ভাল করিয়া পাঠ করিতে 
ইচ্ছুক হইলেন এবং পণ্ডিত গয়ারাম শ্মৃতিকণ্ঠ মহাশয়ের নাম ও 
খ্যাতি শুনিয়! তাহাকে নিজালয়ে আহ্বান করিয়া আনিলেন 
এবং তাহাকে বাটীতে রাখিয়া মন্বাদিশান্ত্র মনোযোগের সহিত 
পাঠ করিতে আরম্ভ করিলেন । 

১৮৮৫ খুষ্টাব্দের উপাধি-বিতরণ সভায় ( কন্ভোকেশনে ) 
বিশ্ববিষ্ভালয়ের ভাইস্‌-চ্যাব্েলার মাননীয় মিষ্টার সি. পি. ইল্বার্ট 
মহোদয়ঞ্চ আশুতোষের খুব প্রশংস! করেন £ 
* [৪ 1705716 2এহ, 0.. 11৮9 04. 850:9150. 1.8 

পর বৎসরের প্রারস্তেই তিনি আশুতোষকে ন্বগৃহে আহ্বান 
করেন। আশুতোষ তাহার নিকট গমন করিতেই জিজ্ঞাস! 
করিলেন, “আমি তোমার কি উপকার করিতে পারি ?” 

আশুতোষ অতি বিনীতভাবে বলিলেন, “আপনি ইচ্ছা 
করিলে আমার অনেক উপকার করিতে পারেন; কিন্তু আমি 
অন্য কিছুই চাহি না । মহাশয়, অন্ুগ্রহপূরর্বক আমাকে সিনেট 
সভার সভ্য নিযুক্ত করিয়৷ দিন |” 

মিষ্টার ইল্বার্ট স্বীকার করিলেন; বলিলেন, “আমি 
তোমাকে বিশ্ববিগ্ভালয়ের “ফেলো” নিযুক্ত করিয়া দিব, তাহার 
জন্য তোমাকে ভাবিতে হইবে না ।” 

মিষ্টার ইল্বার্ট বড়লাটের ব্যবস্থাপক সভার সভ্য ছিলেন ও 
তাহার অপরিসীম ক্ষমতা ছিল। আশুতোষ ইচ্ছা করিলে 

গবর্ণমেণ্টের অধীনস্থ কোন বিভাগে বড় চাকুরি পাইতে 
পারিতেন ; কিন্তু তিনি তাহা প্রার্থনা করিলেন না। সাধারণতঃ 
শিক্ষিত বাঙ্গালী যুবকের নিকট যাহা৷ একান্ত কাম্য, একেরারে 
আকাশের াদ-_আশুতোষ সে দিক দিয়াই গেলেন না। তিনি 
এমন এক পদ চাহিলেন, যাহার সহিত অর্থের সংশ্রব মাত্রও 
নাই। মিষ্টার ইলবাটের নিকট তাহা কিছুই নহে। বারম্বার 
উচ্চপদস্থ কন্মচারিগণ অযাচিতভাবে তাহাকে কর্মমগ্রহণ করিতে 
অনুরোধ করিতেছিলেন, কিন্তু তিনি নিজের অদম্য শক্তি ও 
সামর্থ্য অবগত ছিলেন বলিয়া তাহাদের অনুরোধ প্রত্যাখ্যান 
করিয়াছিলেন। আপাত-মধুর মুখমোহ কখনও তীহাকে 
কর্তব্যত্রষ্ট করিতে সমর্থ হয় নাই। তাহার পুরস্কার__তীহার 
বাল্যকালের সন্বল্প হাইকোর্টের সর্বশ্রেষ্ঠ বিচারপতির পদ লাভ ॥ 
ইহা চিন্তা করিয়া দেখিবার বিষয় বটে । 

কিন্তু দুর্াগ্যক্রমে মিঃ ইল্বার্ট পরবর্তী মার্চ মাসেই নৃতন 
কর্ম্ম* পাইয়া বিলাত চলিয়! গেলেন । মিষ্টার ইল্বার্ট যদিও 
আশুতোষের জন্য অনেক লিখিয়া রাখিয়৷ গিয়াছিলেন, তথাপি 
তিনি চলিয়৷ গেলে উহাতে কোন ফল হইল না। আশুতোষের 
বয়স অল্প বলিয়া! এমন সব লোক প্রতিবাদী হইলেন যে, তিনি 
কিছুতেই সিনেট সভার সভ্যপদ লাভ করিতে পারিলেন না। 

এম্‌ এ. পাশ করিয়াই আশুতোষ বি. এ. পরীক্ষাতে গণিতের 
পরীক্ষক নিযুক্ত হইবার জন্য দরখাস্ত করিলেন। নানা কারণে 

বিশ্ববিষ্ালয় তাহার সে দরখাস্ত নামঞ্জুর করিয়া দিলেন । 
আশুতোষও ছাড়িবার পাত্র নহেন, তিনি যাহা! ধরিতেন তাহার 
আন্ত না দেখিয়া কিছুতেই নিবৃত্ত হইতেন না। 

গ্রর বৎসর প্রেমটাদ রায়টাদ ইডেন্ট শিপ পাইয়াই একেবারে 
এম্‌, এ, পরীক্ষাতে গণিতের পরীক্ষক নিযুক্ত হইবার জন্ত আবেদন 
করিলেন। মুখের বিষয়, এবারে বিশ্ববিগ্ভালয় তাহাকে পরীক্ষক 
নিযুক্ত করিলেন । যুবকের প্রগল্ভত দেখিয়া সভায় অনেকেই 
অনেক কথা বলিলেন, কিন্ত পরলোকপ্রস্থিত চিকিৎসকশিরোমণি 
ডাঃ মহেন্দ্রলাল সরকার ও প্রাত:স্মরণীয় ডক্টর গুরুদাস 
বন্দ্যোপাধ্যায়, এই ছুইজনের সহায়তায় আশুতোষের আশা 
পূর্ণ হইল। আশুতোষ অনেকবার বলিয়াছেন, তাহার 
হিতাকাজ্ী ও প্রকৃত বন্ধু ততকালে চারিজন মাত্র ছিলেন,__ 
ডাঃ সরকার, ডক্টর গুরুদাস বন্দ্যোপাধ্যায়, অধ্যাপক বুথ এবং 
বিচারপতি ওকেনেলি। ই'হারা আশুভোষের উন্নতির অনেক 
সহায়তা করিয়াছেন । যাহা হউক ১৮৮৭ খৃষ্টাব্দের মার্চ মাসে 
নিয়োগ-পত্র পাইলেন। আশুতোষই ভারতবাসীর মধ্যে সব্ব্ব- 
প্রথম গণিতের মত কঠিন বিষয়ে ভারতীয় বিশ্ববিগ্ভালয়ে এম. এ. 
পরীক্ষাতে পরীক্ষক নিযুক্ত হইলেন । সহকারী পরীক্ষক হইলেন 
অধ্যাপক বুথ । তথন হইতে বুথ সাহেব প্রায়ই ভবানীপুরে 
আশুতোষের বাটীতে গমন করিতেন, এবং সেখানে গুরুশিষ্কে 
গণিতচচ্চা হইত। নভেম্বর মাসে যখন পরীক্ষা গৃহীত হইল, 
প্রশ্নপত্র দেখিয়া সকলেই যুবক পরীক্ষকের বিষ্ভা ও বিচারক্ষমতার 

ভূয়সী প্রশংসা করিতে লাগিলেন। ইহার পর হইতে 
আশুতোষ প্রতিবৎসর বি. এ. এবং এম্‌. এ:র পরীক্ষক নিযুক্ত 
হইতেন। 

গৃহে অধ্যাপক বুথের সহিত গণিতের যথেষ্ট অনুশীলন 
চলিতে লাগিল। ইতিমধ্যে আবার এক খেয়াল আসিয়া 
উপস্থিত হইল । এত করিয়া যে ইংরেজী, দর্শন ও সংস্কৃত 
পড়িলেন, তাহার ফল কি হইল? ১৮৮৭ খৃষ্টাব্দে সাহিত্য-বিষয়ে 
(171091%2য 980019968 ) আর একবার ্টডেপ্ট শিপ, পরীক্ষা 
দিতে ইচ্ছা করিয়া দরখাস্ত করিলেন। বিশ্ববিভ্ভালয় কিছুতেই 
আর মানিলেন না, দরখাস্ত অগ্রাহ্া হইল । ডাঃ মহেন্দ্রলাল 
সরকার বলিলেন, “ছেলেটা পরীক্ষা দিতে দিতেই মারা পড়বে 
দেখছি ।” আশুতোষকে ত কর্তৃপক্ষ পরীক্ষা দিতে দিলেন না, 
কিন্তু সে বৎসর ই&,ডেন্টশিপ, পাইবার মত ছাত্রও আর পাওয়া 
গেল না ; সুতরাং কেহই পুরস্কার প্রাপ্ত হইলেন না৷। 

এই বৎসর (১৮৮৭ খুষ্টাব্বে) এক আশ্চর্য্য ঘটনায় 
আশুতোষের সহিত হাইকোর্টের তৎকালীন বিচারপতি মিঃ জে. 
ওকেনেলিঞ্ মহোদয়ের পরিচয় হয়। সেই সময়ে যিনি 
ভারতবর্ষের সার্ভেয়ার-জেনারেল ছিলেন, তাহার গণিতশাস্ত্রের 
প্রতি প্রগাঢ় অনুরাগ ছিল। তিনি সর্বদা বহু কার্ষ্যে ব্যাপৃত 
থাকিলেও প্রকৃত ছাত্রের ন্যায় গণিতশান্ত্র অধ্যয়ন ও অনুশীলন 
করিতেন । ইংরেজী ১৮৮৭ সালে এই মহাত্বা পরলোকে গমন 

করেন। তাহার মৃত্যুর পর তাহার বহুযত্বে সংগৃহীত অমূল্য 
গ্রশ্থরাজি নিলামে বিক্রীত হইবে বলিয়৷ নোটিশ বাহির হইল। 
তন্মটূ ফরাসী ভাষায় লিখিত উচ্চাঙ্গ গণিতের ছুইথানি উৎকৃষ্ট 
গ্রন্থ ছিল। আশুতোষ এ পুস্তক ছইখানি ক্রয় করিবার নিমিত্ত 
নিলামে উপস্থিত হইলেন। নিলাম আরম্ভ হইয়াছে, এমন 
সময়ে একজন ইংরেজ রাজপুরুষ জুড়িগাড়ীতে আসিয়া! যে ব্যক্তি 
নিলাম করিতেছিলেন, তাহাকে ছুই একটা কথা বলিয়া চলিয়া 
গেলেন। অন্যান্য জিনিষের পর উল্লিখিত গণিত-গ্রন্থ ছুইখানির 
মধ্যে একখানির “ডাক আরম্ভ হইল। আশুতোষ যত মুল্যই 
বলেন, সেই নিলামকারী তদপেক্ষা এক টাকা অধিক ডাকিতে 
লাগিলেন। আশুতোষ আশ্চর্য্য হইয়! ক্রমাগত মুল্য বাড়াইয়া 
যাইতে লাগিলেন । তিনি এক শত টাক! পর্য্যন্ত বলিয়া ক্ষান্ত 
হইলেন, নিলামকারী ১০১২ বলিয়া এ পুরাতন পুস্তকখানি নিজ 
পার্খে রাখিয়া দিলেন । আশুতোষ নিতান্ত বিস্মিত হইলেন । 
দ্বিতীয় গ্রন্থখানির যুল্য আশুতোষ আরও বাড়াইলেন, ১৫০২ 
পর্য্যস্ত বলিলেন, নিলামকারী ১৫১২ বলিয়া উহাও আপনার 
পার্থে রাখিয়া! দিলেন। এমন আশ্চর্য্য ব্যাপার এদেশে বড় 
একটা ঘটে না। হছুইখানি অতি পুরাতন জরাজীর্ণ গণিত গ্রন্থ 
২৫২২ টাকায় বিক্রীত হইয়া গেল। আশুতোষ কৌতৃহলবশতঃ 
সেই নিলামকারী সাহেবকে সহসা এরূপ করিবার কারণ জিজ্ঞাসা 
করিলেন। সাহেব কহিলেন, “জুড়িগাড়ীতে যিনি আসিয়া- 
ছিলেন, তিনি জাটিস্‌ ওকেনেলি। তিনি বলিয়া গেলেন, যে 

দামেই হউক না কেন, এই বই ছুইখানি যেন তাহার জন্য 
রাখা হয় |” 

এদিকে জাষ্টিস্‌ ওকেনেলি ত ছুইখানি পুরাতন ুরুকের 
মুল্যের নিমিত্ত ২৫২২ টাকার বিল পাইয়া অবাকৃ। নিলামকারী 
সাহেবকে জিজ্ঞাসা করাতে তিনি সমস্ত কথা খুলিয়া বলিলেন । 
আশুতোষ মুখোপাধ্যায় নামে এক বাঙ্গালী যুবক এই বই 
ছুইখানির মুল্য ১০০২ এবং ১৫০২ বলিয়াছিলেন, এক টাকা! 
করিয়৷ বাড়াইয়! তাহার জন্য কিনিয়া রাখা হইয়াছে । জাষ্টিস্‌ 
ওকেনেলি নিলামকারী সাহেবকে টাকা দিয়া বিদায় করিলেন। 

পরদিবস হাইকোর্টে গমন করিয়াই জাষ্টিস্‌ ওকেনেলি 
ডক্টর রাসবিহারী ঘোষকে বলিলেন, “আশুতোষ মুখোপাধ্যায় 
নামক কোনও বাঙ্গালী যুবককে কি আপনি চেনেন? আমি 
তাহার সহিত সাক্ষাৎ করিতে চাই।” আশুতোষ তৎপুর্ব বৎসর 
হইতে ডক্টর ঘোষের শিক্ষানবিশ (47619160 019) 
ছিলেন। ডক্টর রাসবিহারী আশুতোষকে বিচারপতি 
ওকেনেলির সহিত সাক্ষাৎ করিতে বলিয়া একখানি পরিচয়-পত্র 
লিখিয়া দিলেন। আশুতোষ ওকেনেলি মহোদয়ের নিকট 
উপস্থিত হইয়া ডক্টর রাসবিহারীর পত্রখানি প্রদান করিলেন। 
সাহেব পরিচয়-পত্র না খুলিয়াই ছিড়িয়া ফেলিয়া দিলেন, 
বলিলেন, “আমার নিকট তোমার কোন পরিচয়-পত্র আবশ্যক 
করে না। এই বই দ্বইখানিই তোমার যথেষ্ট পরিচয় ।৮” প্রথম 
সাক্ষাতের দিনই বিচারপতি ওকেনেলি এমন ভাবে আশুতোষের 

সঙ্গে আলাপ করিলেন, যেন কতকালের পুরাতন বন্ধু। যুবক 
,আশুতোষ তাহার সহান্থভৃতিপূর্ণ কথাবার্তায় ও সহৃদয় ব্যবহারে 
মুগ্ধ সয়া গেলেন। নিলামে ক্রীত সেই ছইখানি গণিত গ্রন্থ 
সাহেব তখনই আশুতোষকে উপহার প্রদান করিলেন। এই 
ঘটনার পর হইতে যতদিন এদেশে ছিলেন জাষ্টিস্‌ ওকেনেলি 
আশুতোষের অকৃত্রিম সুহদ্‌ ও পরমহিতৈষী বন্ধু ছিলেন। 
আশুতোষ চিরদিন কৃতজ্ঞতাপূর্ণ হৃদয়ে বিচারপতি ওকেনেলির 
সদৃগুণরাশির ও শ্রীতিপূর্ণ সহৃদয় ব্যবহারের কথা স্মরণ 
করিতেন। 


ষষ্ঠ পরিচ্ছেদ 
কর্মজীবনে প্রবেশ 


১৮৮৮ খৃষ্টাব্দে আশুতোষ বি. এল্‌. পরীক্ষায় উত্তীর্ণ 
হইলেন এবং ৩০শে আগস্ট তারিখে কলিকাতা হাইকোর্টে 
ওকালতিতে ভন্তি হইলেন । ইহার পাঁচ বৎসর পরে ১৮৯৪ 
খৃষ্টাব্দে “ডক্টর অব. ল” উপাধি লাভ করিলেন । 

আশুতোষের কনিষ্ঠ ভ্রাতা শোভনচরিত্র হেমস্তকুমার ১৮৬৬ 
খুষ্টান্ধের ১৬ই ডিসেম্বর জন্মগ্রহণ করেন। শিশুকালে ইহার 

এমন ফুট্ফুটে স্ন্দর দেহকাস্তি ছিল যে, তখন 
ইিনানগান ইহাকে যে দেখিত সেই কোলে করিত। 
হেমস্তকুমার ১৮৮৭ খৃষ্টাব্দে দর্শন ও সংস্কতে “অনাস” লইয়া 
বি. এ. পরীক্ষায় অতিশয় কৃতিত্বের সহিত উত্তীর্ণ হন এবং 
পিতামাতার বক্ষে শেল বিদ্ধ করিয়া সেই বৎসর ১লা নভেম্বর 
জ্বররোগে অকালে মানবলীলা সংবরণ করেন। ডাক্তার 
গঙ্গাপ্রসাদ পুজের নামে বিশ্ববিদ্ভালয়ের হস্তে ২৫০০ টাকা দান 
করিয়াছিলেন। এই টাকার সুদ হইতে প্রতি বংসর একটি 
তর্ণপদক বি. এ. পরীক্ষায় যে ছাত্র দর্শন-বিষয়ে অনার্সে 
সব্রবোচ্চ নম্বর প্রাপ্ত হন, তাহাকে দেওয়া হইয়! থাকে । 

হেমস্তকুমারের অকালমৃত্যুতে প্রৌট গঙ্গাপ্রসাদের বক্ষে যে 
আঘাত লাগে, তাহাতে ধীরে ধীরে তাহার জীবনীশক্তি ক্ষয় 


 ইইক্ব. আসিতে লাগিল। মানুষের বিচার-বুদ্ধি বা বিচক্ষণতা 
এইখানে পরাস্ত । গঙ্গাপ্রসাদের ভগ্ন স্বাস্থ্য ক্রমে আরও মন্দ 
হইতে লাগিল । অবশেষে ১৮৮৯ খুষ্টাব্ষের ১৩ই ডিসেম্বর 
ডাক্তার গঙ্গাপ্রসাদ নশ্বর সংসার পরিত্যাগ করিয়া স্বর্গারোহণ 
করিলেন। আশুতোষ এমন ন্নেহময় পিতার শোকে চতুদ্দিক্‌ 
অন্ধকার দেখিলেন। 

ডাক্তার গঙ্গাপ্রসাদের একমাত্র কন্তা হেমলতা ১৮৭৪ 
ুষ্টাব্বের ১২ই মে জন্মগ্রহণ করেন । ১৮৮৫ খুষ্টাব্ধের মে মাসে 
প্রেসিডেন্সি কলেজের বিখ্যাত ছাত্র অধ্যাপক শ্রীযুক্ত সতীশচন্দ্ 
রায়ের সহিত তাহার বিবাহ হয় । হেমলতা দেবী পুক্রকন্তাগণকে 
ছুঃখসাগরে নিক্ষেপ করিয়া ১৯০৩ খুষ্টাব্ষের ৭ই জানুয়ারী 
অকালে দেহত্যাগ করেন। 

কিছুদিন পরে আশুতোষ বিলাতে মিঃ ইল্বার্টকে এক 
পত্র লিখিলেন,_তিনি এখনও কলিকাতা বিশ্ববিভ্ভালয়ের 
“ফেলো, নিযুক্ত হইতে পারেন নাই। মিঃ ইল্বার্টের চিঠিপত্রে 
কৌন কাজ হয় নাই, এ কথারও একটু ইঙ্গিত ছিল। 
যথাসময়ে পত্রের জবাব আসিল; মিঃ ইল্বার্ট লিখিলেন, 
“লর্ড ল্যাঞ্সডাউন রাজপ্রতিনিধি (109০5) হইয়! বাইতেছেন, 
তাহাকে আমি তোমার কথ! বলিয়া দিলাম |” 

কয়েক মাস পরে লর্ড ল্যান্সডাউন রাজপ্রতিনিধিরূপে 

ভারতে আগমন করিলেন। তাহার অন্নদিন পরেই ১৮৮৯ 
ুষ্টাব্দের ১৬ই জানুয়ারী আশুতোষ বিশ্ববিদ্ভালয়ের “ফেলো, 
নিযুক্ত হইলেন। সন্ধ্যাকালে অধ্যাপক বুথ আসশ্ুন্ডোষের 
ফেলো'-নিয়োগ সংবাদ লইয়া ভবানীপুরে আসিলেন; বলিলেন, 
আর ছুই মাস পরে সি্ডিকেটের মেম্বার নির্বাচনের সময় তখন 
সিপ্ডিকেটে প্রবেশ করা চাই । আশুতোষ চিস্তিত হইলেন |. 
“তাহা কি সম্ভব ? মাত্র ছুই মাস সময় _7' বুথ সাহেব শুনিলেন 
না, বলিতে লাগিলেন, “সিগ্িকেটে প্রবেশ করা চাই।” সাহেব 
আশুতোষকে তাহার হিতাথী বন্ধুগণের নাম জিজ্ঞাসা করিলেন, 
তিনি পূর্বোক্ত তিন মহাত্মার ও তাহার নাম করিলেন । অধ্যাপক 
বুথ প্রফুল্ল হইয়া বলিলেন, “ইহারা চেষ্টা করিলেই হইবে; তুমি 
ইহাদের সহিত সাক্ষাৎ কর।” আশুতোষ অধ্যাপক বুথের 
পরামর্শ মত অবিলম্বে ডক্টর গুরুদাস বন্দ্যোপাধ্যায় ও ডাক্তার 
মহেন্্রলাল সরকারের সহিত সাক্ষাৎ করিয়া সমস্ত বলিলেন । 
তাহারা উভয়েই সন্দেহ প্রকাশ করিলেন, “এত শীঘ্র কেমন 
করিয়া সম্ভব হইতে পারে? ছেলেমান্ষ__' 

আশুতোষ তৎপরে জাষ্টিস্‌ ওকেনেলির সহিত দেখা করিয়া 
তাহার প্রস্তাব জানাইলেন। ওকেনেলি মহোদয় উৎসাহপূর্ণ 
বাক্যে বলিলেন যে, তাহার যাহ! সাধ্য তাহাতে ত্রুটি হইবে না । 
তৎকালে জাষ্টিস্‌ ওকেনেলি মুসলমান শিক্ষা-বোর্ডের 
প্রেসিডেন্ট ও কর্ণেল জ্যারেট উহার সেক্রেটারী ছিলেন। 
বিচারপতি ওকেনেলি তাহাকে ফ্যাকাণ্টি অবৃ আটসের 

(800165 ০: 4768 ) মুসলমান সভ্যগণের ভোট সম্বন্ধে 
' নিশ্চিন্ত থাকিতে বলিলেন এবং এ বিষয়ে মন্ত্রগুপ্তি যে একান্ত 
প্রয়োুনীয় তাহাও বুঝাইয়া দিলেন। 

১৮৮৯ খুষ্টাব্ের ৩০শে মার্চের ফ্যাকাণ্টি অবু আর্টসের 
সভায় পাঁচ জন সি্ডিকেটের মেম্বর নিবর্বাচিত হইবে, এই 
নোটীশ বাহির হইল । জাষ্টিস্‌ ওকেনেলি ইতিমধ্যে স্বদেশে 
গমন করিলেন । যাইবার সময়ে আশুতোষকে অনেক সছ্বপদেশ 
দিয়া গেলেন ও নিব্বাচন সন্থন্ধে কর্ণেল জ্যারেটের উপর নির্ভর 
করিতে বলিলেন। তাহাকে তিনি সমস্ত কথা বলিয়! দ্িয়াছিলেন। 

৩০শে মার্চ প্রাতঃকালে দেনিক সংবাদপত্রে কর্ণেল 
জ্যারেটের একমাত্র পুজের ম্ৃৃ্যুসংবাদ প্রকাশিত হইল ।, 
. আশুতোষ এই আকস্মিক দুর্ঘটনার সংবাদে শ্তম্তিত হইলেন । 
তিনি তখনই কর্ণেল জ্যারেটের গৃহে গমন করিলেন । সাহেবদের 
মধ্যে একটি প্রথা আছে যে, কাহারও বাড়ীতে কেহ মৃত্ত্যমুখে 
পতিত হইলে তাহার বন্ধুবান্ধবগণ আসিয়া “কার্ড' রাখিয়া চলিয়। 
যান। তাহাতে বন্ধুদিগের সহানুভূতিও প্রকাশ পায় অথচ 
শোকার্ত পরিবারকে অযথা বিরক্তও করা হয় না। আশুতোষ 
কার্ড রাখিয়৷ চলিয়া যাইতেই সাহেবের ভূত্য তাহার গাড়ীর 
পশ্চাতে ছুটিয়া আসিতেছে দেখিতে পাইলেন। সাহেব 
ডাকিতেছেন শুনিয়া আশুতোষ ফিরিলেন। অতি সম্তর্পণে 
তাহার ঘরে প্রবেশ করিয়া দেখেন কর্ণেঙ্গ জ্যারেট একটা 
সোফায় শুইয়। আছেন। 

আশুতোষ কৃণ্ঠিতচিত্তে কহিলেন, “আমি অগ্যকার সভার 
কথা কিছুমাত্র মনে করি নাই। আমি আপনার গভীর শোকে 
সহানুভূতি জ্ঞাপন করিতেই আসিয়াছিলাম। আপন্নি অন্য 
কিছু মনে করিবেন না।” 

সাহেব সহসা উঠিয়৷ ফাড়াইয়া বলিলেন, “ভগবান আমাকে 
পুরটি দিয়াছিলেন, তিনিই লইয়৷ গেলেন; কিন্ত আমি আমার 
কর্তব্য পালন করিব ।” 

অপরাহ্ন ৩টার সময়ে আশুতোষ বিশ্ববিদ্ভালয়ে যাইয়! 
দেখেন, কর্ণেল জ্যারেট তাহার মুসলমান মেম্বারগণের মধ্যে 
উপবিষ্ট রহিয়াছেন। যথাসময়ে সভা আরম্ভ হইল । সভাপতি 
হইলেন স্তর আলফ্রেড ক্রফট। তিনি যখন দেখিলেন 
আশুতোষের নিব্বাচিত হইবার সম্ভাবনা! হইয়াছে, তখন সহসা! 
টনি সাহেবের নাম প্রস্তাব করিলেন। “টনি রেজিস্ট্রার, স্যার” 
বলিয়। মহামহোপাধ্যায় মহেশচন্দ্র স্ায়রত্ব চীৎকার করিয়! 
তিরস্কত হইলেন; কিন্তু স্যর আলফ্রেডের উদ্দেশ্য বুঝিতে 
কাহারও বাকী রহিল না। আশুতোষ, কর্ণেল জ্যারেট ও 
তাহার মুসলমান মেম্বারগণের এবং কল্যাণকামী বন্ধুবর্গের 
সহায়তায় সিপ্ডিকেটের মেম্বার নিব্বাচিত হইলেন। যে 
বিশ্ববিগ্ভালয়ের পুরাতন কথা এমন করিয়া পাঠ করিয়াছেন, 
যাহার সকল কাগজপত্র পড়িতে পড়িতে অন্ত সমস্ত কার্ধ্য 

ভুলিয়া যাইতেন, যাহার সত্য হইয়৷ কার্য করিবার আকাজ্কা 
কিশোর বয়স হইতে তাহার মনকে অধিকার করিয়া বসিয়াছিল, 
আশুতোষ এতদিন পরে বহু বাধাবিদ্ব অতিক্রম করিয়া সেই 
বিশ্ববিদ্ভালয়ের সিপ্ডিকেটের মেম্বার নিযুক্ত হইলেন। 

এই সময়ে তাহার বয়স ২৪ বৎসর মাত্র। তাহার পূর্বে 
অন্য কেহ এত অল্প বয়সে সিণ্ডিকেটের মেম্বার নিযুক্ত হইতে 
পারেন নাই । 

আশুতোষ সেই বৎসর বিশ্ববি্ঠালয়ের জন্য বহুভাবে বহু 
চেষ্টা করিয়াছেন । তিনি যত সভায় উপস্থিত হইয়াছেন, প্রতি 
সভার কার্য্যাবলী অতি মনোযোগের সহিত দেখিয়াছেন এবং 
প্রতি সভাতেই সমস্ত কাগজপত্র পুর্ব হইতে পাঠ করিয়া প্রস্তুত 
হইয়া আসিয়াছেন। 

আশুতোষের ব্বদেশগ্রীতি ও বঙ্গভাষার প্রতি একান্ত 
অনুরাগ-সন্বন্ধে একটি ঘটনার উল্লেখ করিতেছি । ১৮৯১ 
িগরালাদাত ুষ্টাব্বের ১লা মাচ্চ আশুতোষ বিশ্ববিদ্ভালয়ে 

প্রচলন চেষ্টা একখানি পত্রদ্ধারা এণ্ট/ান্স হইতে এম্‌. এ" 

পর্য্যস্ত সকল পরীক্ষাতেই বঙ্গভাষায় একটি 

পরীক্ষা লওয়া হউক এবং বাঙ্গালাভাষায় রচনার পরীক্ষা গৃহীত 
হউক, এই প্রস্তাব করিয়া পাঠান। এই বিষয়ের মীমাংসা 
করিবার নিমিত্ত চারি মাস পরে ১১ই জুলাই এক সভার 
অধিবেশন হয় । এই সভায় স্তর আলফ্রেড, ক্রফট্‌, কে, সি. 
আই. ই. সভাপতি ছিলেন ও বনু সুপগ্ডিত ও স্ৃবিজ্ঞ সভ্য 

উপস্থিত ছিলেন। আশুতোষ উপরিউক্ত প্রস্তাবটি উত্থাপিত 
করেন, উমেশচন্দ্র দত্ত মহাশয় তাহার অনুমোদন করেন। 
তৎপরে সভায় প্রচণ্ড বাগবিতণ্ডা আরম্ভ হইল। অনেকেই 
এই বঙ্গভাষ! প্রচলন প্রস্তাবটি উড়াইয়া দিবার চেষ্টা করিলেন। 
সাহেব ও তৎপক্ষীয় ব্যক্তিগণ বলিলেন, “বাঙ্গালা কি একটা 
ভাষা? বাঙ্গালা ভাষায় পাঠ্য-পুস্তকের নিতান্ত অভাব । 
বাঙ্গালার আবার পরীক্ষা !' 

সংস্কৃতজ্ঞ পণ্ডিতমহাশয়গণ আপত্তি করিলেন, “বাঙ্গালা 
ভাষার পরীক্ষা প্রচলিত হইলে সংস্কৃতের মর্যাদা] নষ্ট হইবে ।' 

মুসলমানগণ আপত্তি ভুলিলেন, “তাহাদের ছেলেরা ভাল 
বাঙ্গালাও জানে না, ভাল উদ কিংবা পাশিও জানে না। 
তাহারা আর বিশ্ববিভ্ালয়ের কোন পরীক্ষাই পাস করিতে 
পারিবে না । সুতরাং এই প্রস্তাব গৃহীত হইলে তাহাদেরই 
সবর্বাপেক্ষা অধিক সর্বনাশ হইবে । 

আশুতোষ তীহার প্রস্তাবটি রক্ষা করিবার জন্য এক 
ঘণ্টা কাল অনলবর্ষা বক্তৃতা করিলেন । বহু যুক্তির অবতারণা 
করিলেন; এই প্রস্তাব দেশের পক্ষে, জাতির পক্ষে, বাঙ্গালা 
ভাষার পক্ষে কিরূপ কল্যাণকর, তাহা ওজন্বিনী ভাষায় বিবৃত 
করিলেন; কিন্ত কোন ফলই হইল না। তাহার প্রাণাস্ত চেষ্টা 
ব্যর্থ হইয়া গেল। কর্ণেল জ্যারেট আশুতোষের বক্তৃতার ভূয়সী 
প্রশংসা করিলেন, বিশ্ববিগ্ভালয়ের সভায় এমন বক্তৃতা কখনও 
শ্রবণ করেন নাই বলিলেন, কিন্তু মত প্রকাশ করিবার সময়ে 

আশুতোষের বিপক্ষে মত দিলেন । কর্ণেল জ্যারেট, নবাব 
,আবছুল লতিফ, বাবু রজনীনাথ রায়, মহামহোপাধ্যায় মহেশচন্দর 
্যায়রত্বঃ বাবু নীলমণি মুখোপাধ্যায়, রাজা প্যারীমোহন ও নবাব 
সিরাজুল ইস্লাম প্রভৃতি সতের জন সভ্য আশুতোষের প্রস্তাবের 
বিরুদ্ধে মত প্রকাশ করিলেন। অপর দিকে রায় বঙ্কিমচন্দ্র 
চট্টোপাধ্যায় বাহাছুর, বাবু চন্দ্রনাথ বন্থু, বাবু মহেন্দ্রনাথ রায়, 
রেভারে্ড ডর্টুর ম্যাকৃডোনাল্ড, মিঃ আনন্দমোহন বন্্ এবং 
পণ্ডিত হরপ্রসাদ শাস্ত্রী প্রমুখ মাত্র একাদশ জন সভ্য বঙ্গভাষ! 
প্রচলন পক্ষে আশুতোষের প্রস্তাবের অনুকূলে মত দিলেন। 
স্থতরাং প্রস্তাবটি গৃহীত হইল না। 

কিন্ত আশুতোষ তাহাতে নিরৎসাহ হইলেন না। কোনও 
বিষয়ে সহজে আশা ছাড়িয়া দেওয়া কিংবা ভগ্নোগ্ভম হওয়া 
তাহার প্রকৃতিবিরদ্ধ ছিল। তিনি জানিতেন, সংকার্য্যে বহু 
বিত্ব আসিয়া জোটে । আশুতোষ বুঝিয়াছিলেন, বঙ্গভাষার যে 
দৈন্যের নিমিত্ত তাহার প্রস্তাব প্রত্যাখ্যাত হইল, বিশ্ববিচ্ভালয়ের 
সমস্ত পরীক্ষায় প্রবত্তিত না হইলে তাহার সে দৈন্য ঘুচিবার 
সম্ভাবনা নাই। আশুতোষ ইহাও উপলব্ধি করিয়াছিলেন যে, 
বাঙ্গাল ভাষার উন্নতির সহিত বাঙ্গালী জাতির উন্নতি জড়িত। 
জগৎকে দূরে রাখিয়া, উর্ণনাভের ন্যায় ব্বনিশ্মিত কল্পনাজালের 
উপর অবস্থিত হইয়া মুক্রিতনেত্রে স্থুখ বা! উন্নতির আশা করা 
বৃথা । প্রভাতরবির লোহিতোজ্জল রশ্মিজাল যেরূপ প্রথমে 
পর্ধবতশীর্ষে পতিত হইয়! তাহার শৃঙ্গাবলীকে সুবর্ণবর্ণে অনুরঞ্জিত 

করে এবং ক্রমে ডর্ধগামী সুর্যের কিরণমালায় জগৎ আলোকময় 
হইয়া উঠে, তেমনি কোনও নৃতন আলোক যখন কোন জাতি- 
বিশেষের উপর পতিত হয়, তখন প্রথমে তাহ! তাহার শ্রেষঠ- 
ব্যক্তিগণের উন্নত মনে প্রতিফলিত হয় এবং ক্রমে ক্রমে 
জনসাধারণের মন তদ্দারা আলোকিত হইয়া থাকে । জ্ঞান- 
বিজ্ঞানে উন্নত, মনুষ্যত্বের মহিমায় মণ্ডিত অন্যান্য জাতির অভ্যুদয় 
দেখিয়া স্বজাতির তদ্রপ উন্নতি দেখিবার নিমিত্ত আশুতোষের 
চিত্ত চিরদিন লালায়িত ছিল। আশুতোষ কোনও বিষয়ে 
ভগ্মোৎসাহ হইতে জানিতেন না। তিনি অনুকূল মুহুর্তের 
অপেক্ষা করিয়া রহিলেন এবং বহুদিন পরে যখন সেই স্বুসময় 
আসিল, তখন প্রবেশিকা হইতে এম্‌. এ. পর্য্যস্ত বঙ্গভাষায় 
পরীক্ষা গৃহীত হইবে__এই ব্যবস্থা করিয়া দিলেন। তাহার 
ফলে অত্যল্পদিন মধ্যেই বিবিধ বিষয়ে বহু উৎকৃষ্ট গ্রন্থ প্রকাশিত 
হইয়া বঙ্গভাষাকে সমৃদ্ধ করিয়া তুলিয়াছে। বঙ্গভারতীর 
পাদগীঠ নানাবিধ সমুজ্জল রত্বরাজিতে উদ্ভাসিত হইয়া 
উঠিয়াছে। 

আশুতোষের ছাত্রজীবনের ঘটনাসমূহ পর্যালোচনা করিলে 
প্রথমে তাহার কর্তব্যের প্রতি এঁকান্তিক নিষ্ঠা ও অনুরাগ লক্ষিত 
হয়। তাহার বালককালের প্রতিজ্ঞা নান! প্রতিকূল অবস্থার 
ঘাত-প্রতিঘাতেও তিনি কেমন বর্ণে-বর্ণে অক্ষরে-অক্ষরে প্রতি- 
পালন করিয়াছিলেন, তাহ! দেখিয়া তাহার প্রতি শ্রদ্ধায় মস্তক 
অবনত হইয়া পড়ে । তিনি উত্তরকালে কলিকাতা হাইকোর্টের 

প্রধান বিচারপতির গৌরবান্িত আসন অলঙ্কৃত করিয়াছিলেন । 
বিশ্ববিগ্ভালয়ের সবেরবাচ্চ সম্মানের অধিকারী হইয়া তাহার 
অপ্রতিদন্দী শ্রেষ্ঠপুরুষরূপে বহুকাল উচ্চশিক্ষা-তরণী সৃপরি- 
চালিত করিয়া গিয়াছেন ; এতত্ডিন্ন বহু সোসাইটি, কমিটি, সভা 
প্রভৃতির কর্ণধাররূপে তাহাদিগের প্রকৃত উন্নতির পথ নির্দেশ 
করিয়৷ দিয়াছেন । হাইকোর্ট কিংবা বিশ্ববিচ্ভালয়, তিনি যখন 
যে স্থানে যাইতেন, তাহার আগমনে সেই স্থান বহুকর্মচঞ্চল 
হইয়া উঠিত। কি পারিবারিক জীবনে, কি সামাজিক জীবনে 
তাহার দয়া, দাক্ষিণ্য, শিষ্টাচার, সদয় ও সহান্ভূতিপূর্ণ ব্যবহার 
বাঙ্গালী জাতির আদশস্থল । তাহার গৃহের দ্বার সর্বপ্রকার 
সাহায্যপ্রার্থীর জন্য সর্বদাই উন্মুক্ত থাকিত। ধীহারা ইংরেজী- 
শিক্ষিত ও তৎসহ কমলার অন্ুগ্রহপ্রাপ্ত, তাহারা প্রায়ই 
সাহেবী আচার-ব্যবহারের পক্ষপাতী হইয়৷ থাকেন দেখিতে 
পাওয়া যায়; কিন্তু আশুতোষ আহারে-বিহারে, পোষাকে- 
পরিচ্ছদে ও সব্র্ববিধ লোকাচারে চিরদিন খাঁটি বাঙ্গালী ছিলেন । 
বাঙ্গালী জীবনের প্রত্যেক জিনিষটিকে তিনি শ্রদ্ধার চক্ষে 
দেখিতেন এবং তাহা লইয়া গৌরব করিতে পরাজ্মুখ 
হইতেন না । 

আশুতোষের কার্ষ্যের বৈশিষ্ট্য ছিল তাহার সঙ্কল্পের দৃঢ়তা, 
এঁকাস্তিকতা, শৃঙ্খলা ও সংযম । সাধক যেমন জগতের সমস্ত 
পদার্থ হইতে ইন্দ্রিয়সমূহকে নিরোধপুর্বক মনকে এক লক্ষ্যে 
পরিচালিত করিয়া ঈপ্িত ফল লাভ করেন, আশুতোষও 

যখন যে বিষয়ের অনুসরণ করিতেন, তেমনি একান্ত আগ্রহে, 
একান্ত যত্বে ও অক্লান্ত অধ্যবসায়-সহকারে তাহার সাধন! 
করিতেন। বৃথা চিন্তা কিংবা অযথা ভয় তাহাকে কর্ভব্পপথ 
হইতে রেখামাত্র বিচলিত করিতে পারিত না । এই সর্বদাভীত, 
নিরাশাপূর্ণ ও আলম্প্রিয় জাতির মধ্যে এমন একান্ত নিভকি, 
মহাতেজন্বী, নিরালস্ত, অসাধারণ ধীশক্তিসম্পন্ন মহামনম্বী 
কর্্মবীরের কেমন করিয়া আবির্ভাব হইল তাহ! প্রহেলিকার 
হ্যায় ছবেরবোধ্য । 

এই যে মহাপুরুষ যীহাকে হারাইয়া পরিচিত-অপরিচিত, 
শত্র-মিত্র, ধনি-নির্ধন, বালক-বৃদ্ধ সমস্বরে হাহাকার করিতেছে, 
তাহার জীবনের মুলমন্ত্র আমরা! দেখিতে পাইলাম, তাহার মহান্‌ 
আদর্শ ও তংপ্রতি বদ্ধৈকলক্ষ্য হইয়া একাস্তিক সাধন! । 
দেখিতে পাইলাম, মন যাহার সবল, কর্তব্যসাধনে যিনি 
দৃঢ়প্রতিজ্ঞ, অমূল্য মুহূর্তসকল লইয়া মানবজীবন, ইহা যিনি 
উপলব্ধি করিতে পারেন, এ জগতে তাহার উন্নতিআোত কেহ 
রোধ করিতে পারে না। আশুতোষের কর্ম্মপৃত জীবনের 
অমৃতময় প্রভাব এবং তাহার শুভেচ্ছা ও আশীর্বাদের বিমল 
জ্যোতি এদেশবাসী যুবক-সম্প্রদায়কে প্রকৃত পথ নির্দেশ করিয়।! 
দিকৃ, ইহাই প্রার্থনা । 


পরিশিষ্ট 
কর্মজীবনের সংক্ষিপ্ত আভাস 


১৮৯৮-_ঠাকুর আইনের অধ্যাপক নিযুক্ত হন ও [৪ম ০৫ 
[3810)96016898 17 131161810 13)018” বিষয়ে বক্তৃতা 
করেন । 

১৮৯৯-১৯০৩-__বঙগীয় ও ভারতীয় আইন-সভায় প্রবেশ করেন ও 
অসামান্য প্রতিভার পরিচয় দেন । 

১৯০৪-_লর্ড কার্জনের ইউনিভারসিটি কমিশনের সদস্যরূপে 
বর্তমান ভারতীয় ইউনিভারসিটি আইন বিধিবদ্ধ করেন। 
এই বৎসরই তাহার বাল্যের স্বপ্ন ও যৌবনের আকাঙ্া 
কলিকাতা হাইকোর্টের বিচারপতি নিযুক্ত হন । 

১৯০৬-১৯১৪-__উপযুপরি চারিবার কলিকাতা বিশ্ববিদ্ভালয়ের 
ভাইস্‌-চ্যাব্দেলার নিযুক্ত হন । তীহার পুবের্ব বা পরে এ 

" পদে অন্য কেহ একাদিক্রমে আট বৎসর কার্য্য করেন নাই। 
১৯১৭-১৯১৯-_কলিকাতা ইউনিভারসিটি কমিশনের (স্যাডলার 
. কমিশনের ) মেম্বররূপে কার্য্য করেন । 
১৯২০-__অস্থায়িভাবে কয়েকমাস কলিকাতা৷ হাইকোর্টের প্রধান 
বিচারপতির কাধ্য করেন। 


পরিশিষ্ট ৯৭ 


১৯২১-১৯২৩-__পঞ্চমবার কলিকাতা বিশ্ববিষ্ভালয়ের তাইস্‌- 
চ্যান্সেলার নিযুক্ত হন । 
এতত্ডিন্ন ইণ্ডিয়ান মিউজিয়াম, এসিরাটিক সোসাইটি»৮ব্গীয় 
সাহিত্য সম্মেলন প্রভৃতি বহু সভাসমিতির কর্ণধাররূপে 
তাহাদিগের উন্নতির পথ নির্দেশ করিয়া দিয়াছেন । 
কলিকাতা বিশ্ববিদ্ভালয়ের “পোষ্ট গ্র্যাজুয়েট” বিভাগ স্থ্টি 
তাহার অসামান্য স্বদেশহিতৈষণা ও গভীর জ্ঞানের 
পরিচায়ক । 
১৯২৩---৩১শে ডিসেম্বর তিনি কলিকাতা হাইকোর্ট হইতে 
অবসর গ্রহণ করেন । 
১৯২৪-_ডুমরাওনের মহারাজের সনিব্বন্ধ অন্থরোধে তাহার 
পক্ষে একটি মোকদ্দম! লইয়া তিনি পাটনায় অবস্থিতি 
করিতেছিলেন। এই সময়ে তিন দিন মাত্র রোগ ভোগ 
করিয়া ২৫শে মে, রবিবার সন্ধ্যার পর পাটনাতেই 
স্বর্গারোহণ করেন। 


আশুতোষের উপাধি-তালিক। 


রাজদত্ত-__নাইট্‌, সি. এস্‌. আই' 
বিশ্ববিষ্ভালয়লব্ব_এম্‌, এ. ডি. এল্‌, 
বিশ্ববিগ্ভালয়-প্রদর্ত_-ডি. এস্‌-সি., পি-এইচ, ডি, 
( 70007808088 ) 
বিলাতের বিজ্ঞানসভা-প্রদত্ত-এফং আর্‌. এ. এস্‌., 
এফ.. আর্‌. এস্‌. ই. 
নবদ্বীপ ও ঢাকা সারম্বত পণ্ডিতসমাজ-প্রদত্ত--সরস্বতী, 
শান্ত্রবাচস্গতি । 
বৌদ্ধসত্ঘ-প্রদত্ত-_সমুদ্ধাগমচক্রবর্তা । 
সমস্তগুলি উপাধি লইয়া তাহার নাম এইরূপে লিখিত 
হইত £-_ 
[119 170717)10 096109 317 4৪06081) 1000197199, 
99987961) 911886195901)98090)  98101)000118/- 
£81090181095810 205 0975 01,&০ 00৭59 
10,50১ 110,105 মা.0&,99 মা8-7, 


“আশুতোষের ছাত্রজীবন” সম্বন্ধে 
অভিমত 
আচার্ধ্য স্যার প্রফুল্লচন্দ্র রায়, কেটি. সি.আই.ই. ডি.এস্-সি” 
পি-এইচ,.ডি. মহোদয় লিখিয়াছেন £ 
“আশুতোষের ছাত্রজীবন” আমি আগ্যোপাস্ত পাঠ করিয়াছি । শৈশব 
হইতে আশুতোষের ছাত্রজীবনের শেষ পর্য্যস্ত ইহাতে অতি হ্থন্দরদূপে 
বিবৃত হইয়াছে । গ্রন্থকার তাহার প্রাণ ইহাতে ঢালিয়া দিয়াছেন । 
এই কারণে পুস্তকখানি মহামূল্য, শিক্ষাপ্রদ ও ন্ুখপাঠ্য হইয়াছে। 
এই অনন্তসাধারণ প্রতিভাশালী পুরুষের ছাত্রজীবন পাঠ করিয়া বাঙ্গালার 
ছাত্রবৃন্দ অনেক উপদেশ লাভ করিবেন । আশ! করি এই পুস্তক প্রত্যেক 
পাঠাগারে, এমন কি শিক্ষিত বাঙ্গালীর ঘরে ঘরে স্থানলাত করিবে । 


বঙ্গভাষার লব্প্রতিষ্ঠ লেখক শ্রীযুক্ত নরেশচন্দ্র সেনগুপ্ত, 

এম্‌. এন ডি. এল্‌. মহাশয় লিখিয়াছেন £ 

আপনার “আশুতোষের ছাত্রজীবন” পড়িয়! তৃণ্চিলাভ করিলাম । 
যে মহাপুরুষের অকালমৃত্যুতে আজ সমগ্র দেশ শোকাচ্ছন্্র,। তাহার 
জীবনের সব কথা জাণিবার জন্তই দেশের লোকের একান্ত আগ্রহ। 
বিশেষ ভাবে লোকে জানিতে চাহিবে যে, কি প্রক্রিয়ায় এত বড় 
একটা জীবন গড়িয়! উঠিয়াছিল। আপনি সেই কৌতুহল নিবৃত্ত করিবার 
জন্য যে উপাদান হুদার ও সরলভাবে সাধারণের সমক্ষে উপস্থিত 
করিয়াছেন, তাহাতে আপনার চেষ্টা যে সম্যক্‌ পুরস্কত হইবে, সে বিষয়ে 


১০৪ আশুতোষ 


আমার সন্দেহ নাই। আশুতোষের ছাত্রজীবন পাঠ করিতে চাহিবে ছুই 
শ্রেণীর লোক; এক শ্রেণীর লোক বাঙ্গালার যুবকমগুলী--বাহারা৷ এই 
মহাপুর স্যর জীবনকে আদর্শ করিয়া আপনার জীবন যতদুর সম্ভব গড়িয়! 
তুলিবার চেষ্টা করিবেন। আপনি তাহার জীবনী এই শ্রেণীর পাঠকদিগের 
দিকে লক্ষ্য করিয়! লিখিয়াছেন, এবং এই দিকৃ হইতে আপনি পরিপূর্ণ 
সফলতা লাভ করিয়াছেন। আর এক শ্রেণীর লোক শ্তর আশুতোষের 
জীবন আলোচনা করিয়! তাহার ছাত্রজীবনের পুঙ্থান্নপুঙ্গ বিশ্লেষণ দ্বার! 
এই মহৎ জীবনের পদে পদে স্ফুরণ বিশদভাবে বুঝিতে ইচ্ছ! করিবেন। 
তাহাদের জন্য আপনি এ বই লেখেন নাই। তাহাদের পিপাসা পরিতৃপ্ত 
করিতে হইলে, তাহার ছাত্রজীবনের যে বিস্তৃত পরিচয়ের প্রয়োজন হইবে, 
তাহা! কোন দিন হইবে কি না জানি না; কিন্ত আপনি পরলোকগত 
মহাপুরুষেয় জীবনের সহিত যে রকম ঘনিষ্ঠ পরিচয় লাভ করিয়াছেন, 
তাহাতে আমার মনে হয় এ কাজও আপনার হাতেই সৌষ্ঠবের সহিত 
সম্পন্ন হইবে । আশা করি ভবিষ্যতে আপনিই এ কাজ করিবেন। 

আপনার ভাষা সরল, ওজন্বী ও জ্ুন্বর। ইহার দ্বার আপনার 
কথাবস্তর সম্যক বিকাশের সহায়ত৷ হইয়াছে। আপনার চেষ্টা সর্বাংশে 
সার্থক হইয়াছে। 


বেনারস হিন্দু ইউনিভারসিটির অধ্যাপক স্থুপণ্ডিত শ্রীযুক্ত শিশির- 
” কুমার মৈত্র, এম্‌* এ, পি-এইচ. ডি. মহাশয় লিখিয়াছেন £ 
জীবনী যে কি তাবে লেখা উচিত, সে বিষয়ে অত্যস্ত বেশী মতভেদ 
আছে। 1305া০1),8 [0119 01 ০)010801) এক হিসাবে উৎকৃষ্ট জীবনী, 
স্বর্গীয় শিবনাথ শাস্ত্রীর প্রামতন্ন লাহিড়ী ও তৎকালীন বঙ্গসমাজ” অন্য 
হিসাবে উৎকষ্ গ্রন্থ । অতুলবাবু আতশুতোষের জীবনের পুঙ্খাহুপুঙ্খরূপে 


অভিমত ১০১ 


ইতিবৃত্ত ব1৷ দেশের ও সমাজের উপর আশুতোষের জীবনের প্রভাব-_-এ 
কোনটাই দেখাইবার চে করেন নাই; কিন্ত একটা জিনিষ তিনি 
যেমন হন্দরতাবে প্রকাশিত করিয়াছেন, এমন কোন শীবুদলী*লেখক 
করিতে পারিয়াছেন বলিয়! মনে হয় না। তিনি আশুতোষের ছাত্রজীবনটা 
এমন ভাবে সকলের নিকট আদর্শ ছাত্রজীবনরূপে উপস্থিত করিয়াছেন 
যে, এমন ছাত্র সম্ভবতঃ কেহই নাই, যাহার মনে এই বই পড়িলে 
আশুতোষের জীবনের অস্নুকরণ করিবার প্রবৃত্তি প্রবলভাবে জাগিয় 
না উঠে। ॥₹ গ্গ % 

ঘটনাবলীর প্রাচুর্য, ভাষা ও ভাবের সৌনষ্যে অতুলবাবুর পুত্তক- 
খানি অতি মনোরম হইয়! উঠিয়াছে। ইহা পড়িলে কেবল এক কথাই 
অনবরত মনে উদয় হয়, কবে অতুলবাবু আশুতোষের কর্মজীবনের 
কাহিনী লিখিবেন। 


17015809266 ০15) 1924 ; 


92100 4১60101810015 0178691- 0656155 €105 0181015 01 
609 1008 13510£911-51059151116 0010710010101 101 1915 7009012 02. 
005 50805061165 0: £500810 (45019051061 00080931591), 

06811) 01 106 £1596591 ৪0008110135 11) 7117018 15 10120 10 

১০২ আশুতোষ 


প্রবাসী, ভাদ্র, ১৩৩১ £ 

* * * এই পুস্তক পাঠ করিলে ছাত্রগণ পরবন্তিকালে একজন 
প্রখ্যার্তনয বিশিষ্ট ছাত্রের আদর্শে অনুপ্রাণিত হইয়া বিশেষ লাভবান্‌ 
হইবেন, এবং এই বিরাটু প্রতিভাবান্‌ পুরুষের অনুসরণ করিয়া যদি 
তাহারা ছাত্রজীবনে সাফল্য লাভ করিয়া কর্মজীবনে তাহাদের আদর্শ- 
পুরুষের শক্তিমত্তার শতাংশ মাত্রও পরিচয় দিতে পারেন, তাহ! হইলে 
তাহার! ধন্য হইবেন, তাহাদের জাতি ও দেশধন্ত হইবে। এই জন্ত এই 
পুস্তকের বহুল প্রচার আমরা কামনা করি গ্* 


বঙ্গবাণী, ভাদ্র, ১৩৩১ সংখ্যায় অধ্যাপক শ্রীযুক্ত স্থনীতিকুমার 

চট্টোপাধ্যায়, এম্‌. এন ডি. লিট্‌. (লগ্ন) সুদীর্ঘ সমালোচনার 

মধ্যে লিখিয়াছেন ঃ 

আশুতোষের মৃত্যুর পরই যোড়াতাড়। দিয়া যেনতেনপ্রকারেণ 
লেখা বই এখানি নছে। বহুবর্ষ পূর্বের প্রস্তুত শ্রদ্ধাঞ্জলি মহাপুরুষের 
তিরোধানের পরে অশ্রুসিক্ত করিয়! তাহারই পুণ্যন্থৃতির উদ্দেস্তে এখন 
অপিত হইল। % *% * এই বইএ যে তথ্য সংগৃহীত হইয়াছে, 
আশুতোষের তবিষ্ৎ জীবনী-লেখকের জন্য তাহা অমূল্য ভাণ্ডার 
হইয়া সঞ্চিত রহিল। 


দৈনিক বস্ুমতী, ১৩ই ভাদ্র, ১৩৩১ £ 

*গ ক্* *গ অতুলবাবু এই বইখানিতে বিশেষ নিপুণতা-সহকারে 
আশুতোষের শিক্ষা, দীক্ষা! ও সাধনা-প্রণালীর ইতিহাস লিপিবদ্ধ 
করিয়াছেন। সুতরাং আমরা তাহার নিকট কৃতজ্ঞ। বাঙ্গালার প্রতি 
গৃহে এই পুস্তক স্থান লাভ করুক। এই গ্রন্থের আদর্শ গ্রহণ করিয়। 


অভিমত ১০৩ 


প্রত্যেক বাঙালী বালক জীবনের পথে অগ্রসর হউক, বাঙ্গালার ছুদ্দিন 
অচিরে দূর হইবে । 


হিতবাদী, ১৩ই ভাদ্র, ১৩৩১ £ 

* * এই গ্রগ্থখানি যে ল্ুখপাঠ্য ও শিক্ষাপ্রদ হইয়াছে, তাহা 
আমরা নিঃসঙ্কোচে বলিতে পারি। ঘটনার সংগ্রহ ও সুশৃঙ্খল সমাবেশে 
আলোচ্য গ্রন্থ সত্যই চিত্তাকর্ষক হুইয়াছে। আশুতোষের ছাত্রজীবন 
বাস্তবিকই আদর্শ ছাত্রজীবন। স্বুতরাং এ জীবনকথ1 যে ছাত্রমাত্রেরই 
অবশ্পাঠ্য, একথ! বলাই বাহুল্য । পাঠক-সমাজে এ পুস্তকের আদর 
হইলে আমরা স্থুখী হইব। *% *% * 


আনন্দবাজার পত্রিকা, ১১ই শ্রাবণ, ১৩৩১ £ 

* *গ * যিনি উত্তরকালে বহুমুখী প্রতিভা, প্রগাঢ় পাণ্ডিত্য, 
অনন্থসাধারণ কর্মশক্তি ও বিরাট ব্যক্তিত্বের প্রভাবে জগদ্িখ্যাত হইয়া- 
ছিলেন, তাহার বাল্যজীবন ও ছাত্রজীবন কিরূপ ছিল, তাহা! জানিতে 
কৌতুহল হয়। ভবিষ্যদ্ংশীয়দের শিক্ষা ও আদর্শের জন্তও তাহা 
বিবৃত করা প্রয়োজন । গ্রন্থকার অতুলবাবু সেই কাধ্য করিয়া কর্তব্য- 
পালন করিয়াছেন। আমরা আশ! করি শিক্ষিত সমাজে বিশেষতঃ 
ছাত্রদের মধ্যে এই গ্রস্থ খুব সমাদর লাভ করিবে । & * 

বাঙ্গালার ব্যাস্ত্রের মহাপ্রয়াণের পর অনেকেই তাহার সম্বন্ধে তাহার 
সর্বতোমুখা প্রতিভার বিবিধ দিক অবলম্বন করিয়া অনেক কথ! 
লিখিয়াছেন; কিন্ত অতুলবাবুর' এই বইখানিতে যাহ! আছে তাহা! 
এযাবৎ নানাস্থানে প্রকাশিত অসংখ্য প্রবন্ধের কোনটিতে পাইয়াছি 
বলিয়! মনে হয় না। % * নিপুণ চিত্রকরের মত অতুলবাবু এই গ্রন্থে 


১০৪ আশুতোষ 


সেই বিরাটু পুরুষের অতুলনীয় শক্তির ক্রমবিকাশ দেখাইয়াছেন। * * 
ইহাযে একটি অমূল্য বস্ত হইয়াছে, তাহা বলাই বাহুল্য। ছাপা, 
বান্াই ছবি সকলই অতি সুন্দর । দামও মাত্র এক টাকা, সুতরাং 
কোন বাঙ্গালী ছাত্রেরই এই গ্রন্থপাঠে বঞ্চিত হইবার কারণ নাই। 

